
Čitatelju 

Pravednome ne treba zakona ni mudrome savjeta. 
Pa ipak još nitko nije toliko znao, koliko mu je trebalo . 
Nešto ćeš mi morati oprostiti, a za nešto ćeš mi biti 
zahvalan; to je, što sam ovu priručnu knjigu svjetske 
mudrosti nazvao »Izvor mudrosti«, jer ona to i 
jest već zbog poslovičnog karaktera i zbijenosti, a onda 
što ti u jednom potezu pružam svih dvanaest Graciano- 
vih djela, od kojih je svako na tako velikom glasu, da 
se njegov »Svjetski Mudrac«, ćim je u Španjolskoj izišao, 
odmah na francuzki jezik preveo , na francuzkom dvoru 
tiskao i na njemu vrlo rado čitao . Ovo neka bude Spo- 
menica Umu pri gostbi njegovih mudraca . u koju neka 
upiše ključ mudrosti, koji se treba unieti i u ostala 
djela, da se tako sa što većim uživanjem čitaju. 

D. VINCENCIO JUAN de LASTANOSA 
Pisano godine 1653. 


1 . 


DANAŠNJIM DANOM SVE JE POSTIGLO SVOJ 
VRHUNAC, a umjetnost, sebe iztaknuti, najviši. 
Više je danas potrebno za jednog mudraca nego u 
staro doba za njih sedam; i više se traži, da budemo 
danas gotovi s jednim čovjekom, nego prije s jed¬ 
nim čitavim narodom. 

2 . 

SRDCE I GLAVA dva su sunčana pola naših 
sposobnosti: jedno bez drugoga bilo bi pola sreće. 
Nije dosta razum: traži se još i čuvstvo. Nesreća je 
za ludu, što ne pogodi pravog poziva u staležu, službi, 
zemlji i druženju. 

3. 

SVOJE NAMJERE OSTAVI U NEIZVJESTNOS- 
TI. Već time, što se čude novome, cieni se tvoj uspjeh. 
Igrati se otvorenim kartama nije ni koristno ni 
ugodno. Ne kazujući svoje namjere odmah, izazivaš 
očekivanje, osobito, ako si po visini svoga položaja 
predmet obće pozornosti. Pri svemu ostavi, neka se 
nazire nešto tajanstveno i samom svojom zatvore¬ 
nošću pobuđuj strahopoštovanje. Što više, i kad se 
izražavaš, kloni se da budeš izrazit; u obćenju ne 
smiješ svakome izkazati sve, što ti je na srdcu. Po¬ 
zorna šutnja svetinja je mudrosti. Namjera, koja se 

lako očituje, nikada se mnogo ne cieni, što više, izlo¬ 
žena je kuđenju; pa ako ti još ne pođe sretno za 
rukom, bit ćeš dvostruko nesretan. Ugledajmo se na 
Božja djela; i ona drže čovjeka u neizvjestnosti i 
nemiru. 

4. 

ZNANJE I HRABROST: na njima se zida ve¬ 
ličina. Oni postaju ono, što je bezsmrtno, jer su i 
oni bezsmrtni. Svatko vriedi onoliko, koliko zna, a 
mudar može sve. Čovjek bež znanja — sviet u mra¬ 
ku. Uviđavnost i snaga — oči i ruke. Bez hrabrosti 
znanje je neplodno. 

5. 

OBVEŽI. Idola ne stvara onaj, koji ga pozlaćuje, 
već koji mu se klanja. Mudar gleda radije, da lju¬ 
dima treba, nego da su mu zahvalni; vući ih na lancu 
nade — način je dvorske gospode, a oslanjati se na 
njihovu zahvalnost, običaj je naivnog seljaka; ovo 
potonje toliko je zaboravno, koliko se prvo dobro 
pamti. Više se dobiva od zavisnosti, nego od zadu¬ 
žene uljudnosti. Tko je ugasio žeđ, okreće brzo leđa 
vrelu, a izcieđena naranča pada sa zlatne zdjele u 
smeće. Dođe li kraj zavisnosti, brzo će se naći spo¬ 
razum, a s ovim i poštovanje. Neka ti je dakle glav¬ 
na pouka iz izkustva,: da je održavaš u nadi, ali da 
je nikada ne zadovoljiš; što više, brini se, da osta¬ 
neš uviek potreban svakome, pa i okrunjenoj glavi. 
Ipak ni pri tome ne treba pretjerivati; ne bi valjalo, 
da šutiš dotle, dok onaj, kome si potreban, ne učini 
pogrješku — a ni to, da radi svoje koristi pustiš, 
da mu odatle nastane nenadoknadiva šteta. 

6 . 


USAVRŠAVAJ SE. Nitko se nije savršen rodio. 
Čovjek se usavršava svakim danom u svojoj osobi 
i svome zanimanju, sve dok ne dostigne vrhunac svo¬ 
jega savršenstva, gdje su sve sposobnosti podpune 
i sve dobre osobine razvijene. Ovo se poznaje po 
tome, što ukus postane uzvišen, mišljenje razbistre- 
no, sud zreo i volja čista. Ima ih, koji nikada ne 
postignu savršenstva; jednima uviek nešto nedosta¬ 
je, drugi sazrievaju kasno. Usavršen čovjek, mudar 
u svome govoru, vješt u svome radu, prima se u 
povjerljivo društvo među pametne ljude; što više, 
ovi ga traže. 

7. 

ČUVAJ SE, DA NE POBIEDIŠ SVOGA STAR¬ 
JEŠINE. Sve nadmašiti omraženo je, a nadmašiti 
svoga gospodara upravo je ili ludorija ili gorka sud¬ 
bina. Nadmoćnost je omražena od pamtivieka; u 
koliko više mora* to biti, kad se nadmoćnost iztiče 
nad nadmoćnost samu? Čovjek nizka roda, a opre¬ 
zan, taji svoje odlike; čak svoju osobnu ljepotu skri¬ 
va možda time, što se odieva nemarno. Dogodit će 
se, da nam drugi prizna, da nije tako sretan kao mi, 
ni tako dobre ćudi kao mi, ali nikad i nitko, da nije 
tako razuman kao mi, u toliko manje kakav vladar, 
jer je razum upravo osobina vladara i stoga je svaki 
napadaj na nj zločin uvrede veličanstva. Oni su vla¬ 
dari, hoće to da budu, i to je najglavnije. Oni ne 
brane, da im se pomogne, ali ne trpe, da ih netko 
nadmaši; stoga savjet njima dan neka izgleda više 
kao podsjećanje na nešto, što su zaboravih, nego 
kao postavljena svietlost, da nađu, što nisu mogli 

naći. Sretnu pouku za ovu profinjenost daju nam 
zviezđe, koje, iako su same jasne i svietle i djeca 
sunca, ipak ne bivaju nikada tako drzke, da se mjere 
s njegovim zrakama. 

8 . 

NE BUDI STRASTVEN. Ne biti strastven oso¬ 
bina je najviše duhovne veličine; njezina nadmoćnost 
odkupljuje nju samu izpod jarma običnih vanjskih 
dojmova. Nema veće vlasti od one nad samim so¬ 
bom i nad svojim slabostima; ona postaje triumf 
slobodne volje. Ali ako strast nekad i prevlada čov¬ 
jeka, ipak ne smije nikada prići činu, i to tim manje, 
što je čin veći. To je blagotvoran način; njime ćeš 
uštedjeti sebi neugodnosti, pa — što više — doći i 
do ugleda najkraćim putem. 

9. 

ODRIČI POGRJEŠKE SVOJE NARODNOSTI. 
Voda dobiva dobra ili loša svojstva onih slojeva, 
kroz koje teče, a čovjek od podneblja, u kome je 
rođen. Jedni imaju više zahvaliti domovini nego drugi, 
jer ih obuhvataše povoljnije nebo. Nema narodnosti, 
pa ni među najobrazovanijima, koja bi bila bez 
pogrješaka samo njoj svojstvenih; njih susjedne 
narodnosti ne prestaju kuditi ili stoga, da se od njih 
sačuvaju, ili da se njima tješe. Treba odati čast ono¬ 
me, koji umije izpravljati takve mrlje svoje narod¬ 
nosti na njoj samoj ili ih bar sakrivati. Time se stiče 
pohvalni glas o sebi, jer ćeš uviek čuti gdje se kaže, 
da je taj jedini među svojima; a što se od čovjeka 
najmanje očekuje, najviše se cieni. Isto tako ima 
pogrješaka u obitelji, zanimanju, činu i starosti. 


Sastanu li se sve pri jednom istom čovjeku, a da na 
njih ne pazi, one naprave od njega nesnošljivo ču¬ 
dovište. 

10 . 

SREĆA I SLAVA. Kao što je sreća nestalna, 
tako je slava trajna; sreća za život — slava poslije 
njega; sreća protiv zavisti — slava protiv zaborava. 
Sreća se želi, a tek joj se kadkad pomogne; slava 
se međutim stiče. Želja za slavom potječe iz vried-, 
nosti. Fama je bila, a još je i sada, sestra Giganata; 
ona uviek ide za prekomjernim, ogromnim ili za ču¬ 
desima, ali uviek ili predmetu odvratnosti ili odo¬ 
bravanja. 

11 . 

DRUŽI SE S ONIM, OD KOJEGA SE MOŽEŠ 
UČITI. Prijateljsko druženje neka ti bude škola zna¬ 
nja, a zabava odgojna pouka. Od svoga prijatelja 
pravi sebi učitelja i pusti neka se uzajamno miešaju: 
korist od učenja i zadovoljstvo od zabave. Druže- 
njem s uviđavnim ljudima dobiva se dvostruko, jer 
za ono, što kažeš, primaš odobravanje, a od onog, 
što čuješ, crpiš korist. Obično je naš vlastiti probi¬ 
tak ono, što nas vodi u dodir s drugima, ali je ovdje 
nešto uzvišenije. Pažljiv čovjek posjećuje često one 
velikane, čije kuće nisu palače taštine, već gledališta 
veličine. Ima gospode, koja su na glasu svjetske 
mudrosti; i nisu samo oni svojim primjerom i pona¬ 
šanjem proroci svega, što je veliko, već i ona četa 
oko njih sačinjava dvorsku akademiju svakovrstne 
dobre i plemenite mudrosti. 

12 . 

PRIRODA I UMJETNOST: tvar i djelo. Nema 
ljepote, koja je bez dotjerivanja, a svaka. se savrše¬ 
nost izvrgne u barbarstvo, ako je umjetnost ne uz¬ 
digne; umjetnost odmaže lošem, a usavršava dobro. 
Priroda nas iznevjerava obično kod onog, što je naj¬ 
bolje, ali mi tada pribjegavamo umjetnosti. Najbolji 
prirodni dar bez umjetnosti surov- je, a tek je na 
pola savršeno ono, čemu nedostaje obrazovanje. 
Svaki je čovjek bez umjetnog odgajanja nekako su¬ 
rov i za svaku mu je vrst usavršavanja potrebna 
uglađenost. 

13. 

DJELUJ SAD PO JEDNOJ, SAD PO DRUGOJ 
NAMJERI. Život je čovjekov rat protiv opačina čov¬ 
jekovih. Rat vodi mudrost služeći se ratnom luka- 
vošću, ukoliko se tiče namjere. Mudrost ne radi ni¬ 
kada onako, kako zbori, već samo smjera da zavara. 
Nastojeći uviek, da sakrije svoju igru, vješto za¬ 
mahne na prazno, a zapravo izvrši nešto neočekiva¬ 
no. Da obrati pozornost neprijatelja, mudrost pušta 
da doznaju jednu njezinu namjeru, ali toj svojoj na¬ 
mjeri odmah okreće leđa i pobjeđuje drugom namje¬ 
rom, na koju nitko nije ni pomišljao. No dogodi se 
s: druge strane, da je preteče pronicavo oštroumlje 
svojim oprezom/ pa je vreba s mnogo lukavosti; 
oštroumlje očekuje uviek baš protivno od onog, na 
što se upozoruje, i onda odmah upoznaje svu lu¬ 
kavu igru. Tada prvu namjeru uviek prepušta i čeka 
drugu, pa čak i treću. Sada.se mudrost, kada je vi¬ 
djela, da su je ulovili u pretvaranju, upire iz petnih 
žila i nastoji obmanuti samom istinom; da zamete 


trag svoje lukavosti, ona mienja svoju igru i prika- 
žuje izvještačenim ono, što nije izvještačeno, tako, 
da sada svoju prevaru osniva na najpodpunijoj is¬ 
krenosti. Ali oštroumlje stoji na straži, napreže svoj 
pogled, vreba i razabire, da je mrak ono, što mu se 
podmeće pod svietlost, i odkriva onu namjeru, koja 
je utoliko iskrenija, ukoliko je varljivija. Tako ra¬ 
tuju lukava mudrost Pitonova i pronicavo oštroum¬ 
lje Apolonovo. 

14. 

STVAR I NAČIN. Nije dovoljno ono, što je na 
stvari glavno; potrebne su još i okolnosti, koje stvar 
prate. Loš način kvari sve, pa i ono, što je pravedno 
i razumno; dobar način naprotiv može nadoknaditi 
i jedno i drugo te sve, čega zaista nema; on pozla- 
ćuje i ono, što ne postoji, istinu zaslađuje, a staro 
čini mladim. Ono »kako« čini mnogo kod stvari. 
Uljudnost osvaja srđca. Liepo je ponašanje nakit 
života, a svaki ugodan izraz pomaže čudesno i đd- 
mah. 

15. 

TRAŽI DOBRE POMOĆNIKE. Sreća je moćnih, 
što mogu okupiti oko sebe ljude izvrstne u viđa vn os ti; 
ovi im ne daju doći u opasnost zbog neznanja, jer 
sva sporna pitanja rješavaju oni za njih. Nešto ve¬ 
ličanstveno leži u tome imati mudre ljude u svojoj 
službi; to vriedi daleko više nego barbarski ukus 
Tigranov, koji je tražio uživanje u tome, da mu služe 
zarobljeni kraljevi. Najkrasnije je i najbolje u ži¬ 
votu: umjetnim načinom dobiti za . sluge one, koje 
je priroda više obdarila nego tebe. Znanje je dugo, 
život kratak, a tko ništa ne zna, taj i ne živi. Neo- 

prepredenosti, da je zavaraš. Igrač ne izigrava ni¬ 
kada onu kartu, koju protivnik očekuje, još manje 
onu, koju protivnik želi. 

18. 

VREDNOĆA I DAROVITOST: ako nisu obje za¬ 
jedno, ne može se čovjek nikada odlikovati; napro¬ 
tiv, ako su zajedno, odlikuje se u najvećoj mjeri. 
Vrednoćom dotjera osrednja glava dalje nego da- 
rovitija bez nje. Rad je ciena, po koju se kupuje 
slava: što je jeftino, malo i vrieđi. Čak i u najve¬ 
ćim znanjima nedostajala je nekima samo vrednoća, 
a darovitost ih je ostavljala malo kad. Smisao za 
visokim opravdava činjenicu, da je draže na višem 
mjestu biti osrednji nego na nižem izvrstan; ali biti 
osrednji na najnižem, a moći biti izvrstan na najvi¬ 
šem položaju, pa se s tim zadovoljiti, to se ne da 
opravdati. — Uz prirodu i umieće traži se dakle 
vrednoća, da ih zapečati. 

19. 

NE OČEKUJ VIŠE NEGO ŠTO TREBA. Obično 
je nesreća svega znamenitog u tome, što se ne može 
nikada izjednačiti s onim pretjeranim pojmovima, 
koji se o njemu stvaraju. Nikad nije moglo ono, što 
je stvarno, dostići ono, što je umišljeno, jer lako je 
sebi zamisliti savršenstvo, ali ga je težko ostvariti. 
Moć se utvaranja udružuje sa željom i odatle ima 
uviek veći pojam o nečem nego što ono zapravo jest. 
Ma koliko da je nešto vrstno, ipak nije dosta, da 
zadovolji unapried stvoreni pojam o njemu; budući 
da ono taj pojam zatiče pod obmanom njegova vlas- 


15 



titog očekivanja, to će prije razbiti njegovu zabludu 
nego izazvati divljenje. Nada je krivotvoritelj istine; 
nju treba upućivati mudrost, a ona voditi brigu o 
tome, kako će naslada biti veća od očekivanja. Da 
bi pri pojavi stanovitog događaja dobili o njemu 
kakovo-takovo mišljenje, potrebno je obratiti po¬ 
zornost, ali od predmeta pozornosti ne tražiti više 
nego što nam može dati. Uviek je mnogo bolje, da 
stvarnost nadmaši očekivanje i da je nešto više, 
nego što smo mislili. To pravilo ne vriedi kod zla, 
jer kad se o zlu pretjera, radujemo se, što se ono 
pretjerano nije dogodilo, pa nam tada i ono, čega 
smo se kao strašila bojali, postaje snošljivo. 

20 . 

ČOVJEK SVOGA STOLJEĆA. Veliki ljudi ovise 
o vremenu. Nisu se svi zatekli u onom vremenu, koje 
su zaslužili, a mnogi se doduše zatekoše, no ne ima- 
doše ga kad izkoristiti. Nekoji bijahu dostojni bo¬ 
ljega stoljeća, jer se svako dobro ne proslavlja svag¬ 
da. Sve ima svoje vrieme, pa su i najbolje vrline 
podvrgnute modi. Ipak mudrac ima prednost: on je 
bezsmrtan, pa nije li njegovo stoljeće ovo, to će biti 
mnoga druga. 

21 . 

VJEŠTINA BITI SRETAN. Za sreću ima pra¬ 
vila, jer za pametnog nije sve slučaj. Napor može 
pomoći sreći. Neki se zadovoljavaju time, da dobro¬ 
ćudno stanu pred vrata boginje sreće i čekaju, dok 
im se otvore. Drugi, već bolji, streme napried i služe 
se svojom pametnom odvažnošću, da na krilima nje¬ 
zine vriednosti i hrabrosti dostignu boginju i dobiju 

njezinu milost. Ali, pravo misleći, nema drugoga 
puta osim puta vrline i opreza, jer svatko ima upra¬ 
vo toliko sreće i nesreće, koliko ima i bezumlja. 


ČOVJEK S BLAGOTVORNIM ZNANJEM. Pa¬ 
metni ljudi puni su elegantne načitanosti dobrog 
ukusa, imaju suvremeno znanje o svemu, što je na 
dnevnom redu, te se izražavaju učeno i otmjeno. 
Drže u pripravnosti duhovite i šaljive izreke i ple¬ 
menita djela, koja umiju upotriebiti u pravo vrieme. 
Često je dobar savjet bio bolje upotriebljen u obliku 
šale nego u najozbiljnijem poučavanju, a pokretno 
znanje mnogome je više koristilo nego svih sedam 
vještina, pa ma kako da su slobodne. 


BUDI BEZ MANE, jer je to neizbježivi uvjet za 
savršenstvo. Malo ih je, koji bi bili bez ikakve po¬ 
grješke bilo fizičke bilo moralne; te svoje pogrješke 
ljudi iskreno vole — inače bi ih mogli lako izliečiti. 
Sa sažaljenjem gleda mudrac sa strane, kako se često 
za cielo družtvo uzvišenih sposobnosti drzko zakva¬ 
čila kakva mala pogrješka; a dovoljan je samo obla- 
čić, da zasjeni čitavo sunce. Takve su mrlje našeg 
ugleda; njih zloba odmah odkrije, pa se uviek na 
njih vraća. Najveća bi vještina bila pretvoriti mane 
u vrline onako, kao što je Cezar svoju fizičku po¬ 
grješku umio pokriti slavom. 


Izvor mudrosti 2 

24. 

OBUZDAJ MOĆ UTVARANJA. To ćeš postići 
time, ako je čas varaš, čas pomažeš. Ona je svemoć¬ 
na nad našom srećom, pa cak kadkađa izpravlja i 
naš razum. Ona može dobiti nasilničku moć, pa se 
ne zadovoljava tromim promatranjem, već se raz¬ 
radi, prevlađuje često čitavim našim bićem i izpu- 
njava ga veseljem ili žalošću — prema tome, kakva 
je ludorija, na koju se namjeri. Ona čini, da smo 
zadovoljni ili nezadovoljni sami sa sobom. Za neke 
znači trajne patnje i postaje mučitelj tih budala; 
drugima pokazuje same miline i sretne udese, da ih 
nesvjestica hvata od veselja. Ona je kadra sve, ako 
joj naša prisebnost ne nametne uzde. 

25. 

TREBA ZNATI RAZUMIEVATI MIGOVE. Ne¬ 
kad bijaše umjetnost nad svima umjetnostima znati 
govoriti; sada to nije dosta; mora se znati i poga¬ 
đati, osobito ondje, gdje se radi o tome, da, razpr- 
šimo svoju vlastitu obmanu. Ne može biti veoma 
razuman onaj, koji lako ne razumije. Ima čak onih, 
koji kopaju srdca i takovih, koji su hijene svake 
namjere. Baš istine, do kojih nam je najviše stalo, 
izgovaraju se uviek samo na pola; ipak ih pažljiv 
čovjek pojmi u punom smislu. Obuzdavaj svoje 
vjeiovanje pri svemu, što želiš, a udri ga mamu- 
zom kod onog, što mrziš. 

26. 

PRONALAZI TUĐE SLABOSTI. To je umjet¬ 
nost, kojom se pokreće volja drugih. Zato je po¬ 
trebno više vještine nego snage. Treba znati, kako 

se sa svakim može izaći na kraj. Nema nijedne vo¬ 
lje, koja ne bi imala svog osobitog nagona i koja 
nije po raznolikosti ukusa različna. Svi su idolo¬ 
poklonici: jedni časti, drugi probitka, većina uživa¬ 
nja. Vještina se sastoji u tome, da se sazna idol 
svakog pojedinca, pa onda da se pomoću njega 
utječe na nj. Znamo li, što je za koga sredstvo, koje 
ga pobuđuje, to je kao da smo našli ključ za nje¬ 
govu volju. Treba onda dotaknuti prvu tetivu ili 
primum mobile u njemu (ovo ne mora biti 
ono, što je u njegovoj prirodi najviše, već što je 
najniže, jer na svietu ima više , nesređenih nego sre¬ 
đenih naravi); zatim odgajati njegovu naklonost, 
onda ga jednom rieči pokrenuti, i konačno •pomoću 
onog, čemu je najviše sklon, izvršiti napadaj; tako 
će njegova slobodna volja bezuvjetno biti šah-mat. 


27. 

VIŠE UVAŽAVAJ INTENZIVNO NEGO EK¬ 
STENZIVNO. Savršenost se ne sastoji od koli¬ 
čine, već od kakvoće; sve, što se odlikuje, riedko 
je i malo ga je. Množina i masa neke stvari čine 
je neznatnom. Pa i među ljudima divovi su ponaj- 
češće sitni ljudi. Neki ocjenjuju knjige po njihovoj 
debljini, kao da su pisane za vježbanje ruku, a ne 
glave. Ekstenzivnost sama ne vodi nikad preko 
osrednjeg i muka je univerzalnih glava u tome, što, 
hoteći da u svačem budu stručne, nisu to ni u čem. 
Intenzivnost je naprotiv ono, iz čega izvire vrst- 
noća, i to herojska, ako se radi o uzvišenom. 

NE BUDI NI U ČEM OBČI. Prvo, ne u ukusu. 
O, velikoga li mudraca kojega je porazilo, što mu se 
stvar svidjela svjetini! 1 ) Dok obće burno odobra¬ 
vanje ne zadovoljava razumnog, dotle se mnogi, u 
lovu za popularnošću, toliko pretvaraju, da im je 
miliji dah svjetine nego nadahnuće Apolonovo. Dru¬ 
go, ne u razumu. Ne traži zadovoljstva u tome, da 
ti se narod čudi, jer mu neznanje ne da, da se digne 
iznad čuđenja; dok se obća glupost nečem čudi, ođ- 
kriva razum prevaru. 

29. 

BUDI PRAVEDAN. Taj stoji uviek na strani 
istine s toliko čvrstine, da ga ne može natjerati ni 
strast svjetine ni sila despota, da prekorači granicu 
pravičnosti. No tko je taj Feniks pravičnosti? Zaista, 
malo pristaša ima pravda. Mnogi je, istina, hvale, 
ali ne za svoju kuću. Drugi idu za njom, dok još nije 
opasno, ali je se tada prevrtljivi odriču, a političari 
joj se rugaju. Jer ona ne poznaje nikakvih obzira, 
pa bilo da se sukobi s prijateljstvom, sa silom ili sa 
svojim vlastitim koristima; a- baš u tome i jest 
opasnost, da se od nje ne odmetnemo, kao što se 
odmeću prevrtljivci izgovarajući se, da ne bi bili na 
.putu namjerama viših od sebe ili državnom rezonu. 
No stalan čovjek drži svako pretvaranje za neku vrst 
izdaje; on polaže svoju vriednost više u svoju nepo¬ 
kolebivu stalnost, nego u svoju pamet; on se uviek 


Jedan grčki govornik pitaše začuđeno svoje prijate¬ 
lje, kad mu je narod odobravajući pljeskao: »Da ja ne rekoh 
štogod bezsmisleno ?« 


nalazi tamo, gdje je istina, pa odpadne li od koje 
stranke, to nije zbog njegova kolebanja, već zbog 
kolebanja stranke, koja je još prije toga odpala od 
istine. 

80. 

NE UPUŠTAJ SE U POSAO, KOJI NE STOJI 
NA DOBRU GLASU, još manje u obmane, jer se time 
lakše stiže do prezira nego do ugleda. Ima svakovrst- 
nog svieta promjenljive ćudi, koga se pametan kloni; 
a ima ih i s tako čudnovatim ukusom, da uviek grabe 
za onim, što su mudri odbacili, pa im se još sviđa, 
/ što oni rade, a što nitko ne će. Time, istina, postaju 
svuda poznati, ali više kao predmet izsmijavanja 
nego štovanja. Oprezan se čovjek ne će na upadljiv 
način odlučiti ni na ono, što je pametno, a još manje 
na nešto, što njegove prijatelje čini smiešnim. Mi te 
poslove ne ćemo ovdje nabrajati, jer je javni prezir 
udario na njih dosta vidljiv žig. 

31. 

VALJA POZNAVATI SRETNE I NESRETNE, 
da se prvih možeš držati, a drugih se kloniti. Nesreća 
je većinom kazan zbog budalaštine i za sudjelovanje 
nema zarazni je bolesti. Ne otvaraj nikad vrata ni 
najmanjem zlu, jer će se za njim uvući mnogo dru¬ 
gih i većih. Kod igre se najveća umjetnost sastoji u 
dobrom »škartiranju«; i najmanja karta one boje, 
koja je adut, vriednija je nego najveća one, koja je 
to prije bila. Ako smo neodlučni, najpametnije je dr¬ 
žati se uz razborite i oprezne, jer će prije ili poslije 
oni dostići sreću. 

33. 


34. 


BUDI NA GLASU KAO USLUŽAN. Ugled onih, 
što su na državnom kormilu, ovisi mnogo q tome. 
da li su susretljivi; ljubaznost je svojstvo vladara, 
kojim stiče obeu ljubav. To i jest jedina prednost, 
koju nam daje najviša moć, da možemo činiti više 
dobra nego svi ostali. Prijatelji su oni, koji dokažu 
prijateljstvo. Ima i takovih ljudi, koji nastoje biti 
neuslužni ne toliko, što bi im bilo težko biti usluž¬ 
nima, koliko iz pakosti; oni su podpuna suprotnost 
božanske blagosti. 

33. 

ZNATI UKLONITI SE. Ako je veliko pravilo ži¬ 
vota znati poricati, onda je još veće pravilo znati, 
kakvih se poslova i osoba moramo kloniti. Ima mno¬ 
go poslova, koji su napast skupocjenog vremena. Uz- 
bijati takve poslove gore je nego ništa ne raditi. Nije 
dosta za razboritoga, da ne bude nametljiv, već se 
mora i za to brinuti, da se ni drugi njemu ne nameću.. 
Ne smijemo toliko pripadati drugima, da na kraju 
ne pripadamo ni sami sebi. Isto tako ne smijemo ni 
zloupotrebljavati svoje prijatelje i tražiti od njih 
više nego nam daju. Sve, što je prekomjerno, ne va¬ 
lja, a osobito, ako se radi o druženju. Mudrom umje¬ 
renošću najlakše ćemo steći ljubav i poštivanje dru¬ 
gih, jer se u umjerenosti cieni pristojnost, a ovu ne 
će nitko od sebe odgurnuti. Čuvaj dakle slobodu svoga 
mišljenja, od srdca ljubi sve, što je odabrano, i ni¬ 
kada ne čini nasilja na iskrenosti svoga dobrog 
ukusa. 


POZNAJ SVOJU GLAVNU SPOSOBNOST, svoju 
nadarenost, koja se najviše očituje; nju onda odga¬ 
jaj, a sve ostale samo pomaži. Svatko bi postao iz¬ 
vrstan bar u nečem, kada bi doznao, da je u tome 
jak. Promatraj stoga ono svoje svojstvo, koje pre¬ 
teže najviše, i njemu obrati svu svoju pozornost. 
U jednih prevlađuje razum, u drugih hrabrost; ali 
najviše njih silom ugušuju svoje prirodne darove i 
tako ne dotjeraju ni u čem do nadmoćnosti. Ono, što 
je u početku laskalo našoj strasti, odkrije se s vre¬ 
menom, ali kasno, kao varka. 

35. 

RAZMIŠLJAJ, I TO NAJVIŠE O ONOM, DO 
ČEGA TI JE NAJVIŠE STALO. Glupači propadaju 
stoga, što ne razmišljaju: oni nikada ne vide na 
stvarima ni polovinu onoga, što je tu, pa jer se tako 
malo naprežu, da ne mogu poznati ni svoje vlastite 
koristi ili štete, to pridaju veliku važnost onome, do 
čega im je malo, a malu onome, do čega im je mnogo 
stalo, prosuđujući uviek naopako. Mnogi ne gube 
razuma stoga, što ga i nemaju. Ima stvari, koje se 
moraju svom duševnom snagom iztraživati, a onda 
u dubini duše čuvati. Mudar čovjek razmišlja o sve¬ 
mu, ali s razlikom: on se udubi u ono, u čemu nađe 
razlog i odpor, i misli, da u njemu ima još nešto više 
nego što on misli; tako se njegovo razmišljanje stere 
upravo toliko daleko, koliko i njegova zabrinutost. 

36. 

KUŠAJ SVOJU SREĆU, da bi znao, u kakav bi 
se posao mogao upustiti. Do toga je više stalo nego 
do izpitivanja svoga temperamenta. Ako je luda onaj, 
koji se u svojoj četrdesetoj godini obraća Hipokratu 
radi svoga zdravlja, još je veća onaj, koji se istom 
onda obraća Seneki, mudrosti radi. Velika je vješti¬ 
na umjeti upravljati svojom srećom. To biva tako, 
da čas na nju čekamo, jer se u nje i čekanjem dade 
nešto postići, čas opet da je u pravo vrieme upotrie- 
bimo, jer ona ima svoj red, koga se drži, kad nam .j 

pruža priliku; no njezini su koraci tako nepravilni, 
da joj se hod ne može naučiti. Tko ju je sretno na¬ 
šao, neka drzko korača napried, jer ona strastveno 
voli odvažne, a — kao liepa žena — i mladiće. Ako 
tko nema sreće, neka se povuče i neka ništa ne radi, 
da ne bi svojoj zlosretnoj zviezdi, koja je već iznad 
njega, privukao još jednu. 

37. 

POZNAVATI DOSKOČICE I ZNATI IH UPO- 
TRIEBITI. To je u obćenju pitanje najveće uglađe- 
nosti. Doskočice se bacaju, da se ogledaju ćudi, a 
pomoću njih poduzimamo i najskrovitija, a ujedno 
i najdublja izpitivanja srdca. Druga njihova vrst su 
zlobne i pakostne doskočice, otrovom zavisti zara¬ 
žene ili otrovom strasti zapojene. To su često ne- | 

predviđene munje, zbog kojih se odjedanput pada iz 1 

podpune ljubavi i štovanja. Ima ih, koji su, pogođeni I 

jednom takvom lahkom rječicom, izgubili najveće po¬ 
vjerenje visokih, a bome i nižih osoba, koje se inače 
nisu mogle nimalo zastrašiti ni podpunom zavjerom 


nezadovoljne svjetine ni zlobom pojedinaca. Opet 
jedna treća vrst doskočica djeluje u obrnutome 
smislu, jer podiže i učvršćuje naš ugled. Ali ih mo¬ 
ramo dočekati istom vještinom, kakvom ih je na¬ 
mjera bacila. Veoma oprezan pak može ih i predvi¬ 
djeti, a kada se za zlo sazna unapried, lako mu se 
ođhrvati, jer svaki predviđeni hitac promaši cilj. 

38. 

KAD SI U DOBITKU, OPROSTI SE SA SRE¬ 
ĆOM; tako to čine svi igrači na glasu. Liep odstup 
vrieđi isto toliko, koliko i odvažan napadaj. Treba 
da sačuvaš svoja djela i onda, kad ih je dosta i kad 
ih ima mnogo. Dugotrajna sreća uviek je sumnjiva; 
prekinuta je pouzdanija, ar ono njezino ljutkasto- 
sladko godi čak ukusu. Što se više gomila sreća 
na sreću, to je veća opasnost, da se ne okliznu i ne 
survaju. Visina sreće mjeri se često po kratkoći nje¬ 
zina trajanja, jer se sreća umori, ako jednoga dugo 
drži na plećima. 

39. 

TREBA ZNATI, KAD JE ŠTO ZRELO, pa ga 
tek onda uživati. Sva djela prirode dospievaju do 
vrhunca savršenosti: dotle rastu, a onda opadaju. 
Naprotiv među djelima umjetnosti samo ih je malo, 
koja su dotjerana dotle, da ih ne bi trebalo poprav¬ 
ljati. Prednost dobra ukusa sastoji se u tome, što 
zna svaki predmet uživati u njegovoj savršenosti. 
Svi to ne mogu, a oni, koji bi i mogli, ne razumiju. 
Pa i za plodove uma ima takav čas zrelosti; ovaj čas 
zrelosti važno je znati i radi ugleda i radi izkorišći- 
vanja. 

40. 

GLEDAJ, DA STEĆEŠ NAKLONOST SVOJIH 
BLIŽNJIH. Steći obće štovanje — mnogo je; ali je 
još više steći obću ljubav. U nekoliko to zavisi od 
naklonosti prirode, ali više od naprezanja; prva po¬ 
laže temelj, drugo na njemu ziđe. Izvrstne sposob¬ 
nosti su potrebne, ali nisu dovoljne. Ako smo jedan¬ 
put predobili mišljenje, lako je onda predobiti naklo¬ 
nost. Ali se naklonost ne stiče bez dobrih djela. Tre¬ 
ba da rado činimo dobra djela, da ih činimo obim 
rukama, da nam iz usta teku liepe rieči, a iz nas još 
bolja djela, pa ćemo tek tako steći ljubav svojih bliž¬ 
njih. Veliki političari najviše očaravaju uljudnošću. 
Svoju ruku pružaj najprije prema djelima, pa tek 
onda hvataj za pero; tada piši poviest od početka 
do kraja, jer ima naklonosti i prema spisateljima, a 
ta je bezsmrtna. 

41. 

NE PRETJERUJ NIKADA. Neka bude važan 
predmet naše pozornosti ne govoriti u superlativima, 
da ne bi ni istinu obilazili ni svoj razum ponižavali. 
Pretjeranosti su rasipanje štovanja i pokazuju 
ograničenost i znanja i ukusa. Hvaljenje pobuđuje 
živahnu radoznalost i potiče živu želju, da bude sve 
onako, kako se hvali; a kad tamo, kao što obično 
biva, vriednost ne odgovara cieni. Tada se prevare¬ 
na nada okreće protiv prevare i osvećuje se omalo¬ 
važavanjem i onoga, što je hvaljeno, i onoga, koji 
je hvalio. Stoga razuman treba ići na djelo sa sta¬ 
novitim suzdržavanjem i griešiti radije tim, što će 
reći premalo nego previše. Što je izvanredno, ono je 
i riedko, pa treba umjeriti svoje uvažavanje prema 


njemu. Pretjerivanje je srodno laži: njime se gubi 
glas dobrog ukusa, a to je mnogo, i glas razboritosti, 
a to je još više. 

42. 

UROĐENO GOSPODSTVO je snaga nadmoćnos- 
ti, koja djeluje potajno. Ono ne smije potjecati od 
odvratnog majstorstva, već od prirode. Njemu se i 
nehotice podvrgavaju svi time, što priznavaju tajnu 
moć prirodnog autoriteta. Duhovi s urođenim gos¬ 
podstvom kraljevi su po svojoj vriednosti, a lavovi 
po prirođenom prvenstvu. Štovanjem, koje ulievaju, 
osvajaju oni razum i srdca drugih, a ako uz to ima¬ 
ju još i drugih vrstnih sposobnosti, onda su rođeni, 
da budu prvi pokretači državnog stroja, jer oni dje¬ 
luju više jednim pogledom nego drugi dugim govo¬ 
rom. 

43. 

MISLI KAO NJIH MALO, A GOVORI KAO VE¬ 
ĆINA. Obmana se ne da razbiti time, što hoćemo 
da plivamo uz vodu; ovo nas naprotiv dovodi u opas¬ 
nost. Jedini je Sokrat, koji je to mogao. Držati za 
uvredu, ako se netko razilazi u mišljenju, znači pre¬ 
zirati tuđe mišljenje. Brzo se množe oni, koji se ljute 
i zbog pokuđenog predmeta i zbog onoga, koji je 
taj predmet hvalio. Istinitost je za njih malo, a pre- 
vara je tako obća, kao da je svima zajednička. Mud¬ 
raca ne možeš poznati po onom, što govori na trgu, 
jer on tamo ne govori svojim glasom, već glasom 
obće gluposti, makar on tu glupost poricao iz du¬ 
bine svoje duše. Pametan se kloni, da mu protuslove 
isto tako, kao što ni on drugima ne protuslovi; pa 
i onda, kad je baš voljan zamjerati i kuditi, on je 

suzdrži jiv u svojim izrazima. Mišljenje je slobodno 
i njemu se ne može i ne smije činiti nikakvo nasilje. 
Zato se razuman povlači u svetinju svoje šutnje, pa 
ako se onda i upusti u razgovor, biva to samo u uz- 
kom kolu razboritih te onih, koji pripadaju među 
malo njih. 

44. 

BUDI NAKLONJEN ZNAMENITIM LJUDIMA. 
Osobina je junaka težiti, da se podudaraju s junacima. 
U ovom podudaranju leži čudo prirode koliko zbog 
toga, što u njemu ima nečeg tajanstvenog, toliko i 
zbog toga, što ima nečeg koristnog. Ima neke srod¬ 
nosti između srdca i ćudi; njezin je učinak tolik, da 
ga neznanje svjetine pripisuje nekim čarolijama. Ovaj 
se učinak ne zadržava na štovanju, već ide do sim¬ 
patije, pa čak i do naklonosti. Ono oslovljava bez 
rieči i osvaja bez zasluga. Ima učinka aktivnog i pa¬ 
sivnog, a koristna su oba, i to više, što je koji uzvi- 
šeniji. Velika je vještina poznati znamenite ljude, 
razlikovati ih i znati se koristiti njima, jer bez nji¬ 
hove ljubavi tvrdoglavost ne vodi cilju. 

45. 

LUKAVOŠČU SE TREBA KORISTITI, ALI JE 
NE ZLOUPOTREBLJAVATI. Lukavost nije razlog, 
da se čovjek sam sebi sviđa; zato se nemoj hvaliti 
njome, ali ne daj ni da je razumiju. Sve, što je 
umjetno, mora ostati skriveno, jer inače postaje sum¬ 
njivo, a ako se odnosi na mjere opreza, onda i omra¬ 
ženo. Prevare se zbivaju veoma često; zato treba 
sumnju udvostručiti, ali ne pokazati da je udvostru¬ 
čena; jer ona u protivnom slučaju potiče i izaziva 


zla, na koja prije nije nitko ni pomišljao. Na posao 
se uputi tek kad si dobro promislio, jer se tako u 
radu mnogo dobiva, a osim toga to ti je najpouzda¬ 
niji dokaz, da u glavi imaš razuma. Najveća savr¬ 
šenost u radu ima svoj oslonac u onoj pouzdanoj 
vještini, s kojom se posao obavlja. 

46. 

VLADAJ SVOJOM ANTIPATIJOM. Često se do¬ 
godi, da zamrzimo nekoga bez ikakva razloga i prije 
nego smo ga upoznali. Ova prirođena odvratnost pre¬ 
ma nečem pobuđuje se kadkad i protiv najođličnijih 
osoba. Mudrost neka vlada nad antipatijom, jer ništa 
ne može tako djelovati, da se stekne o nama loše 
mišljenje, nego kad sa stanovitom antipatijom gle¬ 
damo one, koji su bolji od nas. Kolikogod govori u 
našu korist simpatiziranje s velikim ljudima, toliko 
nas ponižava u javnom mišljenju negodovanje prema 
njima. 

47. 

KLONI SE SVAČEGA, ŠTO BI TI MOGLO DO¬ 
VESTI ČAST U OPASNOST. To je jedan od naj- 
glavnijih predmeta opreza. U ljudi obsežnog duha 
skrajnosti su uviek veoma razmaknute tako, da je 
od jedne do druge dalek put; ovakvi se ljudi uviek 
drže u sredini, pa zato u njih i ne dolazi lako do 
kavge. Mnogo je lakše izbjeći priliku svađe, nego se 
iz nje izvući sretno. Prilika je izkušenje naše mud¬ 
rosti, pa je bolje da joj se uklonimo, nego da u njoj 
pobiedimo. Jedna častna afera vuče za sobom drugu, 
koja je još neugodnija, i pri tome je lako moguće, 
da nam čast pretrpi štetu. Ima ljudi, koji radi svoga, 

njima svojstvenog značaja, ili radi značaja njihove 
narodnosti, lako i nađu i daju priliku, pa su voljni 
svađati se i tući se. Onaj pak, koji se kreće u sviet- 
losti uma, dugo se predomišlja prije no što zagazi 
u kavgu. On vidi više hrabrosti u tome, što će se 
suzdržati nego što će pobiediti; pa ako se možda 
i nađe kakva luda, koja je svaki čas pripravna na 
tučnjavu, i onda razuman moli, neka mu oprosti, što 
on nema volje, da bude druga luda. 

48. 

TEMELJ I DUBINA: samo u koliko njih imamo, 
u toliko možemo igrati ulogu častno. Naša unutarnja 
ljepota mora biti uviek još tohka, kolika je vanjska. 
Međutim ima ljudi, koji su od same fasade kao kuće, 
za koje nije bilo sredstava, pa su ostale nedogra- 
đene, te imaju ulaz kao kakva palača, a stan kao 
kakva koliba. Takovi ljudi nemaju ničega, kod čega 
bi se moglo dugo zadržati, a i dosadni su dosta, jer 
čim se svrše prvi pozdravi, odmah prestaje i zabava. 
S ukazivanjima obične pristojnosti izstupaju odvaž- 
no kao sicibanski konji, zatim zarone u šutnju, jer 
i rieči usahnu odmah, gdje ne teče izvor mish. Neki, 
koji i sami promatraju površno, mogu se lako pre¬ 
variti u njima; ali ne i onaj mudri: mudrac zaviruje 
u njihovu unutrašnjost i pronalazi, da je prazna i 
sposobna samo za ruganje pametnih. 

49. 

OŠTAR POGLED I SUD. Tko je tim obdaren, 
postaje gospodar stvari, a ne one njega: on zna pro¬ 
naći najveću dubinu i anatomski razstaviti najsavr- 


šenije sposobnosti jedne glave. Vidi U samo čovjeka, 
odmah ga razumije i stvara sud o njegovom najin¬ 
timnijem biću. On promatra potanko i razumije maj¬ 
storski odgonetnuti i ono najskrovitije u njegovoj 
unutrašnjosti. On promatra oštro, shvaća temeljito, 
a prosuđuje pravo: sve odkrije, vidi, pojmi i razumije. 

50. 

NE ZABORAVI NIKADA, DA ČOVJEK TREBA 
SAM SEBE POŠTIVATI; zato nemoj biti prost ni 
prema sebi. Naša vlastita izpravnost mora nam slu¬ 
žiti za ravnanje za naš izpravan rad, a strogost na¬ 
šeg vlastitog suda nad nama samima mora biti jača 
od svih vanjskih zakona. Onoga što se ne pristoji, 
treba se kloniti više zbog bojazni od vlastite uvi- 
đavnosti, nego zbog ma kako stroge tuđe vlasti. Do¬ 
tjeraj dotle, da se bojiš samoga sebe, pa ti ne će tre¬ 
bati imaginarni učitelj Senekin. 

51. 

TREBA ZNATI IZABIRATI. O tome ovisi najviše 
u životu. Zato se traži dobar ukus i pravo razsuđi- 
vanje, a ni učenost ni sam razum nisu dovoljni. Bez 
izbora nema savršenosti: ona uključuje, da se može 
birati — i to ono, što je najbolje. Mnogi, plodna i 
spretna duha, oštra uma, učeni i oprezni propadnu, 
kad dođu do izbora: oni se uviek late najgorega, kao 
da su se zavjerili, da zabasaju. Po tome je moć bi¬ 
ranja jedan od najvećih darova Neba. 

52 . 


NE UZRUJAVAJ SE NIKADA. Važan je znak 
mudrosti ostati uviek miran i nikada se ne naljutiti. 
To pokazuje podpunog čovjeka s velikim srdcem, 
jer sve veliko težko je pokrenuti. Uzbuđenja su bo- 
ležljivi sokovi duše, pa ako ih ima u izobilju, razboli 
se mudrost; zlo se popne do usta i izmakne i tako 
dovede čast u opasnost. Zato neka svatko bude gos¬ 
podar nad sobom i tako moćan, da ni u najvećoj 
sreći ni u najvećoj nesreći ne pokaže slabosti uzbu¬ 
đenja, dapače, neka se drži tako, da mu se čude-, kako 
se mogao uzvisiti nad sve. 

53. 

RAD I UM. Što je ovaj potanko promislio, to 
onaj brzo izvršuje. Naglost je svojstvo lude, koja, 
ne predviđajući prepreka, ide nepripravna na djelo. 
Razumni opet grieše kadkad otezanjem; predviđa¬ 
nje ne spada u rad, već u pripremanje rada, pa tako 
plodove pravilnog prosuđivanja pokvari kadkad nes¬ 
tašica radne snage. Brzina je mati sreće. Tko ništa 
ne ostavlja za sutra,, mnogo je učinio. »Idi mudro 
— ne pogini ludo!« bila je prava carska poslovica. 

54. 

BUDI OŠTAR KAO SABLJA. Mrtvom lavu i ze- 
covi grivu čupaju. S hrabrošću se nije šaliti. Po¬ 
pustiš li prvome, onda moraš i drugom, pa tako do 
zadnjega; i da konačno pobiediš, imat ćeš istu muku, 
koja ti je trebala u početku; a da si je imao odmah 
u početku, doniela bi ti mnogo više koristi. Odvaž¬ 

nost razuma nadmašuje tjelesnu snagu. Ona treba 
biti mač, koji miruje u koricama mudrosti, spreman 
za svaku priliku. Ona je štit čovjeka. Duševna sla¬ 
bost ponižava više nego tjelesna. Mnogi su imali 
izvrstne sposobnost^ ali, jer nisu imali srdca, živjeli 
su kao mrtvaci i skončaše zakopani u svom neradu. 
Brižna priroda nije nehotice sastavila u pčeli slast 
meda s oštrinom žalca. Tielo ima i meso i kosti, pa 
tako i duh ne smije biti sastavljen samo od slabe 
tvari. 

55. 

BUDI STRPLJIV. Ne biti nikada strastven — 
znak je velikog srdca s bogatstvom strpljivosti. Naj¬ 
prije trebamo biti gospodari sami nad sobom, pa 
ćemo onda lako postati gospodari nad drugima. Do 
središta prilike stiže se samo dugim vremenom. Pravi 
zaključci dovode se do zrelosti tek kad se o stvari 
mirno razmišlja i kada se dugo drže u tajnosti. Prut 
vremena počini više nego Herkulova gvozdena ba¬ 
tina. Ne kažnjava Bog šibom, već vremenom. Mnogo 
smisla leži u riečima: »Vrieme i ja izići ćemo na kraj 
i s dvojicom« 1 ). Sama sreća kruni čekanje veličinom 
nagrade. 

56. 

BITI PRISUTAN DUHOM. Prisutnost duha 'is¬ 
tječe iz sretne brzine uma. Radi njegove živahnosti 
i razboritosti za nj ne postoje opasnosti i nesretni 
slučajevi. Mnogi dugo premišljaju, da opet poslije 
nikad više ne pogode. Drugi opet pogode sve, a da 

se prije toga i ne premišljaju. Ima antiparastatičkih 
_ 

x ) Kaže se, da je to rekao Filip II. 

genija, koji tek u nevolji djeluju najbolje: oni su u 
neku ruku čudovišta, kojima sve polazi za rukorrt 
nehotice, a ništa predomišljanjem; što im odmah 
padne na um, toga više nikad ne nađu: u njihovoj 
glavi nema prizivnog suda. Hitri dakle stiču prizna¬ 
nje, jer samo oni dokazuju finoću u mišljenju i raz¬ 
boritost u djelovanju. 

57. 

SIGURNIJI SU, KOJI SU OPREZNI: dosta je 
brzo učinjeno, što je dobro učinjeno. Što se smjesta 
izvrši, može se smjesta i uništiti, ali za ono, što treba 
trajati vječno, potrebna je vječnost, da se zbude. 
Vriedi samo ono, što je savršeno, a samo je ono 
uspjelo, što je dugotrajno. Um i temeljitost stvaraju 
bezsmrtna djela. Što mnogo vriedi, skupo. je. Ta i 
najplemenitija kovina je najteža. 

58. 

PRILAGOĐUJ SE. Ne treba svima podjednako 
pokazivati svoj razum, a nikada upotrebljavati više 
snage, nego što je potrebno. Neka se ne razsipa 
ništa ni od znanja ni od stvaranja. Mudar sokolovae 
ne pušta više sokolova nego sto zahtieva lov. Ne treba 
sve iznositi na vidjelo, jer mu se već sutradan ne će 
nitko diviti. Imajmo uviek nešto novo, čime ćemo 
osvjetlati obraz, jer tko svaki dan ima nešto da od- 
krije, zadovoljava očekivanja i njegovim velikim 
sposobnostima nikada se ne zna granica. 

59. 

MISLI NA SVRŠETAK. Uđemo li u kuću sreće 
na vrata radosti, lako je moguće, da ćemo iz nje izići 
na vrata plača; i obratno. Zato treba misliti na svr¬ 


šetak, pa se brinuti više za sretan izlazak, nego za 
slavu pri ulazku. Obično je sudbina nesretnika, da 
dožive veseo početak, ali odviše žalostan svršetak. 
Nije glavno obično pljeskanje i odobravanje pri po¬ 
javljivanju, jer to može dobiti svatko, već je glavno 
ono obće osjećanje, koje se očituje prilikom našeg 
odstupa; riedki su oni, koje želimo, da nam se vrate 
natrag. Malo koga izpraća sreća do praga, i kako 
god je uljudna prema onima, što dolaze, tako je ne¬ 
hajna prema onima, što odlaze. 

60. 

ZDRAV SUD. Neki se rode mudri, pa s tom 
prednošću, koja im služi kao prirođena zaštita, pri¬ 
laze k znanosti i tako im je do uspjeha dano una- 
pried pola puta; a kad starost i izkustvo razviju 
njihov mozak do podpune zrelosti, oni onda dolaze 
do izpravnog i pravog prosuđivanja. Oni mrze tvrdo¬ 
glavosti svake vrsti kao zavodnike mudrosti, osobito 
u državnim stvarima, koje radi svoje velike važnosti 
zahtieva ju podpunu sigurnost. Takvi ljudi i zaslužuju, 
da budu na državnom kormilu, pa bilo da upravljaju 
njime ili da daju savjete. 

61. 

NAJUZVIŠENIJE MEĐU NAJUZVIŠENIJIM. U 
množini i raznovrstnosti savršenstava prednost ima 
samo ono, što je najsavršenije. Nema znamenitog 
čovjeka, koji ne bi ma u čemu nadmašio sve druge. 
Osrednji nisu nikad predmet divljenja. U jednom 
iztaknutijem zanimanju potrebno je pokazati naj¬ 
veću spretnost, pa da nas to uzdigne iz množine obič- 

nih i uvrsti u broj riedkih. Biti pak izvrstan u jed¬ 
nom neznatnom pozivu, znači biti nešto u onom, 
što je neznatno; ovdje se dobiva u osjećaju ugod¬ 
nosti ono, što je izgubljeno u nedostatku osjećaja 
slave. Stvoriti nešto najsavršenije, a u najuzvišeni- 
joj struci, znači toliko, koliko i zadobiti obilježje vla¬ 
dara; ono sili na obožavanje i osvaja srdca. 

62. 

SLUŽITI SE DOBRIM ORUĐEM. Neki hoće da 
še služe nevriednim oruđem, da proslave svoje 
oštroumlje; to je opasno zadovoljstvo, koje zaslu¬ 
žuje, da ga sudbina kazni. Veličinu jednog vladara 
nije nikada umanjila sposobnost njegova ministra; 
dapače, slava uspjeha pada uviek na glavni činbe- 
nik kao i priekor u obratnom slučaju. Glas se uviek 
drži glavne osobe, i nikada se ne kaže: ovaj je imao 
dobre, a onaj loše sluge, već: ovaj je bio dobar, a 
onaj loš. Zato ih izpitujmo i birajmo, jer nam u nji¬ 
hove ruke valja položiti neprolaznu slavu. 

63. 

VELIKA JE SLAVA BITI U SVOJOJ STRUCI 
PRVI, a dvostruka biti u njoj izvanredan. Veliku 
prednost ima bankar, koji igra s kartama u ruci, 
jer ako je partija jednaka, on dobiva. Mnogi bi bio 
Feniks u svome pozivu, da nije imao predteču. Samo 
prvi u svakoj struci odnose majorat slave, dok osta¬ 
lima ostaje tek toliko, koliko im je potrebno da žive; 
ovi da učine bilo što, opet ne mogu oprati sa sebe 
proste mrlje, da su imitatori. Samo oštroumlje izvan- 
rednijih duhova pronalazi nove pravce za odlikovanje, 

a pri tome ih štiti mudrost od opasnosti, koja bi im 
mogla nastati. Novošću svoga podhvata stekli su 
mudri ljudi mjesto u matrikuli velikih ljudi. Neki 
vole biti prvi u drugom redu, nego drugi u prvom. 

64. 

KLONITI SE ZLA I UŠTEĐIVATI SEBI NE¬ 
UGODNOSTI — MUDROST JE, KOJA SE NAGRA¬ 
ĐUJE. Mnogi ne znaju, da idu stazom, kojom ide 
oprez, a oprez je zviezda sreće, pa po tome i zado¬ 
voljstva. Nezgodne glasove ne treba raznositi, još 
manje primati: valja im zabraniti ulazak, osim ako 
ne donose pomoć. Neki imaju uši samo da slušaju 
sladko laskanje; drugi opet ne čuju ništa osim gorko 
i zlovoljno ogovaranje, dok opet mnogi ne mogu ni 
živjeti bez svakodnevne ljutnje kao Mitridat bez 
otrova. Isto tako nije pravilo za samoodržanje ni pri¬ 
premati sebi vječni jad, da bi samo nekom drugom, 
pa ma kako nam bio blizu, učinili jedanput po volji. 
Nikada ne smijemo griešiti protiv svoga vlastitog 
blagostanja, da ugodimo onome, koji daje savjete, 
a ne će da radi. U svakoj prilici, gdje bi, čineći dru¬ 
gima radost, nanieli sebi bol, najbolje je, ako i onako 
nema pomoći, ovo pravilo: bolje je, da se drugi i 
ožalosti sada, nego mi poslije. 

65. 

UZVIŠEN UKUS sposoban je za obrazovanje kao 
i razum. Što je veća uviđavnost, to su veći i proh¬ 
tjevi, a što se prohtjevi više izpunjuju, to je veće 
i uživanje. Velik se duh poznaje po uzvišenosti nje¬ 
gove ljubavi: predmet, koji zadovoljava veliku spo- 

67 . 


sobnost, mora i sam biti velik. Što su veliki zalogaji 
za velika *usta, to su uzvišene stvari za uzvišene du¬ 
hove. Njihove se osude plaše i najvrstnije stvari, a 
pri pomisli na njihov sud ostavlja pouzdanje i naj¬ 
sigurnija savršenstva. Malo je stvari prve i najbolje 
vrieđnosti, pa zato neka bude bezuvjetna pohvala 
riedka. Stalnim obćenjem javlja se ukus malo po 
malo, pa je stoga osobita sreća obćiti s ljudima od 
pravoga ukusa. S druge opet strane ne smije se od 
toga praviti zanat i biti nezadovoljan sa svačim; to 
bi bila sasvim glupa skrajnost, koja postaje još od¬ 
vratnijom, kad ne iztjeee iz nerazpoloženja, već iz 
afektacije. Neki bi htjeli, da Bog stvori drugi sviet 
sa sasvim drugim savršenstvima samo zato, da se 
zadovolji njihovo bezgranično utvaranje. 

66 . 

IMAJ NA UMU SRETAN SVRŠETAK. Neki 
stavljaju sebi za pravilo, da više paze na strogu pra¬ 
vilnost mjera pri ostvarivanju svrhe, nego na sretno 
ostvarenje namjere. Međutim će u javnom mišljenju 
uviek više pretegnuti sramota zbog neuspjeha nego 
priznanje zbog brižljivog nastojanja. Tko pobiedi, ne 
treba nikakvog opravdanja. Većina ne može uvidjeti 
tđčno stanje prilika, već samo uspjeh ih neuspjeh; 
zato ne će nikada izgubiti dobar glas onaj, koji posti¬ 
zava svrhu. Dobar svršetak pozlaćuje sve, pa makar 
sredstva, upotrebljena pri tome, i ne bila uviek do¬ 
stojna. Vještina se po koji put sastoji u tome, da 
čovjek radi protiv pravila vještine, kad drugčije ne 
može postići sretan svršetak. 

IZABERI ZVANJE, KOJE JE NA DOBRU GLA¬ 
SU. Većina stvari ovisi o tuđoj naklonosti. Prizna¬ 
nje je za talente isto, što i povjetarac za cvieće: dah 
i život. Ima zanimanja i poslova, koji uživaju obće 
odobravanje, a ima i drugih, koji su doduše važniji, 
ali ne uživaju nikakva ugleda. Prvi stiču sveobću 
naklonost, jer su više pred očima sviju, dok potonji, 
premda su i rjeđi i vrieđniji, ostaju u svojoj skrovi- 
tosti neprimiećeni: oni se tek štuju, ah ne slave. 
Među vladarima su najznamenitiji pobjeditelji; zato 
su aragonski kraljevi i ostali u tako velikoj časti kao 
ratnici, osvajači, veliki ljudi. Darovit čovjek neka 
zato i izabere sebi zvanje, koje je na glasu i svima 
na vidiku, i kojeg se utjecaj širi preko sviju; tada 
će mu javno mišljenje dati vječitu slavu. 

68 . 

VIŠE VRIEDI UZAJMLJIVATI RAZUM NEGO 
PAMĆENJE: to više, što kod ovog treba samo pod¬ 
sjetiti, a kod onog se mora i pojimati. Neki ostav¬ 
ljaju poslove, za koje bi upravo bilo vrieme, jer im 
se za njih ne pruža prilika. U tome slučaju treba ih 
izvesti na zgodan put uviđavnosti kojeg prijatelja. 
Najveći je dar duha, da nađemo priliku za onaj rad, 
koji je najpreči. I baš zato, što ne umijemo naći tu 
priliku, izostaju nam mnogi poslovi, koji bi inače 
pošh za rukom. Neka dieli svietlost onaj, tko je ima, 
a za njom se neka natječe onaj, kome treba: prvi sa 
suzdržavanjem, a drugi s pažnjom. Napomeni samo, 
i ni rieči više! Ta je finoća potrebna, ako se hoće. 
da se koristi onaj, koga na nešto pobuđujemo. Po- 

kaži dobru volju i tek ako se traži više, idi dalje: od 
»n e« gledaj sretno naći »d a«, jer se mnogo, što ne 
postizava samo zato, što se ne poduzima ništa, da 
se postigne. 

69. 

NE PREDAJI SE PROMJENLJIVOJ ĆUDI. Onaj 
je velik čovjek, koga ne mogu zavesti tuđi dojmovi. 
Promatranje sama sebe škola je mudrosti: Saznaj 
svoje sadanje razpoloženje, pa mu idi u susret; pođi 
što više i u skrajnost, ne bi li tako između prirodnog 
i umjetnog razpoloženja našao točku, na kojoj se 
vaga razuma ne koleba. Početak samopopravljanja 
je samopoznavanje. Razpoloženja su čudnovata i 
uviek nestalna, a prema njima se mienjaju i naklo¬ 
nosti; prokleta promjenljivost ćudi povlači ih po ko¬ 
nopcu tako dugo, dok se ne premetnu upravo baš na 
protivnu stranu. To je slabost, koja kvari ne samo 
volju, već napada i na razum. Radi nje se remete 
pojmovi »htjeti« i »razpoznati«. 

70. 

TREBA ZNATI ODBIJATI. Svima i sve ne smije 
se dopustiti. To je dakle upravo toliko važno, kao i 
znati dopustiti. Osobito je potrebno obratiti na to 
pozornost moćnima. Ovdje je mnogo stalo do načina. 
»Ne« jednoga uvažava se više nego »da« mnogih 
drugih, jer pozlaćeno »ne« zadovoljava više nego 
suho »da«. Mnogo ih ima, kojima je »ne« uviek na 
vrh jezika, zbog čega zagorčavaju ljudima sve. Kod 
njih je »ne« uviek prvo. Pa i onda, kad poslije sve 
odobre, ne cieni im se to ni u što, jer je onima prvi¬ 
ma već prisjelo. Neka se ne odbija sve odmah; na¬ 


protiv je bolje pustiti one, koji mole, da malo po malo 
dođu do uviđavnosti, da varaju sami sebe. Isto tako 
ne treba sve i sasvim odmah odreći već i zato, što 
bi to značilo: riešiti molitelje ovisnosti; treba osta¬ 
viti uviek još malo nade, da će se zasladiti gorčina, 
koju je prouzročilo predhodno odbijanje. Konačno 
onu prazninu, koju je ostavila za sobom nemilost, 
neka pokrije uljudnost i neka se mjesto djela metnu 
liepe rieči. »Da« i »ne« brzo se izgovore, ah je prije 
njih potrebno dugo razmišljanje. 

71. 

BUDI UVIEK JEDNAK. Ne treba afektirati, tako 
da tvoje ponašanje bude protivno tvojoj prirodi. Ra¬ 
zuman je čovjek uviek jedan te isti u svima svojim 
položajima, a time i stiče glas razborita čovjeka; 
promjene mogu na njemu nastati samo zbog vanj¬ 
skih uzroka ili zbog tuđih zasluga. U stvarima, koje 
se tiču mudrosti, promjena je ružna. Ima ljudi, koji" 
su svaki dan drugčiji; dapače, nije im svaki dan 
jednak ni razum, još manje volja, a najmanje sreća. 
Sto je jučer bilo njihovo bielo »da«, to je danas nji¬ 
hovo crno »ne«. Tako oni rade neprekidno protiv svog 
vlastitog kredita i ugleda, a ujedno remete pojmove 
i drugima. 

72. 

ODLUČAN ČOVJEK. Loše izvršivanje nije tako 
Opasno kao neodlučnost. Tekućine se manje kvare 
kad teku nego kad miruju. Ima ljudi, koji su sasvim 
nesposobni odlučiti se i kojima uviek treba poticaj 
sa strane; kađkađa ne potječe to kod njih od osku¬ 
dice moći za prosuđivanje, koja je kod njih čak i 

vrlo jaka, nego zbog toga, što nemaju snage za djelo. 
Pronaći težkoće svjedočba je oštroumlja, ali je još 
veće oštroumlje naći izlaz iz tih teškoća. Ima napro¬ 
tiv drugih, koje ne može ništa dovesti u zabunu, koji 
svojim znanjem obuhvaćaju sve i koji su odlučna 
značaja. Ti su rođeni za najviše položaje, jer njihova 
otvorena glava vodi poslove k napredku i olakšava 
uspjeh. Oni su odmah sa svačim gotovi i, odgovo¬ 
rivši jednom svietu, preostaje im vremena još i za 
drugi. Dobiju li od sreće samo predujam, laćaju se 
poslova s najvećom sigurnošću. 

73. 

I POGRJEŠKA DA SE ZNA UPOTRIEBITI. Time 
se pametni ljudi umiju izvući iz neprilika. Upotrie- 
bivši lako kakav duhovit preokret, izlaze oni često iz 
najzamršenijeg labirinta. Iz najgore kavge izvlače 
se uljudno i s osmiehom. U to je polagao svoju važ¬ 
nost i najznamenitiji od sviju vojskovođa. Gdje treba 
nešto odbiti, nije neuljudna dosjetka, da se govor 
upravi na nešto sasvim drugo, a nema veće finoće 
nego se učiniti kao da stvar ne razumijemo. 

74. 

NE BUDI OD KAMENA. U najnaseljenijim mjes¬ 
tima stanuje prava divlja zvjerad. Nepristupačnost 
je pogrješka, koja proizlazi iz nepoznavanja sama 
sebe: tu se sa zvanjem mienja i značaj; početi tako, 
da postaneš mrzak svakome, nije pravi put, koji će 
te dovesti do obćeg štovanja. Tako nepristupačno 
čudovište pojava je, koju treba vidjeti; uviek je obu¬ 
zeto svojom jogunastom nečovječnošću: dođu li, da 


s njime govore oni, čija je gorka sudbina ovisiti o 
njemu, stupaju preda nj sa strahom, naoružani opre¬ 
zom kao za borbu s kakvim tigrom. A baš su takvi 
ljudi znali, da se uđvore kod sviju, da bi došli do 
svojih položaja, a sad, kad su došli do njih, traže, 
da se za svoje udvaranje naplate time, što će ih svi 
zamrziti. Po svome zvanju trebalo bi da su tu za 
mnoge, ali nisu, zbog prkosa ili nadutosti, ni za koga. 
Za njih bi bila liepa kazan izključiti ih iz društva, 
jer bi im se tako i pamet oduzela. 


IZABERI SEBI KOJU JUNAČKU PRILIKU ZA 
UZOR, ali više za utakmicu nego za imitiranje. Ima 
uzora veličine, živih knjiga časti i poštenja. Svatko 
neka izabere sebi za uzor najznamenitije u svome 
zvanju, ali ne da igra majmuna prema njima, već da 
pomoću njih sam sebe sokoli. Aleksandar nije pla¬ 
kao zbog pokopa Ahila, već zbog sebe, jer mu slava 
još ne bijaše pravo došla na sviet. Ništa ne može 
tako pobuditi častoljublje u srdcu, kao zvuk tuđe 
slave. Upravo ono, što obara zavist, hrabri i pleme¬ 
nito srdce. 

76. 

NE ŠALI SE UVIEK. Razum jednog čovjeka 
ogleda se u ozbiljnosti, koja uživa veću čast nego 
neozbiljnost. Tko se uviek šali, nije čovjek za ozbilj¬ 
ne' stvari. Njega izjednačuju s lažcem i to utoliko, 
što se ni jednome ne vjeruje i što se bojimo kod jed¬ 
noga laži, a kod drugoga lakrdije. Nikada se ne zna, 
da li govori po zdravom razumu, a to znači toliko, 
koliko i da ga nema. Ništa nije tako nedostojno kao 

svagdanje zadirkivanje. Po gdjekoji stekne glas ša- 
ljivca na štetu glasa, da slovi za pametna čovjeka. 
Neka šala ima koji svoj časak, ali sve ostalo vrieme 
neka pripada ozbiljnosti. 

77. 

SLAGATI SE SA SVAKIM. Ono je mudri Protej, 
koji umije biti učenjak s učenjakom, a svetac sa 
svetcem. To je velika vještina, kojom se sve za se 
predobiva, jer naklonost predobiva samo ono, što se 
podudara. Promatraj naravi pojedinaca, pa se onda 
upravljaj prema njima. Pustimo, neka nas zavede 
ozbiljan i žovijalan, kad kolebamo u politici. Zavis¬ 
nim osobama ta je umjetnost prieko potrebna. Ali, 
kao velika finoća, zahtieva ona mnogo darovitosti; 
manje težka bit će čovjeku, čija je glava mnogo¬ 
strana u znanju, a ukus mnogostran u naklonostima. 

78. 

VJEŠTINA U PODUZIMANJU. Budalaština bub¬ 
ne uviek s vratima u kuću, jer su sve lude drzke. 
Ista glupost, koja ih prieči, da se unapried priprave, 
čini ih poslije nehajnim prema porugama zbog neus¬ 
pjeha. Razuman se naprotiv upušta na djelo s velikim 
oprezom. Njegove su uhode pažnja i oprez; one mu 
ipredhođe proučavajući, bi li se moglo ići bez opas¬ 
nosti. Svaku drzkost osuđuje razboritost na propast 
i tek ih kađkada pomiluje sreća. Gdje se bojati, da 
je dno duboko, tu valja ići napried oprezno. Luka¬ 
vost mora biti predhodnica opreza, koji onda malo 


po malo osvaja zemljište. Dandanas mnogo ima bez¬ 
dana u obćenju s ljudima; na svakom se koraku 
mora spuštati olovo i mjeriti dubina. 

79. 

VESELA NARAV. Ako je umjerena, onda je 
dar, a ne pogrješka. Mrva razpoloženja začinja sve. 
I najslavniji ljudi provode šalu tu i tamo i stoga ih 
svi vole; ali oni pri tome ne gube nikada iz vida 
obzire razboritosti i ne prestaju biti uljudni. Neki se 
opet kakvom dosjetkom izvuku lako iz kakvog za¬ 
pleta, jer ima stvari, koje se moraju uzeti za šalu, 
a kadkad su to baš one, koje je drugi zamišljao sebi 
najozbiljnije. Time se pokazuje, da smo spremni na 
mir, a to je magnet srdca. 

80. 

SMIŠLJEN PRI RAZPITIVANJU. Uglavnom se 
živi o razpitivanju. Ono je najmanje, što vidimo; mi 
živimo o vjeri i o vjerovanju. No naše su uši Spo¬ 
redna vrata za istinu, a glavna vrata za laž. Istina 
se ponajviše vidi, a samo izuzetno čuje. Riedko do¬ 
pire do nas čista i neizvrnuta, a još rjeđe, ako do¬ 
lazi iz daljine; tada je uviek pomiešana s afektima, 
kroz koje je prošla. Strast boji svojim bojama sve, 
što dodirne, čas ugodno čas neugodno. Ona uviek 
teži za kakvim dojmom, pa stoga treba s velikom 
pozornošću posuditi sluh onome, koji hvali, a još 
s većom onome, koji kudi. U tome nam je pogledu 
potrebna sva pažnja, da upoznamo namjeru onoga, 
koji posreduje, da bi već unapried vidjeh kojom će 
nogom stupiti. Mudro razmišljanje neka nam bude 
zaštita od onog, što je pretjerano i pogrješno. 

81 . 

OBNAVLJAJ SVOJ SJAJ. To je prednost Fe¬ 
niksa. Što je izvrstno, to zastaruje, a s njime zasta¬ 
ru je i slava; nešto osrednje, ako je novo, potisne 
cesto i najvrstnije, ako je zastarjelo. Zato se treba 
preporađati u hrabrosti, u geniju, u sreći i u sva¬ 
čemu. Izstupajmo često s novim, sjajnim djelima, i 
izlazimo kao i sunce neprestano. Isto tako mienjaj- 
mo pozornicu svoga sjaja, da nas žele, gdje nas nema, 
a burno nam odobravaju, gdje smo novaci. 

82. 

NEMOJ IZPRAZNITI DO DNA ni loše ni dobro. 
Jedan je mudrac 1 ) naglašavao, da se sva mudrost 
nalazi u umjerenosti. Najveća pravda postaje ne¬ 
pravda; a izciedimo li previše naranču, to nam ona 
na kraju postane gorka. Ni u uživanju ne tjerajmo 
do skrajnosti. I sam razum otupi, ako se napreže 
do skrajnosti, a krv mjesto mlieka iztjera onaj, tko 
muze na strašan način. 

83. 

POGRJEŠKE, KOJE SE MOGU OPROSTITI, 
MOGU SE I DOPUSTITI, jer ovakva nepažnja može 
u svoje vrieme biti najveća preporuka za talente. 
Zavist vrši odvratan i zločinački ostracizam. Sasvim 
savršeno uračunat će ona u pogrješku to, da nema 
pogrješke, i sasvim će ođsuditi to podpuno savršen¬ 
stvo. Ona postaje Argus, da na vrstnom nađe manu, 
pa makar tek zato, da se tješi. Ukor pogađa kao 
grom upravo najuzvišenije tvorevine. Zato neka 


Homer i prospava po kadkada; učinimo se kadkađ 
i nehajnima, ukoliko se to odnosi na genija ili na 
hrabrost, — ali nikada, ako se odnosi na mudrost 
— kako bi tom nehajnošću ublažili njezinu zluradost, 
da ne pukne od jeda. Zavist je tako reći bik, pred 
koga treba bacati kabanicu, da bi spasili bezsmrtno. 

84. 

CRPI KORIST IZ NEPRIJATELJA. Sve stvari 
treba znati hvatati za držak, koji čuva, da se ne oz- 
liediš, a ne za oštricu, koja ozlieđuje; osobito radi 
naših protivnika. Mudrome više koriste neprijatelji, 
nego ludome prijatelji. Zlovolja poravna često brda 
poteškoća, s kojima naklonost nije mogla izići na 
kraj. Veličinu mnogih sazidali su njihovi neprijate¬ 
lji. Laskanje je opasnije od mržnje, jer ona sakriva 
mrlje, koje ova hoće da očisti. Mudar pravi iz zlobe 
ogledalo, koje je vjernije nego ono od ljubavi; i tako 
ili izbjegava ogovaranje svojih pogrješaka ih ih iz- 
pravlja. Svakako pažnja biva velika ondje, gdje su¬ 
parništvo i zlovolja žive u susjedstvu. 

85. 

NE BUDI MANILA 1 ). Pogrješka je svega vrst- 
noga, da se mnogom upotrebom lako zloupotrebi. 
Samo to, što svi težimo za njim, dovodi konačno 
dotle, da postaje svima mrzko. Ne biti ni za što — 
velika je nesreća, još veća pak htjeti biti za sve. 
Svojim prevelikim dobivanjem takvi ljudi na kraju 
gube: oni nam postaju toliko mrzki, koliko smo ih 
u početku željeli. Na ovim manilama otrcaju se sva 


i) Aristotel. ’) Izraz i i igre L’ Ombr (žmirka). 

savršenstva, i, čim ih prestanemo smatrati riedkima, 
preziremo ih kao obične. Jedino je sredstvo protiv 
takvog ekstrema u tome, da u sijanju pazimo na 
mjeru. Preveliko leži već u samoj savršenosti; odatle 
izlazi, da nam preveliko valja pokazivati veoma 
oprezno. Što više baklja svietli, to se više troši i to 
joj se više skraćuje viek. Tko štedi pri izticanju sa¬ 
moga sebe, taj dobiva za nagradu to, da mu ciena 
skače. 

86 . 

UKLANJAJ SE OGOVARANJU. Svjetina ima 
mnogo glava, pa po tome i mnogo očiju za negodo¬ 
vanje i mnogo jezika za opadanje. Dogodi li se, da 
se kod nje stane širiti ogovaranje, tada od njega 
može patiti i najveći autoritet; prišije Ii mu se još 
kakvo podrugljivo ime, tada je lako moguće, da mu 
se i čast posve podkopa. Povod daje ponajčešće 
kakva zla prilika, u kojoj se netko iztakao, ili kakva 
smiešna pogrješka, jer tako nešto je najzgodnije 
gradivo za brbljanje. Ali je prepredenost pojedinaca 
često predmet, koji obćoj pakosti pribavlja ogova¬ 
ranje. Ima opadača, koji brže unište nečiji dobar 
glas kakvom dosjetkom, nego otvorenom i drzovitom 
razpravom. Lako se stiče loš glas, jer se loše vrlo 
lako vjeruje, ali opravdati se — vrlo je težko. Ra¬ 
zuman čovjek neka se dakle klone takovih nezgod¬ 
nih prilika i neka dobro otvori oči, kad ima posla 
s bezsramnom svjetinom, jer se lakše sačuvati nego 
se pomoći. 

87 . 

ODGOJ I UGLAĐENOST. Čovjek se rađa kao 
barbar i samo ga odgoj oslobađa od životinjstva. 
Odgoj čini čovjeka i on biva to veći, što je odgoj 

viši. Zbog odgoja smjela je Grčka nazivati barbarima 
sav ostali sviet. Neznanje je veoma surovo i ništa 
ne odgaja više nego znanje. Ah i samo znanje nije 
otesano, ako nema uglađenosti. Uglađeno mora biti 
ne samo znanje, nego i volja, a osobito govor. Ima 
ljudi, koji su uglađeni od naravi i koji su nježni po 
unutrašnjosti i po vanjštini, i u mišljenju i u govoru, 
a. i u ukrašavanju tiela; ovo potonje može se uzpo- 
rediti s korom, kao što se darovitost duha uzpoređuje 
s plodom. Drugi su opet tako neotesani, da se izvrgne 
u nesnosnu, u barbarsku grubost sve, što je njihovo, 
pa čak i ono, što je samo po sebi izvrstno, ako ga 
imaju. 

88 . 

PONAŠANJE NEKA BUDE VELIČANSTVENO, 
TEŽEĆI UVIEK ZA UZVIŠENIM. Velik čovjek ne 
smije biti sitan u svome radu. Nikada se ne smije 
sasvim zalaziti u sitnice, osobito, alko su neugodne 
prirode, jer iako je koristno, kada se sve zapazi slu¬ 
čajno, ipak nije koristno, kad se što hoće namjerno 
izpitati. Na posao neka se ide s plemenitom sređe- 
nošću, kao što i dolikuje otmjenom i uljudnom čov¬ 
jeku. Pri upravljanju s drugima glavno je, da ne 
želiš sve vidjeti. Mnogo šta treba propustiti, kao da 
to nismo ni opazili među rođacima i prijateljima, a 
osobito među neprijateljima. Sve, što je prekomjerno, 
odvratno je, a kod neugodnih stvari još je više nego 
odvratno. Svoditi neprestano i neprestano na neku 
neugodnost — vrst je ludila. Ponašanje svakog po¬ 
jedinog bit će uglavnom onakvo, kakvo mu je srdce 
i kakav mu je razum. 

Izvor mudrosti 4 

89 . 

POZNAVANJE SAMA SEBE: po sviesti, po 
duhu, po sudu i po sklonosti. Nitko ne može gospo¬ 
dariti nad sobom, ako nije prije sam sebe pojmio. 
Tm a ogledala za lice, ali ih nema za dušu, pa zato 
nam neka takovo ogledalo bude razumno promišlja¬ 
nje o sebi; pri tome zaboravimo na svaki način na 
svoj vanjski izgled i imajmo na umu, da nam valja 
dotjerati i usavršiti sliku naše unutrašnjosti. Učimo, 
da poznamo snagu svoga razuma, da tako saznamo 
za kakve je podhvate sposoban; izpitujmo svoju od¬ 
važnost, da vidimo, u kakve se poslove smijemo 
upuštati; iztražujmo svu dubinu svoje duše i izmje¬ 
rimo sve svoje sposobnosti, da se tako uzmognemo 
snaći u svemu. 

90 . 

VJEŠTINA ŽIVJETI DUGO nalazi se u dobrom 
življenju. Ima dvoje, što brzo svršava sa životom: 
to je ludost i lakomislenost. Jedni ga gube, jer ne¬ 
maju razuma, a drugi, jer nemaju volje, da ga sa¬ 
čuvaju. Kao što je vrlina sama svoja nagrada, tako 
je i porok sam sebi kazan. Tko marljivo živi za po¬ 
rok, brzo skončava dvostruko, a tko marljivo živi 
za vrlinu, ne umire nikako. Bezpriekornost duše pre¬ 
nosi se i na tielo, a život provođen lieno postaje dug 
ne samo ovoga, već i onoga svieta. 

91 . 

NE LAĆAJ SE NIČEGA, DOKLE GOD SUM¬ 
NJAŠ SAM U SEBE. Čim se izvršivač boji za uspjeh 
svoga rada, već je promatrač, osobito ako mu je su¬ 
parnik, uvjeren, da mu od njegova rada ne će biti 

uspjeha. Ako je snaga prosuđivanja imala skrupula 
već u prvoj vatri rada, onda će poslije, kad je ostavi 
strast, pronaći, da je taj rad očita glupost i izreći 
joj smrtnu osudu. Poslovi, u oprez kojih sumnjamo, 
opasni su i bilo bi bolje i ne počinjati ih. Mudrost 
se ne upušta u ono, što se čini vjerojatnim, već se 
šeta uviek samo po jasnoj svietlosti razuma. Kako 
i da uspije onaj podhvat, kojega već osnovu osuđuje 
bojazan? Pa kad se već često nesretno svršavaju i 
najpromišljenije odluke, koje je sankcioniralo N e- 
mine discrepante naše unutrašnjosti, što 
imaju očekivati one, za koje smo se odlučili pri ko¬ 
lebljivoj sviesti i pri prosuđivanju, koje je proricalo 
zlo? 

92 . 

RAZKOŠAN RAZUM. Ja mislim, u svemu. Prvo 
i najveće pravilo pri radu i pri govoru, to nuždnije, 
što je naš položaj veći, glasi: mrva razboritosti vriedi 
više od tovara dosjetaka. Uz ovu mrvu razboritosti 
osjeća se čovjek siguran, makar i ne izazivao Bog 
zna kakvo divljenje, jer je glas razboritosti triumf 
slave. Dovoljno je zadovoljiti pametne ljude, jer je 
njihov sud kamen kušnje, na kojem ogledamo uspje¬ 
he svojih djela. 

93 . 

UNIVERZALNOST. Čovjek, koji spaja u sebi 
sve savršenosti, vriedi za mnoge. On ukrašava život 
time, što te savršenosti saobćuje svojoj okolini. Gdje 
se savršenosti izmjenjuju, tu je najljepša zabava. 
Velika je vještina znati sebi prisvojiti sve, što je 
dobro. Budući da je priroda iz čovjeka, stavivši ga 
na tako visok stupanj, napravila pojam čitavoga 

svoga stvaranja, to neka ga i umjetnost, vježbom i 
odgojem razuma i ukusa, načini zasebnim malim 
svietom. 

94 . 

PRIKRIVAJ SVOJE SPOSOBNOSTI. Mudar 
neka ne da, da mu se ono, sto zna i sto može, izpita 
do dna, ako želi kod svih ostati u časti. Neka do¬ 
pusti, da ga znaju, ali ne da ga baš sasvim upoznaju. 
Nitko ne mora biti u stanju, da izmjeri granice svo¬ 
jih sposobnosti, ako ni zbog čega, a ono zbog očite 
opasnosti, da se sam ne razočara. Neka nikad i ni¬ 
kome ne pruži prilike, da ga prouči do dna, jer slut¬ 
nja i sumnja o veličini darovitosti svakog pojedinca 
proizvodi veće štovanje nego točno spoznanje o njoj. 
pa ma kako bila velika. 

95 . 

NEKA SE OD NAS S NAPETOŠĆU OČEKUJE 
UVTEK NEŠTO NOVO. Sviet treba uviek znati za- 
blenuti. Mnogo neka obeća još više, a najsjajnije 
djelo neka oglasi još sjajnije. Ne treba stavljati sav 
svoj imetak na kocku odjednom. Velika je umjet¬ 
nost znati biti umjeren u upotrebi svoje snage i svo¬ 
ga znanja. Samo tako možemo uviek sve više i više 
zadovoljavati ono, što se od nas očekuje. 

96 . 

BUDI SAM SVOJ ČUVAR. To je priestolje ra¬ 
zuma i temelj opreza. Time se sve lako postizava. 
Čuvanje sebe dar je Neba i kao prvi i najbolji jest 
nešto, što zaslužuje, da se želi ponajviše. Ono je 
glavni sastavni dio opreme i od tako velike važnosti, 


da je čovjek, koji se čuva, spreman i onda, kada mu 
bilo što drugo nedostaje, jer se sve ostalo smatra 
samo kao neodlučno plus ili minus. Čuvanje utječe 
na sva djela u životu i ono nam je potrebno u svemu, 
jer se sve mora događati razumno. Ono se sastoji 
u prirodnoj sklonosti svemu, što je razumu najpri¬ 
kladnije. Zato, samo kad se čuvamo, laćamo se u 
svakom slučaju onog, što je najpravije. 

97 . 

STECI GLAS I SAČUVATI GA. Ovdje se radi 
o Fami. Dobar glas težko je steći, jer on postaje 
samo od vrstnih svojstava, a ta su toliko riedka, 
koliko su osrednja česta. Ali ako se jedanput dođe 
do njega, onda ga nije težko sačuvati. On nam do¬ 
duše nameće obveze, ali zato, i još mnogo više, radi 
za nas. Ide li zbog uzvišenosti svoga uzroka i svoje 
okoline do obožavanja, to nam daje neku vrst veli¬ 
čanstva. No samo je onaj glas od neprolazne vried- 
nosti, koji je doista i osnovan. 

98 . 

SVOJU VOLJU KAZUJ SAMO U BROJKAMA. 
Strasti su vrata duše. Najpraktičnije znanje sastoji 
se u vještini pretvaranja. Tko igra s otvorenim kar¬ 
tama, taj je u opasnosti, da će izgubiti. Oprezan neka 
suzdržavanjem sama sebe vojuje protiv pažnje onog, 
koji-ga izpituje. Protiv risa, koji za njim traga, neka 
se krije kao sipa 1 ). Ni sam naš ukus ne smije biti 


*) Kao što je_ poznato, riba sipa pušta, kad je. u opas¬ 
nosti, smeđu tekućinu i njome zamuti vodu. 

svakome poznat, da ga ne bi mogao svatko pređu- 
sresti ni ogovaranjem ni laskanjem. 

99 . 

STVARNOST I PRIVID. Stvari ne vriede za ono, 
što su, već za ono, za što nam se predstavljaju. Malo 
ih je, koji gledaju u unutrašnjost, a mnogo, koji sude 
po vanjštini. Nije dovoljno imati pravo, osobito ne, 
ako se ne čini, da ga imamo, iako je lukavost po 
sriedi. 

100 . 

ČOVJEK BEZ PREDRASUDE. Treba biti mudar 
kršćanin i svjetski čovjek, a ne samo izgledati kao 
takav, još manje praviti se takvim. Filozofija je iz¬ 
gubila ugled, a bila je najveće zanimanje mudraca. 
Znanost umnih duhova izgubila je svako štovanje. 
Seneka ju je bio uveo u Rim; neko je vrieme bila u 
milosti na dvoru, a sada se smatra nedostojnom. Pa 
ipak odkrivanje prevare bijaše uviek hrana umnoga 
duha i radost pravednika. 

101 . 

JEDNA POLOVINA SVIETA SMIJE SE DRU¬ 
GOJ, A OBJE SU BUDALE. Sve je dobro i sve je 
loše prema tome, kako to hoće različni glasovi. Što 
ovaj želi, to onaj mrzi. Nesnosan je onaj luđak, koji 
hoće sve udesiti po svome shvaćanju. Savršenosti 
ne ovise o odobravanju pojedinca: koliko ljudi, to¬ 
liko je i različitih ćudi. Nema pogrješke, koja ne bi 
imala svoga ljubavnika; tako ne smijemo ni mi gu¬ 
biti odvažnosti, ako se naše stvari nekome ne svi¬ 
đaju, jer će doći drugi, koji će ih znati cieniti. U 

drugu pak ruku ne smijemo zbog pohvale postati 
oholi, jer će opet doći drugi, koji je ne će priznati. 
Pravo zadovoljstvo ravna se po tome, što se slave 
samo slavni ljudi i ljudi, koji su u svojoj struci stekli 
ime. Ne živi se od jednoga glasa i od jedne mode ni 
cd jednog stoljeća. 

102 . 

IMATI ŽELUDAC ZA VELIKE ZALOGAJE 
SREĆE. Na tielu pameti nije nevažan dio ni veliki 
želudac, jer se veliko i sastoji iz velikih dielova. Slu¬ 
čajevi velike sreće ne dovode u zabunu onoga, koji 
je dostojan još i veće. Što je, jednome previše, tim 
drugi ne može ni glad utoliti. Mnogi zbog neznatnosti 
svoje prirode, koja nije ni stvorena ni odgojena za 
visoka zvanja, ne mogu prokuhati ni jedan ugledan 
položaj: njihovo ponašanje pokazuje pri tome odmah 
neku kiselinu; para, koja se diže iz nezaslužene časti, 
zavrti mozak, radi čega dolaze oni na tim visokim 
položajima u opasnost i hoće da puknu, jer im sreća 
ne nalazi u njima dovoljno mjesta. Naprotiv velik 
čovjek treba pokazati, da u njemu ima mnogo mjesta 
i za nešto veće i da se s osobitom brigom kloni svega 
što bi moglo biti znak malodušnosti. 

103 . 

SVATKO NEKA BUDE U SVOM POZIVU VE¬ 
LIČANSTVEN. Ako i nisi kralj, ipak moraju tvoja 
djela u sferi, po kojoj se kreću, biti dostojna jednoga 
kralja, a tvoj rad, u granicama tvoga staleža i za¬ 
nimanja, kraljevski. Tvoja djela neka budu uzvišena, 
a tvoje misli visokog poleta; u svim svojim dužnos¬ 
tima predstavljaj kralja po zasluzi, ako i ne po moći: 

jer i ono, što je zaista kraljevsko, sadržano je u 
bezpriekornim navikama. Na taj način ne će morati 
da zavidi veličini onaj, koji bi joj mogao služiti za 
uzor. Osobito bi bilo potrebno, da se nešto od istin¬ 
ske veličine priliepi onima, koji stoje bliže priestolju, 
jer bi bilo bolje, da i oni mjesto taštog ceremonijala 
prisvoje sebi prava kraljevska svojstva, a mjesto 
prazne naduvenosti stvarnu uzvišenost. 

104 . 

IZPITATI ZVANJA. Poznati mnogobrojne nji¬ 
hove razlike — majstorska je vještina, koja izaziva 
pažnju. Neka zvanja zahtievaju hrabrost, a druga 
oštar um. Lakše se upravlja onim zvanjima, kod 
kojih je dovoljna samo pravičnost, a teže onima, 
gdje je nuždna spretnost. Za ona ne treba ništa više 
nego pravičan značaj, dok za ova ne dotječe ni sva 
pažnja ni marljivost. Težka je zadaća upravljati lju¬ 
dima, osobito ludama ili glupanima. Dvostruk razfum 
potreban je za upravljanje onima, koji ga nemaju 
nikako. Nesnosna su zanimanja, koja zaposle svega 
čovjeka i u odbrojenim časovima i pri određenom 
poslu; bolja su, koja nas ne tište mnogo, a to su 
onaj, kod kojih se mieša ozbiljnost s raznovrstnošću, 
jer promjena osvježava. Najveći ugled uživaju ona 
zvanja, kod kojih je zavisnost manja ili bar udalje¬ 
nija. Najlošija su pak ona, radi kojih se moramo 
znojiti na ovome, a još više na onome svietu. 

105 . 

NEMOJ DODIJAVATT. Čovjek, koji sve jedno te 
jedno tjera i govori, obično nam postaje težak. Krat¬ 
koća nam se sviđa bolje, a odgovara bolje i toku 

posla, jer što se gubi u obširnosti, dobiva se u uljud¬ 
nosti. Dobro, ako je kratko, dvostruko je dobro; pa 
i samo zlo, ako ga je malo, nije tako zlo. Kvintesence 
djeluju, bolje, nego čitav tovar sporednosti. Osim toga 
je poznata istina, da su obširni ljudi riedko osobito 
pametni, i to se ne pokazuje toliko u sređivanju gra¬ 
diva, koliko u načinu mišljenja. Ima ljudi, koji su 
više smetnja, nego ukras svieta; oni su bezkoristno 
pokućtvo, koje svatko gura s puta. Razuman se 
čovjek neka čuva, da ne bude dosadan, osobito veli¬ 
kašima, jer je njihov život pun rada, pa bi bilo gore 
razsrditi jednog od njih, nego sav ostali sviet. Dobro 
rečeno, brzo rečeno. 

106 . 

NE HVALI SE SVOJOM SREĆOM. Više vrieđa, 
ako se ponosiš svojim činom i dostojanstvom nego 
osobnim svojstvima. Svako hvastan je omraženo* je; 
neka nam je dosta, što nam drugi zavide. Štovanje 
se stiče to manje, što se više traži, jer ono zavisi 
o mišljenju drugih, pa stoga ga i ne možemo sami 
pribaviti, već ga moramo zaslužiti i dočekati. Visoka 
zvanja iziskuju za svoje vršenje razmjeran ugled, 
bez koga se njima ne može upravljati: zato treba 
sačuvati čast, koja je za njih potrebna, da tako mo¬ 
žemo vršiti svoju dužnost. Neka se nitko ne prisi¬ 
ljava na odavanje štovanja, ali zato ipak neka se ide 
za njim. Tko se previše iztiče svojim zvanjem, taj 
odaje, da ga nije zaslužio i da je dostojanstvo, koje 
nosi, pretežko za njegova leđa. Kad se već hoćemo 
iztaći, to neka bude prije svojom vrstnom darovi- 
tošću nego slučajnim vanjskim položajem. Pa i sa- 

57 


mom kralju treba odati počast više zbog njegovih 
osobnih svojstava nego zbog vanjskog kraljevskog 
dostojanstva. 

107 . 

NE POKAZUJ, DA SI ZADOVOLJAN SAM SA 
SOBOM. Ne treba sa sobom biti ni nezadovoljan, 
jer bi to bila malodušnost, ni zadovoljan, jer je to 
glupost. Zadovoljstvo sa samim sobom nastaje po¬ 
najviše zbog neznanja i pretvara se u blaženstvo 
nerazuma, koje doduše može biti i ugodno, ali ne 
može poslužiti, da nam se digne ni glas ni ugled. 
Budući da ne možemo uvidjeti bezkrajno veće savr¬ 
šenstvo drugih, to se zadovoljavamo podpuno kakvim 
bilo običnim i osrednjim talentom. Nepovjerenje je 
uviek pametno, a osim toga i koristno, bilo da iz¬ 
bjegnemo loš svršetak nečega, bilo da se tješimo, 
neka dođe do njega, jer nesreća ne iznenađuje onoga, 
koji je strahovao od nje. I Homer spava kadkada, 
a i Aleksandar eto pade sa svoje visine i iziđe iz 
svoje obmane. Mnogo štošta ovisi o različnim prili¬ 
kama, i što je na jednom mjestu i jednom prilikom 
slavilo triumf, drugom prilikom služi na sramotu. 
Međutim je neizliečiva glupost u tome, što se raz- 
cvjetalo pusto samozadovoljstvo toliko, da sa svojim 
sjemenjem oplođava sve dalje i dalje. 

108 . 

NAJKRAĆI PUT, DA POSTANEMO PODPUNI 
LJUDI, NALAZI SE U RAZUMIEVANJU DRUŽE¬ 
NJA. Obćenje je od sudbonosnog djelovanja. Običaji 
i ukus prolazni su. Čovjek može primiti način mišlje¬ 
nja, pa i sam duh, a da to i ne primieti. Stoga budi 

hitar, pa se pridruži nadmoćnijem od sebe i prila.- 
godi se njegovu načinu mišljenja, jer ćeš i nepri¬ 
mjetno naći u tome neko umjereno razpoloženje. 
Traži se velika spretnost, da se čovjek nauči pri- 
lagođavati čovjeku. Igra mnogih protivnosti uljep¬ 
šava, pa što više i održava sviet; što stvara u fizič- 
nom, to stvara još više u moralnom skladu. Neka 
se na ovo mudro pazi pri izboru prijatelja i slugu, 
jer se samo spajanjem protivnosti pronalazi zlatna 
sredina. 

109 . 

NE OBTUŽUJ. Ima ljudi tako mračne naravi, da 
sve označuju zločinom. Na to ih ne goni strast, već 
neki prirodni nagon. Oni izriču svoju nemilu osudu 
nad svima; nad ovima za ono, što su počinili, nad 
onima za ono, što će počiniti. To pokazuje strašnu, 
upravo gadnu dušu. Oni obtužuju s toliko pretjeri¬ 
vanja, da od truna prave balvane, da bi njima oči 
izbili. Svuda ima krotitelja, koji bi čovjeku pretvo¬ 
rili raj u pakao. Pridruži li se tom prirodnom na¬ 
gonu još i strast, onda njihovu obtuživanju nema 
kraja. Naprotiv! Plemenita priroda zna za sve naći 
opravdanje, pa ako i ne izrično, a ono time, što se 
čini nevještom. 

110 . 

NE ČEKAJ, DOK POSTANEŠ NA ZAPADU 
SUNCE. Pravilo je mudraca, da ostavlja stvari prije 
nego one njega ostave. Treba znati i od same svoje 
smrti pribaviti sebi slavu. I samo se sunce, još pri 
punoj svietlosti, skloni često za kakav oblak, da ga 
ne gledamo, kad zalazi, i da nas održi u neizvjesno¬ 
sti, je li zašlo ili ne. Pred kakvom nesrećom treba 

se skloniti još na vrieme, da ne bi morali propasti 
od stida. Ne čekajmo, da nam sviet okrene leđa i 
da pokapa svoje poštovanje prema nama još dok 
smo živi. Pametan baca još za vremena u stranu 
onoga, koji se s njime utrkuje, i ne čeka da on njega 
izvrgne ruglu, kada posrne i padne nasred trka¬ 
lišta. Ljepotica neka bude pametna, pa još za vre¬ 
mena neka razbije svoje ogledalo, da to ne mora 
učiniti poslije zbog ogorčenja, što ju je trglo iz ob¬ 
mane. 

111 . 

IMATI PRIJATELJA znači imati drugi život. 
Svaki je prijatelj i dobar i mudar svome prijatelju 
i među njima se sve dobro svršava. Svaki vriedi 
toliko, koliko to drugi hoće; a da bi to oni htjeli, 
moraju im se spojiti srdca, a po tome i jezik. Nika¬ 
kav čar nije tako moćan kao učinjena usluga, i to 
je najbolje sredstvo, kojim se stiču prijatelji. Naj¬ 
više i -najbolje, što imamo, ovisi o drugima. Mi 
moramo živjeti ili među prijateljima ili među ne¬ 
prijateljima. Zato gledajmo, da svakog dana stečemo 
po jednog prijatelja; taj ne mora biti glavni: dosta 
je, da nam želi dobro; neki će od njih poslije, kad 
polože izpit o izboru, ostati već kao najpovjerljiviji. ^ 

112 . 

TREBA STEĆI LJUBAV I NAKLONOST. Tko 
steče našu ljubav i naklonost, tome već prvi i naj- 
glavniji povod dopušta, pa i nalaže, da zaviri u naše 
najskrovitije namjere. Pomoću naklonosti postiže¬ 
mo za sebe povoljno mišljenje. Ima ih, koji se toliko 
oslanjaju na svoju vriednost, da preziru blagonaklo¬ 


nost drugih. Izkusan čovjek naprotiv zna, da je čak 
i put do zasluga, bez blagonaklone pomoći, veoma 
dugačak. Blagonaklonost olakšava i dopunjava sve; 
ona ne iziskuje uviek dobra svojstva kao: odvažnost, 
poštenje, učenost, pa čak i mudrost; ne, ona već i 
unapried drži, da su sva ta svojstva tu, dok neva¬ 
ljale pogrješke nikada ne vidi, jer ne će da ih vidi. 
Naklonost izvire iz suglasja i to obično tvarne pri¬ 
rode, kao što je na priliku suglasje u načinu mišlje¬ 
nja, u narodnosti, u srodnosti, u domovini ili u zva¬ 
nju. Formalno je suglasje uzvišenije; to je suglasje 
talenata, dužnosti, slave ili zasluga. Sva potežkoća 
postoji jedino u sticanju naklonosti; nju održati, lako 
je. Ali kada se stekne, onda treba znati izvući iz nje 
korist. 

113 . 

I U SREĆI MISLI NA NESREĆU. Dobro je po¬ 
brinuti se, da već ljeti, kad je ugodno, saberemo sve, 
što nam je potrebno za zimu. U sretne dane lako 
se stiče milost, a prijatelja ima u izobilju. Dobro 
je sačuvati ih za daljnje biede, kad bi ih morali sku¬ 
po plaćati, pa ih opet ne imati. Sačuvajmo stoga ne¬ 
koliko prijatelja i dužnika, jer će doći vrieme, kad 
ćemo visoko cieniti na njima ono, na što danas ne 
obraćamo ni pozornosti. Prostačke duše nemaju u 
sreći nikakovih prijatelja; no kao što one ne poznaju 
prijatelja u sreći, tako ne će ni njih prijatelji po¬ 
znavati u nesreći. 


NIKAD NE TEŽI ZA ONIM, ZA ČIM TEŽI NE¬ 
TKO DRUGI. Svaka težnja, kojoj se protive ljudi, 
štetuje ugledu. Oni, što teže za istim, napadaju nas 

i ocrnjuju nas. Malo ih je, koji vojuju na pošten 
način. Suparnici odkrivaju pogrješke, koje su se do- 
sadanjim gledanjem kroz prste već i zaboravile. Mno¬ 
gi su uživali ugled, dok nisu stekli suparnika. U 
vatri natjecanja ožive već davno upokojena rugla, 
a iz zemlje se izkopavaju najstarije zadjevice. Su¬ 
parništvo počinje borbu napadanjem i uzima u pomoć 
ne ono, što smije, već sve, što može. Premda oruđe 
ponižavanja često ili gotovo nikako ne dovodi do 
cilja, to protivnici nalaze u njemu ipak bar podlo 
zadovoljstvo svoje osvete; tim oruđem vitlaju oni 
po zraku toliko, da se strese prah zaborava s ne¬ 
prilika, radi kojih se stidimo. Blagonakloni ljudi bili 
su uviek pomirljivi, a ljudi na glasu i ugledni 
uviek su blagonakloni. 

115 . 

TREBA SE NAVIKNUTI NA POGRJEŠKE U 
ZNAČAJU SVOJIH ZNANACA isto tako kao i na 
ružna lica. To je od prieke potrebe ondje, gdje nas 
spajaju obveze. Ima značaja, da se čovjek sasvim 
prepadne od njih, a ima ih, da se ne da živjeti ni 
s njima ni bez njih. U takvim je slučajevima potre¬ 
bno naviknuti se na njih, kao na ružna lica, da ne 
bi pri kakvom strašnom događaju došli izvan sebe. 
U prvi mah pobuđuju oni u nama zgražanje, ali malo 
po malo gubi se na njima ono, što ne valja, i neu¬ 
godnostima, koje izviru iz njih, razborit se čovjek 
umije ili ukloniti ili ih podnositi. 

116 . 

DOLAZI U DODIR SAMO S LJUDIMA, U KOJIH 
JE RAZVIJENO ČUVSTVO ČASTI I DUŽNOSTI. 
S takvima možemo sklapati međusobne obveze. Nji 


hova osobna čast najbolje je jamstvo za njihovo 
ponašanje i u neugodnim prilikama. Oni rade uviek 
pod utjecajem svoga vlastitog dostojanstva; zato je 
bolja borba s poštenim nego pobjeda nad nepošte¬ 
nim. Obćenje s odpadnicima nije sigurno, jer oni 
ne osjećaju nikakve dužnosti za pravednost. Zbog 
toga nema među njima ni iskrenog prijateljstva, a 
njihovo prikazivanje prijateljstva, kako god se či¬ 
nilo, isto tako nije iskreno, jer ne počiva na čuv¬ 
stvu časti; ljude pak, koji toga nemaju, treba uviek 
držati daleko od sebe, jer tko visoko ne cieni čast, 
koja je priestolje poštenja, taj uobće ne cieni vrline. 

117 . 

NE GOVORI NIKADA O SEBI, jer, ili se čovjek 
hvali, a to je taština, ili se kudi, a to je sitničavost; 
ako se još govornik oda kao nerazborit, onda je to 
za 'slušao ca prava muka.. Kad nam se već u običnom 
obćenju valja toga kloniti, koliko tek većma, ako 
zauzimamo neki visok položaj, gdje govorimo zboru 
i gdje se u nerazboritost računa već i najmanji znak 
nerazboritosti. Istu pogrješku prema mudrosti čini 
i onaj, koji govori o prisutnim osobama, i to zbog 
opasnosti, što se veoma lako može nasukati na jednu 
d odvi ju pličina: ili na laskanje ili na kuđenje. 

118 . 

POSTIĆI GLAS ULJUDNA ČOVJEKA, jer je taj 
dovoljan, da nas zavole. Uljudnost je jedan od glav¬ 
nih dielova odgoja i jedna vrst čarolije, koja stiče ' 
svačiju naklonost isto tako, kao što neuljudnost iza¬ 
ziva na sve strane prezir i odvratnost. Ako neuljud¬ 
nost potječe od oholosti, onda je gnjusna, a ako od 

neotesanosti, onda je preziru. Bolje je uviek, da 
uljudnost bude prevelika nego premalena, ali ipak 
ne podjednako prema svakome, jer bi postala ne¬ 
pravedna. Među neprijateljima ona nam je dužnost, 
da njome pokažemo svoju vriednost. Ona nas stoji 
malo, a pomaže nam mnogo; koga cienimo, toga i 
poštujemo. Uljudnost i čast bolje su od drugih vrli¬ 
na utoliko, što ostaju pri onome, koji ih vrši. 

119 . 

NE DAJ, DA TE ZAMRZE. Nemoj izazivati ne¬ 
godovanje, jer ono često dolazi i samo od sebe, a 
da ga i ne tražiš. Mnogi se groze tek onako i ne 
znajući zašto. Njihova zla volja stiže prije od naše 
predusretljivosti. Mržnja naše naravi radljivija je i 
brža na tuđu štetu nego njezina želja za vlastitom 
koristi. Nekima se sviđa, da budu u zavadi sa sva¬ 
kim, jer ili se njima ogrstilo ili su se oni svima 
ogrstili. Ako se mržnja jedanput ukorienila, onda se 
ona težko dade iztriebiti isto tako kao i zao glas. 
Mi strahujemo pred ljudima velikog uma, a prezi- 
remo ljude zla jezika; uobraženi su nam odvratni, 
podrugljivci nesnosni, a čudaka se klonimo. Zato 
odaji štovanje, da i tebe štuju, i znaj, da biti štovan 
znači veliko blago. 

120 . 

IDI UZPOREDO S VREMENOM. I znanje mora 
biti po modi. Ako nam znanje nije suvremeno, to 
znači toliko kao da ga i nemamo. Način mišljenja 
i ukus mienjaju se s vremenom. Nemojte misliti po 
starinsku i imajte moderan ukus. U svakoj vrsti 
odlučan je ukus većine; zato ga treba za sada slie- 

diti i nastojati, da ga dignemo na viši stupanj sa¬ 
vršenosti. Razuman neka se u ukrasu duha i tiela 
ravna prema sadašnjosti, makar mu se prošlost či¬ 
nila i bolja. Ovo pravilo života ne vriedi jedino za 
dobrotu srdca, jer vrlinu treba njegovati u svako 
doba. Danas ljudi ne će da znaju za vrline. Istinu 
govoriti ili održavati zadanu rieč — čine se stva¬ 
rima iz nekog minulog vremena. Tako se čini, da 
su i dobri ljudi zaostali iz nekog boljeg vremena. 
Pa ipak, ako ih još ima, mi ih volimo, ali se za nji¬ 
ma ne povodimo, jer nisu suvremeni. O, nesretno 
stoljeće, u kome je vrlina nepoznata, a nevaljalstvo 
na dnevnom redu! Razuman neka živi, kako zna, a 
ne kako bi želio, i neka više cieni ono, što mu je 
sudbina dala, nego što mu je uzkratila. 

121 . 

NE PRAVI NEŠTO OD NIŠTA. Kao što mnogi 
od svašta prave temu za prepričavanje, tako opet 
drugi od svačega čitav događaj. Uviek govore s važ¬ 
nošću, sve uzimaju ozbiljno i od svega čine predmet 
ili za svađu ili mu pridaju neko tajanstveno obilježje. 
Riedko se treba ozbiljno zauzimati za neugodne stva¬ 
ri, jer ćemo se inače u nezgodno vrieme zaplesti u 
neprilike. Naopako bi bilo, da uzmemo k srdcu nešto, 
što bi trebalo razbiti u vjetar. Mnogo čega, što je 
i nešto vriedilo, propalo je, jer se zanemarilo, a opet 
nešto, sto nije značilo upravo ništa, postalo je veliko, 
jer se zauzimalo za nj. Sve se dade lako odstraniti 
u početku, ali ne i poslije. Često liek izazove bolest; 
zato i nije najlošije pravilo života: ostavi na miru! 

Izvor mudrosti 5 

122 . 

I U GOVORU I U RADU TREBA IMATI NEŠTO, 
ŠTO IMPONIRA. Time ćemo ubrzo doći do ugleda 
i zadobiti štovanje na sve strane. Impozantnost se 
pokazuje u svačemu: u obćenju, u pogledu, u naklo¬ 
nostima, pa i u hodu. Zaista je velika pobjeda ^osvo¬ 
jiti srdca sviju. Ali takvo što ne »rađa ni glupa 
drzkost ni zlovoljno biće u časovima zabave, već pri¬ 
stojan autoritet, kada potječe iz prirodne nadmoćno- 
sti i kada ga podupiru zasluge. 

123 . 

NEMOJ SE HVASTATI. Što je tko više daro¬ 
vit, neka to manje afektira darovitost, jer je afe- 
ktacija najobičnija nakaza darovitosti. Afektacija ili 
hvastanje drugima je odvratno toliko, koliko je 
užasno za onog, koji ga vrši, jer je on mučenik pažnje 
i patnik napetosti, koju pri tome mora upotreblja¬ 
vati. Zbog afektacije gube svoju vriednost najvrst- 
nija svojstva, jer se čini, da su stečena više umjet¬ 
nim načinom, nego da su potekla iz prirode, a pri¬ 
rodno se svagda sviđa više nego umjetno. Uviek se 
drži, da čovjek, koji afektira izvrstne osobine, i nema 
tih osobina. Čim nešto bolje izvršimo, tim više mo¬ 
ramo sakrivati trud, koji smo u nj uložili, da bi se 
to činilo kao da je čisti plod naše prirode. Ali i 
obratno! Ne smijemo zbog bojazni pred afektacijom 
dospjeti baš u nju, afektirajući kao da ne afekti- 
ramo. Mudar će znati udesiti svoje držanje uviek 
tako, kao da ne primjećuje svojih sposobnosti, pa 
će baš time, što na njih ne pazi, svratiti na njih 


pozornost drugih. Dva put je velik onaj, koji ima 
u sebi sve savršenosti, a misli da nema ni jedne; 
on stiže k cilju priznanja obratnim pravcem. 

124 . 

RADI TAKO, DA POSTANEŠ LJUDIMA POŽE¬ 
LJAN. Malo ih steče kod ljudi toliku milost, ali ako 
se ona postigne, pa još među pametnim ljudima, onda 
to znači veliku sreću. Mi smo obično nemarni prema 
onima, koji odlaze. Ipak ima posve sigurna načina, 
da steknemo sveobću ljubav kao nagradu: to biva 
onda, kada smo vrstni u svome poslu i po svom ta¬ 
lentu i kad se vladamo tako, da se moramo svidjeti 
svojoj sredini. Tada naše sposobnosti postaju nešto,, 
što se ne da zamieniti, u tolikoj mjeri, da se opaža,' 
da mi trebamo poslu, a ne posao nama. Jednima čini 
čast služba, a drugi čine čast službi. No nije nikakva 
zasluga, ako loš nasljednik baci na nas bolju sviet- 
lost, jer to ne znači, da nas žele sebi natrag, nego da 
njega ne trpe. 

125 . 

NE BUDI KNJIGA TUĐIH GRIEHA. Tko vodi 
brigu o tuđoj sramoti, znači, da nije ni sam na dobru 
glasu. Neki bi htjeli, da tuđim mrljama pokriju svoje 
ili da ih operu ili da nađu u njima utjehu za svoje 
mrlje. Ali sve je to utjeha samo za lude. Neugodno 
mirišu oni, koji premeću smeće čitavog grada. Tko 
smeće najviše razkopava, najviše se i uprlja. Malo 
će ih biti, koji su bez ikakve, njima svojstvene po¬ 
grješke, pa ma bila ona ovdje ili ondje; njih imaju 
i ljudi, koji su slabo poznati, samo su i njihove po¬ 
grješke slabo poznate. Tko je pažljiv, neka se čuva, 


da ne bude knjiga, u koju se upisuju tuđi griesi, jer 
bi to značilo toliko, koliko i postati odvratno stvo¬ 
renje, koje, premda je živo, nema ni srdca ni osje¬ 
ćaja. 

126 . 

NIJE LUDA ONAJ, KOJI POČINI LUDOST, 
VEČ ONAJ, KOJI JE POSLIJE NE UMIJE SA¬ 
KRITI. Čak svoje težnje treba držati pod pečatom; 
koliko tek više svoje pogrješke! Svi ljudi grieše, 
samo je među njima ta razlika, što pametni uči¬ 
njene pogrješke sakrivaju, a ludi kazuju već una- 
pried i one, koje će istom počiniti. Naš se ugled 
sastoji više u tajanstvenom držanju nego u našem 
radu, jer: nisi časte, tamen caute. Po¬ 
grješke velikih ljudi treba promatrati kao pomrčinu 
sunca. Svoje pogrješke ne treba, izuzetno, povjera¬ 
vati ni prijatelju, pa, ako je moguće, treba ih sakriti 
i od sama sebe. U takvim pak prilikama treba nam 
biti u pomoći ono drugo pravilo za život, koje glasi: 
treba znati zaboraviti. 

127 . 

PLEMENITA I SLOBODNA NEPRISTRANOST 
U SVEMU. Ona je život talenata, dah govora, duša 
rada, ukras ukrasa. Sve su druge savršenosti nakit 
naše prirode, a ona je nakit same savršenosti. Ona 
se može primietiti i u mišljenju. Ona je dar prirode 
i ne ovisi o obrazovanju, jer nadmašuje i samo obra¬ 
zovanje. Biti nepristran znači više nego biti lak; ne¬ 
pristranost stiže do odvažnosti; predpostavlja neve¬ 
zanost, a dodaje savršenost. Bez nje je svaka ljepota 
mrtva, a svaka ljubkost nespretna. Ona je preobilna 
i ide iznad hrabrosti, iznad mudrosti, iznad oprez- 

nosti, pa i iznad veličanstva. Ona nas upućuje, kako 
ćemo svoje poslove obaviti brže ili kako ćemo na 
plemenit način izići iz kakvog zapleta. 

128 . 

VELIKODUŠNOST: To je nešto, što se u prvom 
redu traži od junaka, jer ona razplamti za sve, što 
je veliko. Ona popravlja ukus, širi srdce, jača pam¬ 
ćenje, oplemenjuje ćud i podiže osjećaj dostojanstva. 
Ma kod koga se zatekla, uzdiže glavu u nastojanju 
i onda, kad njegovo nastojanje zla sudbina možda i 
osujeti; pošto mu je sila oduzela moć, ona se raz- 
prši, da bi sjala i širi se nad voljom. Milosrđe, ple¬ 
menitost i svako junačko svojstvo poznaju u veliko¬ 
dušnosti svoj izvor. 

129 . 

NIKADA SE NEMOJ TUŽITI. Jadikovanje šte- 
tuje uviek našem ugledu. Ono lakše posluži, da tu¬ 
đoj strasti dade primjer drzkosti, nego da nam do¬ 
nese utjehu sućuti; jer upozoruje slušaoca baš na 
ono, na što se tužimo, i jer sviest o prvoj uvredi 
opravdava drugu. Tužeći se zbog nanesene nepravde 
dajemo povod, da nam se učini nova nepravda, i tako 
— tražeći pomoć ili utjehu — pobuđujemo zluradost, 
pa i sam prezir. Mnogo je pametnije hvaliti se do¬ 
bročinstvom, koje nam je netko učinio, pa da time 
na slično dobročinstvo obvežemo i one, kojima se 
hvalimo. Iztičući svoju zahvalnost, koju osjećamo 
prema odsutnima, pozivamo prisutne, da i oni steku 
istu takvu, pa na taj način pridajemo ovim potonjima 
onaj ugled, koji uživamo kod onih prvih. Tko je dakle 
pažljiv, taj ne će nikako upozoriti, da mu je netko 

učinio nepriliku ili da je u nečem sam pogriešio, dok 
će naprotiv objaviti ono štovanje, koje kod drugih 
uživa. Tako on učvršćuje svoje prijatelje i ograđuje 
se od neprijatelja. 

130 . 

RADI I NASTOJ, DA TE VIDE GDJE RADIŠ. 
Predmeti ne vriede za ono, što su, već za ono, kakvi 
nam se čine da su. Imati vriednost i nju umjeti po¬ 
kazati, znači imati dvostruku vriednost. Što se ne 
vidi, to je kao i da ga nema. Ni sama se pravda ne 
štuje, ako ne izgleda kao pravda. Mnogo je veći broj 
onih, koji su se prevarili, nego onih, koji su bili i 
ostali uviđavni. Prevara prevlađuje zato, jer se o 
stvarima sudi po njihovoj vanjštini; a mnoge su da¬ 
leko drugčije od onoga, kakve nam se čine. Ugodan 
vanjski oblik najbolja je preporuka za unutrašnju 
savršenost. 

131 . 

PLEMENITA DUŠA. Ima tako velikih i pleme¬ 
nitih duša, da bacaju na značaj najljepšu svietlost, 
kad se pokažu. Tako plemenita duša nije dana sva¬ 
kome, jer ona predpostavlja velik duh. Njezina je 
prva zadaća, da se o prijatelju izražava dobro, a po¬ 
stupa s njime još bolje. Gdje je prilika za osvetu, 
tu se pokazuje u svoj svojoj svietlosti; takve prilike 
ona ne propušta, nego je još i uveličava time, što 
je upotrebljava za predmet svoje neočekivane veli¬ 
kodušnosti baš onda, kad je najpobjedonosnija. Pri 
tome je ipak razumna toliko, da može služiti kao 
ukras državničke mudrosti; svojoj pobjedi čini se 
nevješta, jer se nikada ne hvasta, a postigne li ipak 
svoju zaslugu, onda je prikriva svojom plemenitošću. 


132 . 

PREDOMIŠLJAJ SE DVAPUT. Siguran je samo 
onaj, koji svoje misli još jedanput pribere; čovjek 
treba dobiti vremena ili privoliti nečemu ili se po¬ 
praviti; to vriedi osobito za stvari, za koje nismo 
na čistu. Novi nam se razlozi javljaju, da podkriepe 
i učvrste našu odluku. Tiče li se davanja, to će sviest, 
da nam je dar dan s predomišljanjem, učiniti, da 
nam bude draži i vriedniji od veselja, koje nas obu¬ 
zima, kad ga dobijemo na brzu ruku, jer se najviše 
uvažava baš ono, za čim se dugo čezne. Moramo li 
pak odbiti, to dobivamo vremena naći put i način, 
kako bismo učinili, da nam sazri ono »ne«, pa da 
ne bude odveć gorko. Ovome se pridružuje još i to, 
da se stiša ona vatra, kojom težimo za nečim, pa 
poslije, kad nam se krv razhladi, ne osjećamo odviše 
jako ono zapostavljanje, koje se prema nama očituje, 
kad nas odbijaju. A onoga, koji moli nametljivo i 
žurno, valja zadovoljiti kasno, jer takvo je moljenje 
često lukavost, kojoj je svrha izigrati našu pažnju. 

133 . 

BOLJE JE BITI SA SVIMA BUDALA NEGO 
SAM PAMETAN. Tako kažu političari. Jer ako su 
svi lude, ne zaostajemo ni iza koga, a ako je pa¬ 
metan sam, to će ga svi držati za ludu. Toliko vriedi 
ići niz struju. Kadkada se najveće znanje sastoji 
u neznanju ili u afektiranju neznanja. Mi moramo 
živjeti s ostalima, a oni su u većini neznalice. Da 
bismo živjeli sami, morali bismo biti mnogo slični 
Bogu ili sasvim slični kakvoj životinji. No ja bih 

ipak htio prekrojiti taj aforizam, pa reći, bolje je 
biti s ostalima pametan nego sam budala. Ima ljudi, 
koji u himerama traže originalnost. 

134. 

TREBA IMATI U DVOSTRUKOJ MJERI SVE ; 
ŠTO JE POTREBNO ZA ŽIVOT. Ne mora se o je¬ 
dnoj stvari ovisiti niti se samo na nju ograničiti, 
pa makar bila kako izvanredna. Svega moramo imati 
dvostruko, a osobito uvjeta za napredak, za naklo¬ 
nost i za uživanje. Mjesečeva je promjenljivost preo¬ 
bilna; ona je granica svega, što postoji, a osobito 
onih djela, koja ovise o čovjekovoj volji; ova je pak 
odviše krhka. Protiv te krhkosti treba se braniti 
onim, što smo spremili unapried. Stoga nam treba 
biti prvo pravilo, da u dvostrukom iznosu priredimo 
uvjete za dobar i ugodan život. Kao što nam je pri¬ 
roda dala dvostruke glavne i najiztaknutije udove, 
tako se treba umjetnim sredstvima obskrbiti i onim, 
o čemu ovisimo. 

135. 

NE GOVORI UVIEK PROTIV, jer je to glupo 
i odvratno; prizovi svu svoju mudrost, da se opreš 
tome. Kadkad se oštroumlje doduše odaje time, što 
se pri svemu nalaze poteškoće, ali biti uporan znači 
toliko, koliko i biti nerazuman. Takvi ljudi grade od 
mirne i ugodne zabave mali rat i veći su neprijatelji 
onima, koji im se povjeravaju, nego onima s kojima 
se i ne druže. Dlaka se najneugodnije osjeća u naj¬ 
ukusnijem zalogaju, pa tako i protuslovlje u časo¬ 
vima odmora. Takvi su ljudi nerazboriti i štetni: oni 
sačinjavaju društvo divljih i glupih životinja. 

STANI ČVRSTO NA STVAR I ODMAH NAPI 
PAJ BILO POSLU, KOJI OBAVLJAŠ. Mnogi zaba- 
saju na razkršću bezkoristnog razmišljanja ili se 
izgube u šipražju zamorne govorljivosti, a da se i 
ne taknu biti same stvari. Po sto puta obiđu oko 
jedne jedine točke, umore sebe i druge, a nikada ne 
dođu na glavnu stvar. To nastaje od poremećene 
moći pojimanja, koja nije sposobna izići na čistac. 
Ovakvi ljudi gube vrieme i strpljivost s onim, što 
bi trebali sasvim izpustiti, pa onda nemaju vremena, 
ni strpljivosti za ono, što je trebalo uraditi. 

137. 

MUDRI NEKA JE SAM SEBI DOVOLJAN. 
Onaj ), koji je sam sebi bio sve i sva, nosio je sve 
svoje sa sobom, kamo god se krenuo. Kad Rim može 
biti jedan i vriediti koliko čitav ostali sviet, onda 
budi i ti takav, pa ćeš moći živjeti sam za sebe. Za 
čim da čezne takav čovjek, kad nema većega uma 
ni boljega ukusa od njegova? On tada ovisi samo 
o sebi, a najveća je sreća biti ravan najvišemu biću. 
Tko tako može sam živjeti, ne će biti jednak živo¬ 
tinji ni u čemu, nego će biti sličan mudracu u mno¬ 
go čemu, a Bogu u svačemu. (Uzporedi br. 133.)., 

138. 

v VJEŠTINA JE OSTAVITI STVARI U MIRU i to 
više, što više bjesne valovi javnog ili domaćeg života. 
U toku ljudskoga života ima vrtloga i bura strasti; 

1 ) Diogen. 

kad one dođu, mudro je povući se u sigurno prista¬ 
nište. Sredstva često pogoršavaju zlo; zato pustimo 
zlo, bilo ono fizično ili moralno, neka ide svojim slo¬ 
bodnim tokom. Liečnik treba isto toliko znanja za 
nepropisivanje koliko i za propisivanje liekova, a 
vještina se često sastoji baš u nepropisivanju. Kome- 
šanje velike rulje utišat ćeš najlakše, kad povučeš 
sebi ruke i pustiš, da se slegne samo od sebe. Pri¬ 
vremeno popuštanje osigurava pobjedu za budućnost. 
Izvor se pomuti malim kopkanjem i ne će se raz¬ 
bistriti, ako ga dalje diraš, već ako ga ostaviš u 
miru. Najbolje je sredstvo protiv razdora i uzruja- 
nosti pustiti ih neka idu svojim tokom, jer će se 
tako smiriti sami od sebe. 

139. 

TREBA POZNAVATI NESRETNE DANE, jer 
ih ima takvih; u tim danima ništa nam ne uspieva, 
pa ako se igra i mienja, ne mienja se nesreća. Baci 
kocku dvaput i kušaj, pa se povuci, ako vidiš, da 
nije tvoj dan. Sve, pa i sam razum, podvrgnuto je 
promjeni, i nema čovjeka, koji je u svaki čas razu¬ 
man; treba imati sreće, ako hoćeš pravo misliti i 
jedno pismo dobro sastaviti. Sve savršenosti ovise 
o nizu vremena: ljepota nema uviek svoj dan, a mu¬ 
drost odkazuje svoj posluh, pa radimo na nekom 
predmetu čas premalo čas premnogo. Sve dakle 
mora imati svoj dan, da bi uspjelo. 

Isto tako nekima ide sve naopako, a drugima 
sve po volji i s manje napora. Ovi nalaze već 
sve gotovo; duh im je razpoložen i duša razpolo- 
žena, a zviezda sreće sja nad njima. U tom slučaju 
treba spoznati svoju korist, pa ne dati ni mrvi od 


nje da propadne. Ali razuman čovjek ne će nikada 
zbog jedne nezgode odlučno izjaviti, da mu je dan 
nesretan ili, u obrnutom slučaju, da mu je dan sre¬ 
tan, jer je ono prvo moglo biti puka slučajna nepo¬ 
goda, a ovo drugo puka slučajna sreća. 

140. 

KOD SVAKE STVARI TREBA ODMAH ZAPA¬ 
ZITI ONO, ŠTO JE NA NJOJ DOBRO. U tome se 
sastoji sreća onoga, koji ima dobar ukus. Pčela se 
hvata odmah za ono, što je sladko, jer joj treba za 
njezino saće, a zmija za ono, što je otrovno, jer joj 
treba za njezin otrov. Tako se i ukus jednih maša 
odmah za dobro, a drugih za zlo. Nema ničega, u 
čemu ne bi bilo i nečeg dobrog; osobito nema takve 
knjige, jer je knjiga djelo razmišljanja. No neki su 
tako nesretni pri razmišljanju, da između tisuću 
savršenosti uoče odmah jednu jedinu pogrješku, ko¬ 
ja bi se među njima nalazila; ovu pogrješku oni onda 
kupe i o njoj mnogo govore, kao da su pravi skup¬ 
ljači svega onoga, što slovi kao odpadak volje i 
razuma drugih ljudi: tako gomilaju popis pogrješaka 
i time više kažnjavaju svoj loš ukus nego što zabav¬ 
ljaju svoje oštroumlje; zbog toga im je žalostan 
život, jer se hrane uviek gorčinom i jer je samo ono, 
što je nesavršeno, njihova glavna hrana. Sretniji su 
oni, čiji je ukus takav, da između tisuću pogrješaka 
zapaze jednu jedinu savršenost odmah, čim se na nju 
namjere. 

141. 

NE VALJA SE DOPADATI SAM SEBI. Samome 
se sebi dopadati malo vriedi, ako se drugima ne 
dopadamo; sveobće omalovažavanje kažnjava ponaj- 

češće osobno zadovoljstvo. Tko je sam sebi pređo- 
voljan, nikad to ne će biti drugima. Govoriti i u isto 
vrieme htjeti sama sebe slušati, ne valja; ako je 
budalaština govoriti sa samim sobom, to je dvostruka 
budalaština htjeti pred drugima sam sebe još i slu¬ 
šati. Slabost je velike gospode, kad iz dubine svoje 
duše naglašuju: »Ja kažem ovo, ja velim ono!« To 
je prava muka za slušaoce. Pri svakoj rečenici oče¬ 
kuju odobravanje ili laskanje, pa tjeraju strpljivost 
razboritih do skrajnosti. Naduveni ljudi govore obič¬ 
no tako, da u isto doba očekuju odjek svoga govora, 
i dok se njihovo zabavljanje kreće oko njihove uobra- 
ženosti, dotle pri svakoj rieči prisluškuju, kad će 
im priteći u pomoć ono odvratno i glupo: »pravo 
ste kazali«. 

142. 

NE STOJ NA LOŠOJ STRANI RADI TVRDO¬ 
GLAVOSTI, ŠTO JE PROTIVNIK VEC STAO NA 
DOBRU, jer inače stupamo na bojište već kao po- 
bieđeni, a sva je prilika, da ćemo se morati povući 
s porugom i sramotom, jer se s lošim oružjem ne 
će nikada moći uspješno ratovati. Protivnik je svo¬ 
jom lukavošću izabrao sebi bolju stranu i time po¬ 
stao jači; a ti ne budi lud i ne zauzimaj lošiji polo¬ 
žaj samo stoga, da staneš protiv njega. Tvrdogla¬ 
vost u djelima dovodi u veći škripac nego tvrdo¬ 
glavost u govoru, pa je utoliko veća i opasnost pri 
djelu, nego pri govoru. Tvrdoglavi pokazuju svoju 
prostotu tim, što prkose istini i što se svađaju u 
prkos svojoj koristi. Mudri ne stane nikad na stranu, 
strasti, pa bilo da je to stajalište zauzeo odmah na 
početku kao prvi ili istom kao drugi, kad se dosjetio' 

boljem. Ako je protivnik glup, on će sad, nalazeći 
se u neprilici, promieniti svoje stajalište i stati na 
obrnutu, dakle lošiju stranu. Da bi ga dakle potis¬ 
nuli s boljeg mjesta, jedino je sredstvo, da ga sami 
zauzmemo; on će ga onda iz gluposti ostaviti, a radi 
te njegove tvrdoglavosti drugi će ga se ljudi otresti. 

143. 

NE BUDI PARADOKSAN ZBOG BOJAZNI, DA 
NE BUDEŠ OTRCAN. Obje'skrajnosti štete našem 
ugledu. Svaki pokušaj, koji je protivan ozbiljnosti, 
već je srodan ludosti. Paradoks je na neki način 
prevara, pošto se u početku sviđa, jer iznenađuje 
novim i pikantnim, ali poslije, kad prođe obmana i 
njegova se golotinja odkrije, on daje veoma lošu 
sliku. Paradoks je vrst obsjene, koja u državnim 
pitanjima razara države. Oni, koji nisu kadri putem 
vrline izvršiti doista velika djela ili se ne usuđuju 
ni počinjati ih, upuštaju se u paradokse: njima se 
dive glupači, ali mnogi pametan čovjek proriče im 
sudbinu. Paradoks dokazuje, da je moć prosuđivanja 
smetena, pa ako kadkad i ne počiva na pogrješnom, 
počiva na nepouzdanom i već time dovodi važne 
stvari do velike opasnosti. 

144. 

DA SVOJ POSAO OBAVIŠ, POJAVI SE S TU¬ 
ĐIM. To je jedno od onih lukavih sredstava, kojima 
se postizava svrha. Ovo lukavstvo savjetuju kršćan¬ 
ski učitelji i u pitanjima, koja se tiču Boga. Ovo 
je pretvaranje važno, jer tim, što se iztiče tuđa ko¬ 
rist, namamijuje se tuđa volja, a taj mamac do- 

pušta, da se njome može upravljati po svojoj volji. 
Onaj, čijom se voljom upravlja, misli, da se radi za 
njegovu stvar, a njegova je stvar međutim samo 
zato tu, da otvori put tuđoj namjeri. Nikada se ne 
smije prodirati bez razmišljanja, osobito ne ondje, 
gdje je tlo opasno. Ljudima, čija je prva rieč obično 
»ne«, treba preporučiti, da se klone negativnog za¬ 
ključivanja i da taje razlog, s koga im je težko pri¬ 
voljeti onome, što se od njih traži, osobito ondje, 
gdje bi se moglo slutiti, da će se stvari preokrenuti. 
Ovaj savjet spada među savjete »druge namjere« 
(u br. 13.), a ovi su od svih najfiniji. 

145. 

NE ODKRIVAJ SVOJE SLABOSTI, jer će inače 
sve na nju ciljati; ne žali se na nju, jer će zloba 
uviek tamo zakucati, gdje se osjeća bol. Nemoj se 
srditi, jer to ne pomaže, već naprotiv zlobu još više 
razveseljuje. Zlobna se namjera šulja i traži nedo¬ 
statke, koje bi mogla odkriti; bije te bičem, da izpita 
osjetljivost i tisuću će puta pokušati, dok ne prona¬ 
đe ranu. Tko je pažljiv, neka nikada ne pokaže, da 
je pogođen, i neka nikad ne odkrije svoje osobne ili 
naslieđene nemoći. I sam nas udes voli kadkad oši- 
nuti baš tamo, gdje nas najviše tišti. Njegovi udarci 
pogađaju uviek bolno mjesto; zato ne odkrivaj ni 
što te boli ni što te veseli, pa će bol proći, a radost 
ostati. 

146. 

PROMATRAJ STVARI PO UNUTRAŠNJOJ 
VRIEDNOSTI, pa ćeš ih veoma često vidjeti sasvim 
drugčijima nego što se čine. Luda, koja nije doprla 

dublje od kore, uvidi, da se prevarila tek kad prodre 
do jezgre. Laž ide prije svačega vukući za sobom 
ludove na lancu njihove nepopravljive ništetnosti; 
istina pak dolazi uviek poslije hramljući polako i 
oslanjajući se o ruku vremena; za nju štede mudri 
ljudi drugu polovinu one sposobnosti, kojom nas je 
sveobća mati, dobro znajući što radi, dvostruko obda¬ 
rila. Prevara je nešto sasvim površno, pa zato na¬ 
gaze na nju odmah oni, koji su isto tako površni. 
Ono pak, što je istinito i pravo, živi duboko povu¬ 
čeno i sakriveno, da ga što više uvažuju mudri i 
razumni. 

147. 

NE BUDI NEPRISTUPAČAN. Nema toga, koji 
bi bio tako savršen, da ga ne treba s vremena na 
vrieme netko drugi na nešto podsjetiti; neizliečivo 
je glup onaj, koji ne će nikoga da sasluša. I naj- 
nadmoćniji treba primiti prijateljski savjet, pa i sa¬ 
ma kraljevska moć ne smije biti zadrta. Ima ljudi, 
koje nije moguće spasiti, jer nisu nikom pristupačni; 
oni srljaju u propast, jer se nitko ne smije pribli¬ 
žiti, da ih zadrzi. I najodličniji neka ostave vrata 
otvorena prijateljstvu, jer će im kroz otvorena vrata 
moći i pomoć doći. Prijatelju se mora dati toliko 
slobode, da može bez uztezanja i savjetovati i karati. 
Tu mu vlast moramo dati, jer je naš prijatelj naše 
zadovoljstvo i jer poštujemo njegovu vjernost i raz¬ 
boritost. Ne treba svakom lako poklanjati prizna- 
nje, pa ni povjerenje: ali vjerno ogledalo one povjer¬ 
ljive osobe, kojemu dugujemo zahvalnost, što nas 
je upućivalo i suzdržavalo od zablude, moramo ču¬ 
vati u dnu svoje duše i uvažavati ga. 

148. 

ZNATI ZABAVLJATI. Pri zabavljanju se poka¬ 
zuje čovjek u svemu svome biću. Ni jedno zanimanje 
u životu ne zahtieva više pažnje; jer upravo zato, 
što je zabavljanje najobičnije zanimanje, čovjek se 
pomoću njega ili uzdiže ili pada. Kad je potrebna 
pažnja, da se sastavi jedno pismo (to je pismena 
zabava s razmišljanjem), koliko se tek više pozor¬ 
nosti mora uložiti u običnu zabavu, gdje razboritost 
čovječja nepripravna polaže izpit. Izkusni ljudi opi¬ 
pavaju bilo duše na jeziku, pa zato i reče mudrac 1 ): 
»govori, da te vidim«. Neki misle, da se vještina 
zabavljanja sastoji baš u tome, da ono bude bez 
vještine, da bude gibko i slobodno kao odielo. To 
i vriedi za zabavu među dobrim prijateljima; ali u 
razgovoru s ljudima, koji zaslužuju pažnju, mora 
zabava imati sadržaj, da zasvjedoči sadržinu govor¬ 
nika. Ako ne ćemo da pogriešimo, morat ćemo se 
prilagoditi naravi i razumu onog, s kim razgovaramo. 
Ne treba kritizirati rieči, jer će nas inače držati za 
gramatičare; još bi manje valjalo biti odvjetnik mi¬ 
sli, jer bi nas svatko izbjegavao, pa bismo saobćenja 
drugih ljudi morali skupo plaćati. I u razgovoru 
vrjednija je šutljivost od rječitosti. 

149. 

TREBA SE ZNATI IZTAKNTJTI. Naša unutraš¬ 
nja vriednost nije dovoljna, jer svi ne prodiru do 
jezgre niti gledaju u unutrašnjost; naprotiv većina 
leti onamo, gdje je već kakav slet i idu, jer vide, 
da i drugi tamo idu. Velika se vještina sastoji u 

umieću dati ugled svojim stvarima: čas pohvalom, 
jer pohvala čini, da se stvar više traži, čas kakvim iz¬ 
vanrednim nazivom, jer je to vrlo potrebno, da se 
o tim stvarima steče liepo mišljenje; u svemu tome 
treba izbjegavati svaku afektaciju. Osim toga ima 
još jedno sredstvo, koje svagda pobuđuje pažnju. To 
se sredstvo sastoji u izticanju, da je stvar namie- 
njena samo onima, koji su uviđavni, jer se svi drže 
za uviđavne, a ako se nađe netko, koji se ne smatra 
uviđavnim, on će onda osjećati svoj nedostatak i 
u njemu će se pobuditi želja, da taj nedostatak od- 
padne. Naprotiv! Svoj posao ne treba nikada pre¬ 
poručivati kao nešto lako ili obično, jer on time ne 
postaje lakši, već ga samo više omalovažavaju. Svi 
teže za onim, što je neobično, jer je to više privla- 
čivo i za ukus i za razum. 

150 . 

MISLITI UNAPRIED od danas na sutra i još 
dalje u budućnost. Najoprezniji je onaj, koji odredi 
stanovite časove osobito za brigu i za premišljanje. 
Opreznom se ne događa nikakva nesreća, a za onog, 
k°ji je pažljiv, ne postoji opasnost. Razmišljanje se 
ne smije odlagati, dok ne padnemo u blato do grla, 
već se mora misliti unapried. Ako više put i zrelo 
promišljamo, preteći ćemo svagda i najveću nesreću. 
Uzglavlje je niema Sibila; bolje je najprije odspa¬ 
vati makar i na njegovu okrajku nego poslije ležati 
na njemu u nesanici. Neki najprije rade, pa onda 
misle, što znači toliko, koliko da ne misle na po¬ 
sljedice, pa po tome ni na to, da će se poslije morati 
opravdavati; drugi pak ne misle ni prije ni poslije. 

Izvor mudrosti 6 o-i 

Cieli život mora biti neprekidno mišljenje, da ne 
skrenemo s pravoga puta. Često oprez i promišljanje 
omogućuju, da možemo unapried odrediti tok svoga 
života. 

151. 

NE PRIDRUŽUJ SE NIKADA ONOM, KOJI ČE 
TE BACITI U ZASJENAK, pa bilo to zato, što te 
nadmašuje ili što zaostaje za tobom. Tko ima bolja 
svojstva, tome će se odavati veće štovanje, taj će 
uviek igrati glavnu, a ti sporednu ulogu, pa ostane 
li i za tebe nešto pažnje, to je samo toliko koliko je 
or ostavio. Mjesec sja samo dotle, dokle je sam me¬ 
du zviezdama; pokaže li se sunce, on gubi svietlost 
ili postaje nevidljiv. Zato se ne pridružuj nikad 
onome, koji će te zasjeniti, već onome, kraj koga 
ćeš se iztaknuti. Samo tako bilo je moguće mudroj 
Fabuli, da zbog ružnoće i loše odjeće svojih prati¬ 
lica bude liepa i da sja pred Marcialom. Isto se 
tako ne treba bacati u opasnost radi kakvog lošeg 
druga i ne podizati drugome čast na račun svoga 
ugleda. Dok još rastemo, treba se držati onih naj- 
odličnijih, a kad dorastemo i postanemo sami svoji 
gospodari, onda se držimo onih srednjih. 

152. 

ČUVAJ SE, DA NE STUPIŠ TAMO, GDJE SE 
TREBA IZPUNITI VELIKA PRAZNINA, a učiniš 
li to ipak, onda moraš biti uvjeren, da ćeš nadma¬ 
šiti onoga, koji je pred tobom tamo bio; da bi njemu 
bio ravan, nuždno ti je biti dva put vrjedniji od 
njega. Koliko je god pametno brinuti se, da nas 
opet požele onda, kad na naše mjesto dođe naš na¬ 

sljednik, isto se toliko mudro čuvati, da prema svo¬ 
me predšasniku ne izgledamo bez svietlosti. Težko je 
izpuniti kakvu veliku prazninu, jer se uviek čini, da 
je bolje ono, što je prošlo. Nije dosta biti samo ra¬ 
van onome, za kojim si došao, jer je on prvi došao 
u položaj, da se o njemu dobro misli. Zato moramo 
u svoj rad unieti još kakvu vrlinu, koje on nije 
unosio u svoj rad. 

153. 

NE TREBA NI LAKO VJEROVATI NI LAKO 
ZAVOLJETI. Tko sporo vjeruje, pokazuje zreo um. 
Laž je veoma obična, zato vjerovanje neka bude 
neobično. Tko se lako zavarava, ostaje poslije za¬ 
stiđen. Međutim se ne smije tako postupati, da upo¬ 
zorimo na svoju sumnju u izkaz onoga, koji nam o 
nečem govori. To bi bilo neuljudno, pa i uvredljivo, 
jer se tim čini, da je onaj, koji nešto tvrdi, ili va¬ 
ralica ili onaj, koga su prevarili. Pa nije ni to naj¬ 
gore zlo. Još je gore, što biti nepovjerljiv znači, biti 
sam lažac, jer taj pati od dva zla: jedno je, što on 
ne vjeruje, a drugo, što se njemu ne vjeruje. Slu- 
šalac će učiniti pametno, ako ne izreče odmah svoje 
osude, a govornik, ako se za dokaz istinitosti onoga, 
što tvrdi, pozove na onoga, od koga je doznao. Isto 
je tako bezsmisleno olako poklanjati svoju naklo¬ 
nost, jer se može lagati ne samo riečima, već i dje¬ 
lima, a prevara djelom mnogo je opasnija. 

154. 

TREBA UMJETI I RAZLJUTITI SE. Promišljaj 
pametno po mogućnosti i onda, kad se netko pro¬ 
stački na te ljuti: to ne će biti težko razboritu 

čovjeku. Ali ako se ti razsrđiš, onda je prvo, što 
trebaš učiniti, to, da primietiš, da si se razsrdio, 
pa ćeš odmah postati gospodar svoje uzrujanosti; 
kad si to učinio, onda izračunavaj, do koga se stup¬ 
nja trebaš ljutiti, pa onda stani. Ako se promišljeno 
držiš ove mudrolije, moći ćeš se ljutiti i opet smi¬ 
rivati do mile volje. Trebaš se znati suzdržati va¬ 
ljano i u pravo vrieme, jer se u trčanju najteže 
zaustaviti. Najbolju ćemo svjedočbu dati svome ra¬ 
zumu, ako ostanemo razboriti i onda, kad nas spo- 
padne ludilo. Svaka nas pretjerana strast udaljuje 
od razborite prirode i naš um ne će pasti ni pre¬ 
koračiti granice, koje su nam potrebne za samo¬ 
održanje samo onda, ako svuda uložimo svu svoju 
pažnju. Da uzmognemo savladati neku strast, po¬ 
trebno je uviek držati svoju pažnju na uzdi; tada 
ćemo biti prvi, ako ne možda i posljednji »mudri 
na konju«. 1 ) 

155. 

PRIJATELJI PO IZBORU neka ti budu oni, koje 
si odabrao ne samo po naklonosti, već i po uviđav- 
nosti, ali istom kad ih je razum izpitao, a promjen¬ 
ljiva sreća okušala. Iako je u ovom pogledu težko 
pogoditi ono, što je najvažnije u životu, ipak se za 
to najmanje brinemo. Neke nam prijatelje dovodi 
njihovo nametanje, a mnoge sam slučaj. Pa ipak 
se o nama sudi po našim prijateljima. Između znalca 
i neznalice nije nikada bilo suglasnosti. Ako nam 
se netko sviđa, to još ne znači, da ćemo s njime 
sklopiti tiesno prijateljstvo. To sviđanje možda po¬ 
tječe odatle, što nas zabavlja i krati nam vrieme, 


1 ) Španjolska poslovica: nitko nije na konju mudar. 


a ne što bismo se mogli pouzdati i osloniti na nje¬ 
gove sposobnosti. Prijateljstava ima pravih i nepra- 
vih; neprava nam služe za uživanje, a prava za 
ostvarenje naših uspjelih misli i djela. Malo ih je, 
koji su prijatelji ličnosti, a mnogo, koji su prijatelji 
sretnih prilika, u kojima se nalazi ta ličnost. Uvi¬ 
đa vnost jednog prijatelja pomaže više riego dobra 
volja mnogih drugih. Stoga trebamo prijateljima, a 
ne slučaju, zahvaliti svoj izbor. Razuman prijatelj 
umije odkloniti neprilike s nas. I ako hoćemo da 
održimo svoje prijatelje, ne smijemo im željeti od¬ 
više mnogo sreće. 

156. 

PAZI, DA SE NE VARAŠ U OSOBAMA. To je 
najopasnija, a i najlakša prevara. Bolje je, da te 
prevare u cieni, nego u robi. Kod ljudi je više nego 
kod svega drugog potrebno gledati u njihovu unu¬ 
trašnjost. Razumievati se u stvarima i poznavati 
ljude — dva su sasvim različna predmeta. Za prou¬ 
čavanje ćudi i razlikovanje značaja potrebna je du¬ 
boka filozofija. Kao što je potrebno proučavati knji¬ 
ge, isto je tako potrebno proučavati i ljude. 

157. 

ZNATI SE KORISTITI SVOJIM PRIJATELJI¬ 
MA. I pri ovome pokazuje pametan čovjek svoju 
vještinu. Neki su nam koristni, kad su daleko, a 
neki, kad su u blizini. Neki nije sposoban za dogo¬ 
varanje, ali je vrlo sposoban za dopisivanje, jer mu 
daljina uklanja neke pogrješke, koje se iz bliza nisu 
mogle podnositi. Ne samo zabavu, već i koristi valja 
crpsti od svoga prijatelja. Prijatelj pak mora imati 

tri svojstva, koja neki pridaju onom, što je dobro, 
a neki svakom predmetu uobće. Ta tri svojstva jesu: 
jedinstvo, dobrota i istinitost 1 ). Prijatelj je u sve¬ 
mu sve i sva. Malo ih je sposobnih, da budu do¬ 
bri prijatelji, a to, što ih ne umijemo izabrati, čini 
da ih je još manje na broju. Sačuvati ih za sebe 
vriedi više nego znati ih zadobiti. Odaberimo tako¬ 
ve, koji će biti dugotrajni, makar bili i novi u po¬ 
četku; pri tome se tješimo tim, što će se i oni moći 
ubrojiti među stare. Svakako su najbolji, koji imaju 
mnogo soli, makar izpitivanje stajalo i nešto skup¬ 
lje. Nikakva pustinja nije tako žalostna, kao što je 
žalostno biti bez prijatelja. Prijateljstvo nam umno¬ 
žava dobro, a dieli s nama zlo. Ono je jedino sred¬ 
stvo protiv nesreće i samo pokraj njega duša slo¬ 
bodno diše. 

158. 

TREBA PODNOSITI I LUDE. Mudraci su uviek 
nestrpljivi, jer tko umnožava svoje znanje, umno¬ 
žava i svoju nestrpljivost. Tko mnogo zna, toga je 
težko zadovoljiti. Prvo je pravilo za život, da možeš 
sve podnositi. Epiktet svodi na to polovinu mudro¬ 
sti. 2 ) Moramo li podnositi svakovrstne ludosti, to 
moramo imati i velikog strpljenja. Često moramo 
najviše trpjeti od onih, o kojima najviše ovisimo: 
to je koristna vježba za savlađivanje samoga sebe. 
Iz strpljivosti potječe mir, koji je sreća za čitav 


x ) Q r uodli'bet ens est unum, verum, bornim. — Rečenica 
iz skolasticke filozofije. 

2 ) ’Ave/eo&cu xat ans'/eod'ai. 


sviet. Tko pak nije razpoložen trpjeti, neka se po¬ 
vuče sam u se, ako inače samo može podnositi sam 
sebe. 

159. 

PAZI NA SE, KAD GOVORIŠ s protivnicima 
radi opreza, a sa ostalima radi pristojnosti. Uviek 
ima vremena dodati koju rieč, ali je nikada opo¬ 
zvati. Govori kao u oporuci: što manje rieči, to ma¬ 
nje svađe. Pri onom, što nije važno, vježbaj se za 
ono, što je važno. Što je tajanstveno, ima u sebi 
nešto božanstveno. Tko je brzoplet na jeziku, toga 
će brzo ili svladati ili pregaziti. 

160 . 

POZNAJ I ONE SVOJE POGRJEŠKE, KOJE SU 
TI MILE. Takvih pogrješaka ima i najsavršeniji 
čovjek, pa živi kao da je ili s njima vjenčan ili u 
potajnoj ljubavi. One počivaju često u duhu, pa su 
to veće, ili bar padaju u oči više, što je duh veći. 
Onaj, čije su, ne da ih ne poznaje, nego ih voli; to, 
je dvostruko zlo: prvo je zlo, što je naklonjen stra¬ 
stveno, a drugo, što je naklonjen pogrješkama. To 
su sramotne mrlje savršenosti, koje su drugima 
toliko mrzke, koliko su mile onima, čije su. Tu 
čovjek mora biti odvažan i svladati sam sebe, jer 
će samo tako moći od takvih mrlja osloboditi ostale 
svoje vrline. Inače se sve vrline spotiču o te pogrješ¬ 
ke, i kad bi tobože htio pohvaliti ostalo, što je do¬ 
bro, zaustavlja se kod tih slabosti, pa ih na štetu 
drugih dobrih svojstava ocrnjuje što može gore. 

161. 


ZNATI TRIUMFIRATI NAD SUPARNICIMA I 
PROTIVNICIMA. Njih prezirati nije dovoljno, iako 
je pametno. Za ovo se traži plemenitost. Najveće 
je pohvale dostojan onaj, koji dobro govori i o onom, 
koji o njemu govori loše. Protivniku ćeš se najbolje 
osvetiti onda, kad dođeš u mogućnost prema njemu 
iztaknuti svoju darovitost i svoje zasluge, jer ov<> 
dvoje najviše pobjeđuje i muči one, koji zaviđe 
Svaki novopostignuti stupanj sreće još jače steže 
konopac oko vrata onoga, koji zavidi, a slava onog, 
koga mrze, pakao je za njegova suparnika; to je 
najveća od svih kazni, jer iz sreće pravi otrov. Za- 
vidljivac ne umire jedan put, već toliko puta koliko 
put odjekne glas o slavi onoga, kome zavidi. Nje¬ 
gova se muka mjeri prema tome, je li slava nje¬ 
gova protivnika prolazna ili neprolazna. Ako je slava 
bezkrajna, onda život ovoga nije drugo nego čast, 
a život zavidljivca ništa drugo već vječna patnja. 
Truba slave objavljuje jednome bezsmrtnost, a dru¬ 
gome smrt na vješalima, ako ne će da čeka, dok 
ga sama zavist ne izgrize. 

162. 

NIKADA, ZBOG MILOSRĐA PREMA NESRET¬ 
NOM, NE NAVLAČI I NA SEBE NJEGOVU SUD¬ 
BINU. Što je za jednoga nezgoda, to je za drugoga 
često najsretniji događaj, jer se često ne bi mogao 
usrećiti ni jedan, kad se ne bi unesrećili mnogi drugi. 
Nesretnima je svojstveno lako steći naklonost ljudi, 
koji bi im svojom bezkoristnom ljubavlju htjeli olak¬ 
šati udarce sudbine. Zbiva se, da i onaj, kojega su 

na vrhuncu njegove moći svi mrzili, doživi, da ga 
svi sažaljevaju. Želja za osvetom protiv silnoga pre¬ 
tvorila se u sažaljenje prema postradalom. No, tko 
je mudar, neka pazi, kako sudbina mieša karte. Ima 
ljudi, koje vidimo gdje se druže samo s nesretnima, 
pa onaj, kome su se juče uklanjali kao presretnom, 
stoji danas u njihovu družtvu kao nesretan. To po¬ 
kazuje kadkad plemenitu dušu, ali ne i pamet. 

163. 

TREBA KADKAD I PROMAŠITI CILJ, da se 
osvjedočimo, kakav će nam odziv imati pojedine 
stvari, osobito one, za koje nismo sigurni, da će se 
svidjeti ili da će poći za rukom. Na taj način može 
čovjek osigurati sebi povoljan izhod, pa mu stoji do 
volje odati se poslu ozbiljno ili se povući. Isto se 
tako izpituju naklonosti, pa tko je oprezan, taj upo¬ 
zna zemljište, na kom se nalazi. To je od velike 
važnosti, kad se nešto moli, kad se nešto voli i kad 
se nad nečim vlada. 

164. 

I KAO PROTIVNIK BUDI POŠTEN. Razuman 
čovjek može biti prisiljen, da postane protivnik, ali 
ne da postane nepošten protivnik. Svatko treba ra¬ 
diti kao onakav, kakav jest, a ne kao onakav, za 
kakva bi ga htjeli napraviti. Plemenita duša u borbi 
s protivnicima stiče odobravanje. Treba se boriti 
tako, da pobiedimo ne samo silom, nego i načinom 
borbe. Podla pobjeda nije pobjeda već poraz. Uviek 
pobjeđuje samo ono, što je plemenito. Pošten čovjek 
ne će nikada upotriebiti zabranjeno oružje. To bi bilo 

onda, kad bi se u borbi s bivšim prijateljem, s ko¬ 
jim smo se zavadili i koga počinjemo mrziti, kori¬ 
stili povjerenjem, koje nam je u svoje vrieme poklo¬ 
nio, jer se poklonjeno povjerenje nikada ne smije 
upotriebiti za osvetu. Sve, što samo miriše na izdaju, 
prlja pošteno ime. Svaki trag podlosti mora izazvati 
ogorčenje kod ljudi, koji hoće imati pravo na što¬ 
vanje. Blagorodno srdce i nevaljalstvo moraju biti 
daleko jedno od drugoga. Kad bi u svietu i nestalo 
plemenitosti, velikodušnosti i vjernosti, i onda bismo 
se trebali proslaviti time, što bi se te vrline mogle 
naći još samo u našim grudima. 

. 165. 

RAZLIKUJ ČOVJEKA, KOJI SAMO GOVORI, 
OD ČOVJEKA, KOJI RADI. Velika se točnost traži 
u ovom razlikovanju kao i u razlikovanju prijatelja, 
osoba i zvanja, jer su razlike među njima velike. 
Nemati ni liepih rieči ni loših djela, već je zlo, a 
nemati ni loših rieči ni loših djela, još je gore. Rieči 
se ne mogu jesti, one su vjetar, a od uljudnosti se 
ne može živjeti, jer su one uljudna prevara. Ptice 
hvatati svietlošću — pravo je sliepilo. Tko je su¬ 
jetan, hrani se vjetrom. Rieči trebaju biti zalog za 
djela, pa istom onda imaju vriednosti. Drveće, koje 
osim lišća ne donosi ploda, obično je bez srži; pa i 
to drveće treba poznavati, jer dok nam plodno do¬ 
nosi koristi, dotle nam neplodno pravi hlad. 

166. 

TREBA SI ZNATI POMOČI. U velikim opasno¬ 
stima nema boljeg druga od odvažnog srdca, a oslabi 
li ono, trebaju ga pomoći bliži dielovi. Patnje nisu 


tako težke onome, koji si zna pomoći. Sudbini ne 
smiješ dati oružje, jer bi onda bila još nesnosnija. 
Neki se u svojim nedaćama pomažu malo i pođvo- 
stručavaju ih, jer ih ne umiju snositi. Ali onaj, koji 
sebe poznaje, priteći će u pomoć svojoj slabosti pre- 
domišljanjem, jer tko je mudar, taj će pobiediti sve, 
pa i same zviezđe. 

167. 

NE BUDI ČUDO OD LUDOSTI. Takvi su: svi 
sujetni; umišljeni; tvrdoglavi; jogunasti; oni, što se 
u svom mišljenju ne daju pokolebati; zasukani; oni, 
što se pretvaraju; lakrdijaši, radoznali; paradoksni; 
sektaši usijane glave svake vrsti: svi su oni čudo¬ 
višta onog, što ne valja. Duševna nakaza ružnija je 
od tjelesne nakaze, jer ona stoji u protivnosti s lje¬ 
potom višega stupnja. Ali tko će pomoći tome ogrom¬ 
nom i posvemašnjem nesuglasju? Gdje nema velike 
pažnje prema samom sebi, tu više nije moguće vla¬ 
dati; takovo čudovište umišlja u svojoj lažnoj oho¬ 
losti, da stiče priznanje i odobravanje i ondje, gdje 
bi, kad bi razmišljao, mogao opaziti, da mu se 
rugaju. 

168. 

VIŠE PAZI, DA NI JEDAN PUT NE POGRIE- 
ŠIŠ, NEGO DA STO PUT POGODIŠ. Nitko ne gleda 
u sunce kad sja, a svi gledaju, kad je pomračeno. 
Kritika obične svjetine ne će ti računati ono, što 
ti je uspjelo, već ono, gdje si pogriešio. Slava, koju 
si stekao i koju šire dobri ljudi, ne će nikada do- 
prieti dotle, dokle će doprieti glas, kojim te ogo¬ 
varaju zli jezici. Za mnoge nije sviet znao prije, dok 
nisu pogriešili. Sva djela jednog čovjeka, uzevši ih 

zajedno, nisu dovoljna da izbrišu jednu jedinu i malu 
pogrješku. Neka se dakle nitko ne vara i neka svatko 
zna, da mu zluradi ljudi ne će računati ništa od sve¬ 
ga onoga, što je učinio dobro, a dobro će zapamtiti 
sve, što je makar kad učinio loše. 

169. 

UVIEK DRŽI U PRIČUVI OD SVAČEGA PO 
MALO. Time osiguravamo svoju važnost. Zato ne 
trebamo uviek i u svakom slučaju upotriebiti sve 
svoje sposobnosti i sile. I u znanju treba imati jednu 
prednju gardu, jer se time podvostručavaju savrše¬ 
nosti. Uviek moramo imati nešto, čemu ćemo moći 
pribjeći za slučaj opasnosti, da nam se posao izja¬ 
lovi. Sila, koja napadnutoj četi pritječe u pomoć, 
čini više od sile, koja napada, jer ona podiže i vried- 
nost i ugled. Pametan ide uviek s pouzdanošću na 
posao, pa i u promatranju ovoga slučaja vriedi onaj 
pikantni paradoks: »više je polovina nego cjelina«. 1 ) 

170. 

NEMOJ IZTROŠITI MILOST. Veliki su dobroči¬ 
nitelji za velike prilike. Malim stvarima ne treba 
poklanjati veliko povjerenje, jer bi to značilo raz- 
sipati milost. Sveto utočište neka uviek ostane sa¬ 
čuvano za slučaj skrajnje opasnosti. Ako se za sitni¬ 
cu upotrebljava ono, što je opredieljeno za velike 
stvari, što će onda ostati za poslije? Dan-danas niti 
je što vriednije od zaštitnika ni dragocjenije od mi¬ 
losti: ona ziđe sviet i ruši ga, pa čak i duh može 


x ) Heziod. 


dati i oduzeti ga. Priroda i slava sklone su i milo¬ 
stive mudracima, ali im sreća često zavidi. Žato je 
bolje sačuvati milost moćnih nego blago i imanje. 

171. 

NE UPUŠTAJ SE U BORBU S ONIM, KOJI 
NEMA ŠTO IZGUBITI, jer se tim ulazi u nejednaku 
borbu. Onaj stupa bezbrižno, jer je izgubio i stid i 
svršio sa svačim, pa nema više ništa, što bi mogao 
izgubiti. Zato se laća svake nepristojnosti. Tako 
strašnoj opasnosti ne smijemo nikad izložiti svoj 
neprocjenjivi glas, za koji smo se mučili toliko go¬ 
dina, dok smo ga stekli. Pa zar da ga izgubimo sad 
za jedan čas, kad bi samo jedna jedina sramotna 
neprilika mogla učiniti, da nam toliki krvavi znoj 
ostane uzaludan? Čovjek, u koga je razvijen osjećaj 
dužnosti i časti, čuvat će se, jer ima mnogo izgubiti; 
on će uzporediti svoj ugled s ugledom dotičnoga, 
pa će se samo oprezno upustiti s njime u posao i 
raditi s takvom suzdržljivošću, da će se uviek još 
za vremena moći povući i osigurati svoj ugled. Ta 
ni sretnim svršetkom ne bi on mogao dobiti ono, 
što je izgubio već tim, što se izložio takvom jednom 
nesretniku. 

172. 

NE BUDI OD STAKLA U OBĆENJU, JOŠ MA¬ 
NJE U PRIJATELJSTVU. Neki se razbiju neobično 
lako i time dokažu, da nisu ni malo stalni. Lako 
uobraze, da ih netko vrieđa i time izpunjuju zlovo¬ 
ljom čitavo družtvo. Njihova je ćud nježnija nego 
zjenica u oku i ne trpi, da se dira ni u šali ni u 
zbilji. Napadaj na njih nije nuždan, jer ih vrieđa 

i najneznatnija malenkost. Tko se s njima druži, 
mora biti neobično oprezan i uviek uzimati u obzir 
njihovu nježnost, pa čak promatrati i izraz njihova 
lica, jer ih naljuti i najmanja neugodnost. To su obi¬ 
čno ljudi samo sebi svojstveni; to su robovi svoje 
ćudi, za ljubav koje bi sve odbacili; to su idolopo¬ 
klonici svoje umišljene časti. Naprotiv! Ćud onoga, 
koji ljubi, čvrsta je i uztrajna kao dragi kamen, pa 
se stoga amant 1 ) može nazvati i diamant. 

178. 

NEMOJ ŽIVJETI BRZO. Znati razdieliti ono, što 
imaš, znači umjeti uživati u njemu. Mnogi svrše prije 
sa svojom srećom nego sa životom. Njihova sreća 
propada prije nego su osjetili radost od nje, pa kad 
poslije opaze, da su je trošili više nego što je tre¬ 
balo, htjeli bi natrag u status quo ante. Oni 
su poštonoše života, koji običnom brzom toku vre¬ 
mena dodaju još i njima svojstveno srljanje. Oni bi 
htjeli progutati u jedan dan ono, što bi jedva mogli 
prokuhati cielog života. Oni uviek prestižu radosti 
života, pojedu već i godine, koje dolaze, pa jer su 
tako brzi, to brzo svršavaju sa svačim. I u žeđi za 
znanošću treba biti umjeren, da ne naučimo štošta, 
što bi bilo bolje da ne znamo. Nama je suđeno doži¬ 
vjeti više dana nego radosti. Zato trebamo biti spori 
u uživanju, a brzi u radu, jer svršene poslove gle¬ 
damo rado, a svršena uživanja ne. 


!) Igra rieči: »amant« je onaj, koji voli ili ljubi (lat. 
amans, tal. i španjolski amante). 


174. 

ČOVJEK OD SADRŽAJA. Čovjek od sadržaja ne 
nalazi zadovoljstvo u čovjeku, koji to nije. Biedan 
je onaj vanjski ugled, koji nema oslonca u unutraš¬ 
njoj sadržini. Nije podpun čovjek, koji se pričinja 
da je; mnogi su čak varalice, jer, oplođeni himera- 
ma, rađaju prevare, a pri tome ih podupiru oni, 
koji su im slični i koji uživaju više u onom, što je 
nesigurno, nego u onom, što je pouzdano, jer ono ne¬ 
sigurno znači isto, što i varljivo, a to je njima dosta 
mnogo, dok pouzdano znači isto, što i istinito, a to 
je za njih baš malo. Na kraju krajeva njihove se 
tlapnje svršavaju zlo, jer su bile bez čvrste i valjane 
osnove. Jedna prevara čini potrebnom mnoge druge 
prevare, jer je himerna čitava zgrada i zato, što je 
sazidana u zraku, mora nuždno pasti na zemlju. Laž 
se ne može održati dugo već stoga, jer postaje su¬ 
mnjiva time, što obećava previše mnogo, isto tako, 
kao što ne može biti pravo ni ono, što dokazuje od¬ 
više mnogo. 

175. 

UVIĐAVNI LJUDI SAVJETUJU SE MEĐUSO¬ 
BNO. Bez razuma, vlastitog ili posuđenog, ne može 
se živjeti. Ali ima mnogo ljudi, što ne znaju, da ništa 
ne znaju, a ima i takvih, koji misle da znaju, a ništa 
ne znaju. Nedostatci u glavi ne mogu se izliečiti, 
ali se može posuditi ono što nedostaje. Neznalice 
koje ne znaju sami sebe, ne traže što im nedostaje. 
Neki bi bili pametni, kad ne bi mislili, da su pa¬ 
metni. Odatle dolazi, da proročtva mudrosti, iako su 
riedka, nemaju nikakva posla, jer ih nitko ne pita 

za savjet. Savjetovanje ne umanjuje ugleda niti po¬ 
kazuje oskudicu u sposobnostima; ono je čak dokaz 
i za jedno i za drugo. Zato promišljaj razumno, da 
te ne opovrgne nesretan svršetak.. 

176. 

NE BUDI POVJERLJIV U OBĆENJU, a nemoj 
dopustiti ni drugima, da to budu prema tebi. Tko 
se upušta u kakav povjerljiv odnošaj, gubi odmah 
onu nadmoćnost, koju mu je pribavilo njegovo bez- 
priekorno vladanje, a po tome i štovanje. Zviezde 
održavaju svoju svietlost zato, što ne stupaju s nama 
u bliži dodir. Što je božanstveno, nalaže nam, da pre¬ 
ma njemu stojimo sa strahopoštovanjem. Tko je od¬ 
više dobar, taj je na putu, da ga omalovažavaju. Sa 
čovječanskim je stvarima ovako: što ih više stiže¬ 
mo i imamo, to ih manje uvažavamo. Tko otvoreno 
saobćava sve i svakome, odaje slabosti, koje je tež¬ 
nja brižno skrivala. Nije pametno upuštati se u po¬ 
vjerljive odnošaje ni s kim: s višim od sebe, jer je 
opasno, s nižim, jer se ne pristoji, a najmanje s pro¬ 
stacima, jer su zbog svoje gluposti bezobzirni i jer, 
ne poznavajući ljubav, koja im se ukazuje, drže, da 
smo im tu ljubav dužni ukazivati. Po tome je velika 
povjerljivost srodna prostoti. 

177. 

VJERUJ SVOME SRDCU, osobito ako je proku¬ 
šano. U ovom slučaju nemoj ga ne poslušati, jer ono 
često navješćuje ono, do čega nam je najviše stalo. 
Ono je na neki način domaći prorok. Mnogi su stra¬ 
dali od onog, od čega su se uviek pobojavali, ali što 


im je pomogla bojazan, kad je nisu predusreli. Mnoge 
je priroda obdarila srdcem, koje pravo prosuđuje i 
koje ih uviek opominje, pa čak i viku diže, da se 
uklone nesreći, koja im prieti. Nije pametan onaj, 
koji ide u susret nesreći, osim ako ju je kadar svla¬ 
dati. 

178. 

ŠUTLJIVOST JE OBILJEŽJE SPOSOBNE GLA¬ 
VE. Njedra bez tajne — to je otvoreno pismo. Gdje 
je dno duboko, tamo i tajne leže u velikoj dubini, 
jer se tamo nalaze veliki prostori i špilje, u kojima 
se skriva sve, što je od važnosti, šutnja proizlazi iz 
moćne vlasti nad samim sobom, a svladati se u raz- 
ličnim prilikama, pravi je triumf. Kome se odamo, 
tome se i zadužimo. U umjerenom razpoloženju unu¬ 
trašnjosti leži zdravlje razuma. Opasnosti, s kojima 
se šutnja mora boriti, jesu različna izkušavanja dru¬ 
gih: protuslovlje s namjerom, da nas zavedu; i pee 
kanje, da bi štogod uhvatili i doznali. Tko je opre¬ 
zan, taj će u svemu tome biti još zakopčaniji nego 
je inače. Ono, što trebamo raditi, ne moramo kazati, 
a što trebamo kazati, ne moramo raditi. 

179. 

NE UPRAVLJAJ SE NIKAD PO ONOM, ŠTO 
BI U ISTOJ PRILICI MORAO RADITI TVOJ PRO¬ 
TIVNIK. Lud ne će nikad činiti ono, što pametan 
nađe za dobro, jer ne umije pronaći ono, što bi bilo 
zgodno. Ako pak i u njega ima malo mudrosti, onda 
on baš iz prkosa ne će ići onom stazom, koju su 
drugi pregledali, pa možda upravo i utr li za nj. Stva¬ 
ri treba prosuđivati s oba gledišta i promatrati 

brižno sa sviju strana, pa ih onda srediti tako, da- 
budu kadre dočekati svršetak, pa bio on kakav god. 
Svi ne prosuđujemo jednako: tko je neodlučan, neka 
pazi i misli ne samo na ono, što će se dogoditi, vec i 
na ono, što bi se moglo dogoditi. 

180. 

NE KAZUJ CIELE ISTINE, PA IPAK NE 
LAŽI. Smotrenost nije ni u čemu tako potrebna kao 
u istini, jer je istina bilo srdca. Jednako je težko 
istinu kazati kao i umjeti prešutjeti je. Jednom je¬ 
dinom laži gubi se sav glas naše neporočnosti. Pre- 
vara se smatra krivicom, a varalica zločincem, što 
je još gore. Svaku istinu ne možemo kazati: jednu 
■ ne zbog samih sebe, a drugu ne zbog nekog drugog. 

181 . 

ZA MUDRA MNOGO VRIEDI, AKO U SVEMU 
IMA MALO I HRABROSTI. Naše mišljenje o dru¬ 
gima treba biti umjereno. Ni do koga ne treba toliko 
držati, da bi ga se bojali. Utvaranje neka nikad ne 
ovlada srdcem. Mnogi se čine veličanstveni, dok ih 
osobno ne poznamo, a kad se s njima stanemo dru¬ 
žiti, onda nastupa razočaranje, pri kome pada svako 
Štovanje, što smo ga imali prema njima. Ni jedan 
ne prelazi uzke granice ljudstva i svaki ima svoje 
nedostatke čas u glavi, čas u srdcu. Cin i dostojan¬ 
stvo daju neku tobožnju nadmoć, koju riedko prati 
osobna nadmoćnost. Tko nema ove, tome se sudbina 
umije osvetiti time, što razgolićava ništavilo nje¬ 
govih zasluga baš onda, kad se popne na vrhunac 
nekog zvanja. No utvaranje ide uviek napried i slika 


stvari mnogo ljepše nego što su; ono predstavlja ne 
samo, kakvo je što, već i kakvo bi moglo biti. Ra¬ 
zum, koji je preživio toliko obmana i stekao toliko 
iskustva, neka odbije od sebe svako utvaranje. Tko 
je pametan, ne treba biti bojažljiv, kao što ni onaj, 
koji nije pametan, ne smije biti odviše odvažan. Po¬ 
uzdanje u se pomoglo je često i glupome, kako li tek 
ne će pomoći onom, koji ima znanja i koji predstav¬ 
lja neku vriednost. 

182. 

NE HVATAJ SE NIČEGA ODVIŠE ČVRSTO. 
Svaki je glupi čvrsto uvjeren, a svaki čvrsto uvjeren 
je glup. Što je pogrješniji njegov sud, to veća je 
njegova upornost. I tamo, gdje je pravo očevidno na 
našoj strani, liepo je popustiti, jer razlozi, koji go¬ 
vore za nas, nisu nepoznati i učinit će, da se vidi 
naša uljudnost. Više se izgubi upornim tvrđenjem 
nego što se može dobiti pobjedom, jer to ne znači 
biti zatočnik istine, već grubosti. Ima željeznih gla¬ 
va, koje je u najvećem i u najskrajnjijem stupnju 
težko uvjeriti: pristupi li tome tvrdom uvjerenju još 
i promjenljiva svojeglavost, onda nam se pokazuje 
slika podpune ludosti, čvrstina pripada volji, a ne 
razumu. Ipak ima slučajeva, koji dopuštaju izuzeta.« 
od ovog: ako nas je netko pobiedio u načelu, ne smi¬ 
jemo dopustiti, da nas pobiedi i u provedbi toga na¬ 
čela, jer bi to značilo dvostruk poraz, radi koga bi 
bili izgubljeni. 

183. 

NE BUDI CEREMONIOZAN. Afektacija je do¬ 
bila u svietu glas svojeglavosti čak i onda, kada se 
pokazala pri kome vladaru. Tko je nepokolebiv u 


98 


99 


afektiranju, postaje nesnosan; pa ipak je to svoj¬ 
stvo čitavih narodnosti. Iz takvih trica skrojeno je 
odielo luđaka. Ljudi te vrsti su idolopoklonici svoje 
časti, koji već tim, što se boje, da je može sve uvrie- 
diti, pokazuju, da je osnovana na nečem neznatnom. 
Dobro je paziti na štovanje, ali ipak ne smijemo 
izići na glas kao ljudi od pustih ceremonija. Istina 
je, svakako, da su čovjeku bezuvjetno potrebne vrli¬ 
ne. Što je uljudno, ne treba ni afektirati ni prezirati. 
Tko je u sitnicama svojeglav, ne daje od sebe zna¬ 
kova veličine. 

184 . 

NE STAVLJAJ SAV SVOJ UGLED SAMO NA 
JEDNU KOCKU, jer ako te ona iznevjeri, snaći će 
te šteta, koju ne ćeš moći nadoknaditi. Lako se može 
dogoditi, da jedanput pogriešimo, osobito prvi put. 
Vrieme i prilike nisu uviek povoljne, zato se i kaže: 
netko ima svoj sretan dan. Stoga treba kušati sreću 
dva put, pa će nam prvi pokušaj — ili uspio ili ne¬ 
uspio — spasiti čast. Uviek moramo pokazati, da 
težimo popravljanju, a pri tome nam je potrebno, 
da se možemo pozvati na više pokušaja. Poslovi ovise 
o mnogim i različnim slučajnostima, pa zbog toga je 
i sretan svršetak tako riedak. 

185 . 

POGRJEŠKE UPOZNATI KAO POGRJEŠKE, 
PA MAKAR UŽIVALE NAJVEĆI UGLED. Tko je 
bez mane, neka ne previdi porok ni onda, kad je taj 
porok obučen u zlato i u svilu; što više, porok može 
kadkad nositi i zlatnu krunu, pa zbog toga ne ce 
biti manje nedostojan. Robstvo je nevaljalo, pa ko¬ 


likogod ga poljepšavalo veličanstvo gospodara. Po¬ 
roci mogu stajati visoko, ali zbog toga nisu još uviek 
nešto, što se zove uzvišeno. Neki vide, da ovaj ili 
onaj veliki čovjek ima ovu ili onu pogrješku, ali ne 
vide, da on nije nikako radi nje postao velik čovjek. 
Primjer ljudi visokoga položaja ima takvu uvjerljivu 
snagu, da nas potiče raditi i ono, što je gadno i 
odvratno. Laskavci idu čak još dalje, pa imitiraju 
pred njima kao da rade po njihovu primjeru i onda, 
kad zaista ne rade. A ne znaju jadnici, da se sviet 
gnjuša, kad to dolazi od malih ljudi, premda zaklapa 
oči, kad dolazi od velike gospode. 

186 . 

ŠTO MOŽE PRIBAVITI LJUBAV, IZVRŠI SAM, 
A ŠTO MRŽNJU, OSTAVI DRUGIMA. Prvim se stiče 
ljubav, a drugim uklanja zlovolja. Veliki ljudi uži¬ 
vaju više, kad čine dobro, nego kad im se čini dobro. 
Plemenita duša nalazi u tome sreću. Nije lako dru¬ 
gome nanieti bol, a da ga sami ne osjetimo, pa bilo 
to radi sažaljenja ili radi osvete. Odozgo se može 
djelovati samo nagradom ili kaznom; zato treba 
dieliti dobro neposredno, a zlo posredno. Treba imati 
nekoga koga će pogađati udarci mržnje i psovke, što 
izlaze iz nezadovoljstva. Jer bjesnoća prostog naroda 
jednaka je bjesnoći psa: ne poznavajući uzroka svoje 
patnje, ona se obraća protiv oruđa, koje, iako u 
glavnome nije krivo, mora izpaštati kaznu zato, što 
je neposredno krivo. 

187 . 

TREBA ZNATI UVIEK PO KOJU POHVALNU 
REĆI. To povisuje dobro mišljenje o našem ukusu, 
jer pokazuje, da je naš ukus negdje na drugoj strani 

naučio, što je uzorno, pa će ga stoga i ovdje znati 
cieniti; jer tko je prije znao uvažavati vrline, on ce 
im i poslije biti pravedni sudac. Osim toga to daje 
gradiva za zabavu i za ugledanje, a ujedno je kadro 
proširiti naše znanje. Time na veoma liep nacm vrsi¬ 
mo djelo uljudnosti prema vrlinama, koje su pri¬ 
sutne. Drugi rade obratno: svoj govor prate uviek 
s ukorom i hoće da laskaju prisutnome kudeći od¬ 
sutne. To im i uspieva kod površnih ljudi, koji ne 
vide dalje od nosa, te ne primjećuju, kako su lukavi, 
had svakom pojedinom govore loše o ostalim^.. Neki 
-vode takvu politiku, da više ciene osrednje stvari 
današnjeg dana nego najvrstnije djelo, koje je bilo 
jučer. Tko je oprezan, učinit će dobro, ako progleda 
sve te lukavosti, pa ne klone pred pretjeranim baj¬ 
kama niti se nadme radi toga, što se njemu laska, 
već ako uvidi, da se oni ponašaju jednako prema 
njemu kao i prema drugima, da svoja mišljenja mie- 
njaju i da se uviek ravnaju po mjestu, na kome se 
laj čas nalaze. 

188 . 

UPOTRIEBI TUĐI NEDOSTATAK U SVOJU 
KORIST, jer ako taj štogod zaželi, onda postaje vi¬ 
jak, koji’najbolje djeluje. Filozofi su rekli, da nedo¬ 
statak ili oskudievanje nije ništa, dok su političari 
Rili mišljenja, da u nedostatku treba tražiti sve. A 
ovi potonji su to i razumjeli najbolje. Mnogi znaju, 
da iz želje drugih načine sebi stepenicu za postignu¬ 
će svoje namjere. Oni upotriebe priliku i razdraže 
im tek, prikazujući im težkoće, koje treba svla¬ 
dati, da se postigne cilj. Oni se nadaju, da će za 
predmet, koji imaju, dobiti više ako učine, da čežnja 


za njim postane strastvena, nego ako ga predaju u 
posjed onome, tko je prema njemu ravnodušan. A 
želja postaje strastvena u razmjeru prema odporu: 
što više raste odpor, to strastvenija biva želja. Da 
postignemo svoje namjere, treba umjeti održati u 
ovisnosti druge ljude; a za ovo se traži velika vje¬ 
ština. 

189 . 

GLEDAJ, DA NAĐEŠ UTJEHU U SVAKOJ NE 
ZGODI. Čak i oni, koji su nepotrebni na ovom svietu, 
mogu je naći u tome, što su bezsmrtni. Nema jada,, 
koga ne bi mogla pratiti utjeha. Lude se tješe obično 
time, što imaju sreću, a sreća ružnih žena ušla je 
već u poslovicu. Ne smije mnogo vriediti onaj, koji 
hoće da živi dugo. Lonac, koji se nikad sasvim ne 
razbije, uviek je onaj, koji je već okrnjen; njegova 
duga služba postane nam konačno dosadna. Čini se, 
kao da sudbina zavidi znamenitim ljudima, jer naj¬ 
duži život daje onima, koji su najmanje koristni, a 
najkraći onima, koji najviše vriede. Svi, do kojih 
nam je mnogo stalo, skončaju brzo, a koji nisu od 
koristi nikome, žive čitavu vječnost; tako nam se 
djelomično čini, a djelomično je i doista tako. Ne¬ 
sretnome se čini, kao da su se zavjerile i sreća i 
smrt, da zaborave na nj. 

190 . 

NEMOJ UŽIVATI U VELIKOJ ULJUDNOSTI, 
jer je ona neka vrst prevare. Nekima nije potrebno 
bilje iz Tesalije, da uzmognu vračati, jer već samim 
laskavim skidanjem šešira očaraju sujetne glupane. 
Odavanje počasti i liepe, ali prazne rieči, njihov su 

novac, kojim izplaćuju. Tko obećaje sve, ne obećaj© 
ništa, a njegovo obećanje nije ništa nego zamka, u 
koju se love budale. Prava uljudnost je dužnost, a 
ako je izvještačena pa još pretjerana, onda je pre- 
vara, koja ne potječe od pristojnosti, već služi kao 
sredstvo, kojim se drugi ljudi stavljaju u ovisan 
položaj. Njihovo klanjanje nije namienjeno osobi, već 
njezinu sretnom položaju, a njihovo laskanje ne vrli¬ 
nama, koje su možda upoznali, već koristima, kojima 
se oni nadaju. 

191. 

MIROLJUBIV ŽIVOT — DUG ŽIVOT. Ako ho¬ 
ćeš da živiš, pusti neka i drugi žive. Miroljubivi ne 
samo da žive, već i vladaju. Čuj, vidi i šuti! Dan 
bez svađe donosi miran san, kad padne noć. Dugo 
živjeti i ugodno živjeti znači živjeti za dvojicu, a 
takav je život samo plod mira. Sve je onoga, koji 
ne vodi brigu o onom, što ga se ne tiče. Ništa nije 
tako bezsmisleno kao sve primati k srdcu. Podje¬ 
dnako bi bilo ludo, kad bi nas srdce boljelo za sva¬ 
čim, što nas se ne tiče, kao i kad se ne bi htjeli 
brinuti o onom, što je za nas od velike važnosti. 

192. 

PAZI NA ONOGA, TKO DOLAZI S TUĐIM 
POSLOM, DA OBAVI SVOJ. Protiv lukavosti naj¬ 
bolja je ograda pažnja. Za fine spletke treba fini 
nos. Mnogi prave od svoga vlastitog posla tuđi po¬ 
sao, pa nemajući ključa, kojim bi ,odgonetnuli tuđe 
namjere, dolaze svaki čas u priliku, da za njih izvla¬ 
če vrelo kestenje iz vatre i da pri tome sprže svoju 
ruku. 


193. 

O SEBI I O SVOJIM STVARIMA TREBA IMA¬ 
TI ČISTE POJMOVE, osobito kad počinjemo samo¬ 
stalan život. Svatko ima o sebi liepo mišljenje, a 
na jljepše imaju oni, koji za to imaju baš najmanje 
razloga. Svatko sanja o svojoj sreći i smatra sebe 
za neko čudo. Nada daje najpretjeranija obećanja, 
koja poslije izkustvo nikada ne izvršuje. Takva su¬ 
jetna utvaranja postaju izvorom muka, kad jednom 
istinska zbilja razori obmanu. Mudar se može uviek. 
nadati najboljemu, ali neka uviek očekuje najgore, 
jer će samo tako moći podnositi ravnodušno sve, 
što dođe. Umjestno je doduše ciljati malo na više, 
da pogodimo pravo mjesto, ah ne smijemo ciljati, 
previsoko, jer bismo radi toga mogli promašiti svoju 
karieru, koja nam ide u susret. Ovo popravljanje 
pojmova na svaki je način potrebno, jer prije iz- 
kustva dolazi očekivanje, a ono je najčešće pretje¬ 
rano. Univerzalan i najbolji melem protiv svih glu¬ 
posti je uviđavnost. Svatko neka pozna krug svoga 
djelovanja i svoga položaja, pa će svoje pojmove- 
dovesti u suglasnost sa stvarnošću. 

194. 

ZNATI UVAŽAVATI. Nema toga, koji ne bi bilo 
u čem mogao biti učitelj nekom drugom, a svatko, 
tko nadmašuje druge, osuđen je da i njega netko- 
nadmaši. Znati izvući korist od svakoga — koristna 
je umjetnost. -Mudar uvažava svakoga, jer upoznaje 
u svakome dobru jezgru i zna, što je sve potrebno, 
da se jedna stvar dobro svrši. Glup prezire sve od 
reda, jer ne zna, što je dobro, i jer nabasa uviek na 
ono, što ne valja. 

195 . 


UPOZNATI ZVIEZDU SVOJE SREĆE. Nitko 
nije toliko nemoćan, da ne bi imao ni jedne, a ako 
je nesretan, to je zato, što je ne poznaje. Neki imaju 
ugleda kod vladara i velikaša, a da ne znaju, kako 
i radi čega, već znaju, da im je sudbina olakšala 
steći njihovu naklonost, a oni su se -pri tome trudili 
tek toliko, da pomognu svoju sretnu sudbinu. Drugi 
opet uživaju naklonost mudraca. Mnogi su nalazili 
kod jedne narodnosti bolji doček nego kod druge, 
i milije su ih gledali u ovom gradu nego u onom. 
Isto tako čovjek često ima više sreće u jednom zva¬ 
nju ih staležu nego u drugima, a sve to uz iste, cak 
i podjednake zasluge. Udes mieša karte kako i kad 
hoće. Svatko neka poznaje zviezdu svoje sreće i svoj 
talenat, jer o tome ovisi, hoće li se usrećiti ih će 
svoju sreću proigrati. Svatko neka ide za svojom 
zviezdom i neka gleda, kako će joj pomoći, a neka 
se dobro čuva, da je ne promieni, jer bi to bilo kao 
kad bi promašili polarnu zviezdu, na čiju nas blizinu 
upozoruje Mah Medvjed. 

196. 

NE TOVARI SEBI BUDALU NA VRAT. Tko 
ne poznaje lude, sam je luda, a još veća onaj, koji 
ih poznaje, a ne goni ih od sebe. Lude su za obično 
druženje opasne, a za povjerljivo sudbonosne. I on¬ 
da kad se čuvaju i kad ih netko sa strane neko vrie- 
me drži za uzde, one će ipak učiniti ih izreći kakvu 
glupost, koja će biti to veća, što su se duže na nju 
spremale. Slabo će čuvati tuđi ugled onaj, koji ga 
sam nema. Lude su veoma nesretne, a njihova se 


nesreća nalazi u patnji, koja je združena s ludošću 
i koja se izjednačuje s njom. Samo je jedno na nji¬ 
ma, što nije tako zlo: ako oni nema.ju nikakve ko¬ 
risti od pametnih ljudi, imaju pametni ljudi od njih; 
i ta je korist vehka, jer im služi dielom za upozna¬ 
vanje, a dielom za vježbanje. 

197. 

ZNATI PROMIENIH BORAVIŠTE. Ima krajeva, 
koje moramo o'staviti i zamieniti drugima, ako ho¬ 
ćemo da nešto vriedimo, osobito ako se radi o kak¬ 
vom visokom zvanju. Domovina postupa s izvrstnim 
talentima uviek maćuhinski, jer u njoj, kao na zem¬ 
ljištu gdje su ponikli, vlada zavist i tamo se radije 
sjećaju mana, s kojima je netko počeo, nego veličine, 
koju je postigao. Iglu su počeh uvažavati tek onda, 
kad je prešla s jednog kraja svieta na drugi, a stak¬ 
lo, koje je došlo iz tuđe zemlje, oborilo je cienu do¬ 
maćem dragom kamenu. Strano se sve štuje, nešto 
zato, što dolazi iz daleka, a nešto stoga, što ,se doi- 
biva sasvim gotovo i savršeno. Bilo je ljudi, koje su 
prezirali u njihovu kraju, a sada su na čast cielome 
svietu; njih visoko ciene i njihovi zemljaci i stranci: 
zemljaci zato, što ih vide iz daljine, a stranci stoga, 
što vide, da su im došli iz daljine. Kip na oltaru 
ne će nikada pravo poštivati onaj, koji ga je pozna¬ 
vao, dok je još bio u vrtu panj. 

198. 

UĐI U DRUŽTVO KAO RAZUMAN ČOVJEK, 
A ,NE KAO ČOVJEK, KOJI SE NAMEĆE. Pravi je 
put do velikog ugleda zasluga, a do nje se stiže naj- 


106 


107 


kraćim putem, ako ,se radi marljivo i ako je marlji¬ 
vost osnovana ,na pravoj vrieđnosti. Sama bezprie- 
kornost nije dovoljna, a samo naprezanje i usilja- 
vanje nije dostojno, jer se na taj način djelo poprska, 
blatom, pa nečistoća škodi njegovu ugledu. Tko il¬ 
ovom pravcu hoće da bude razuman, mora naći sre¬ 
dinu, a nju će naći samo tako, akO' i steče zasluge i 
znade se snaći. 

199. 

NEKA TI UVIEK PREOSTANE NEŠTO, ŠTO 
BI ŽELIO, da ne bi zbog same sreće postao nesre¬ 
tan. Tielo hoće da diše, a duša da čezne. Tko bi. 
imao sve, što želi, razočarao bi se o svemu i bio ne¬ 
zadovoljan. Pa i samome razumu mora preostati 
nešto, što bi trebao znati i što pođražuje radozna¬ 
lost i oživljava nadu. Presićenost u sreći je smrto¬ 
nosna. Tko đieli nagrade, čini veoma pametno, ako 
nikad nikoga ne zadovolji posve. Nemamo li više 
ništa da želimo, to se onda imamo svačeg bojati. 
Nije li to nesretna sreća! Gdje prestaje želja, nasta¬ 
je strah. 

200 . 

LUDE SU SVI, KOJI IZGLEDAJU KAO LUDE, 
I POLOVICA ONIH, KOJI NE IZGLEDAJU TAKO. 
Sa zemljom se odtrgla i ludost od neba i, ako još 
ima nešto mudrosti, ona je glupost prema onoj ne¬ 
beskoj. Ipak je najveća luda onaj, koji misli, da nije 
luda i naziva ludama sve ostale. Tko hoće da je pa¬ 
metan, nije dosta da izgleda pametan, najmanje sa¬ 
mom sebi. Onaj zna, koji ne misli da zna, a onaj ne- 


Viđi, koji ne vidi da drugi vide. I premda je sviet 
pun luda, ipak nema među njima ni jednog, koji bi 
o sebi mislio ili makar samo sumnjao, da Je lud. 

* 

201 . 

GOVOR I DJELA ČINE SAVRŠENOG ČOVJE¬ 
KA. Govoriti treba otmjeno, a raditi častno. Prvo 
pokazuje savršenost uma, a drugo savršenost srdca, 
dok oboje proizlazi iz plemenite duše. Rieči su sjena 
djela; one su ženske, a ona mužke prirode. Bolje je 
biti onaj;, koga hVale, nego onaj, koji hvali. Reći 
je lako, a raditi težko. Djela su srž života, a govor 
je njegov ukras. Što je vrstno, ono je u djelima stal¬ 
no, a u govoru prolazno. Djela su plod misli: ako 
su misli bile zdrave, djela su neminovno uspjela. 

202 . 

TREBA POZNAVATI SVE, ŠTO SE ,ODLIKO- 
VALO KAO VELIKO U STOLJEČU, U KOME ŽI¬ 
VIMO. Toga ne će biti mnogo': jedan Feniks na cie- 
lom svietu, po jedan veliki vođa i jedan savršeni go¬ 
vornik i po jedan mudrac u cielom stoljeću, a jedan 
veliki kralj u mnogo stoljeća. Osrednje je veoma 
obično kako po 1 broju tako i po vrieđnosti, a što je 
veličanstveno, riedko je u svakom pogledu, jer zah- 
tieva podpunu. savršenost, i što je vrst savršenija, 
to je teže postati u njoj najsavršeniji. Mnogi su do¬ 
bili nadimak »veliki«, koji pripada samo Cezaru i 
Aleksandru, ali im je uzalud, jer je rieč bez djela 
pusta para. Malo je bilo Seneka, a samo jednog Ape- 
lesa poznavao je sviet. 

203. 

PODUZMI ŠTO JE LAKO, KAO DA JE TEŽKO, 
A TEŽKO, f KAO DA JE LAKO: prvo zato, da nas 
samopouzdanje ne bi učinilo bezbrižnim, a drugo 
stoga, da nas ne bi .obezhrabrila malodušnost. Da se 
jedna stvar ne svrši, potrebno je samo smatrati je 
za već svršenu, a obratno vređnoća i naprezanje 
učine, da i nemoguće postane mogućim. Pri velikim 
dužnostima ne smijemo se čak ni premišljati, da 
nam ne bi ipogled na /težkoće oslabio snagu djelova¬ 
nja. 

204. 

TREBA ZNATI PREZIRATI. Da dobijemo neku 
stvar, trebamo biti mudraci, : pa da joj ne pridajemo 
velike vrieđnosti. Čovjek obično ne dobije, što traži, 
kad traži, a poslije, kad ne obraća na nj pozornosti, 
samo mu dođe u ruke. Pošto su sve stvari ovog svie- 
ta samo sjena onog, što je vječno, to imaju i svoj¬ 
stvo, koje i sjena, a to je, da bježe pred onim, koji 
ih goni,-a idu .za onim, koji bježi pred njima. Osim 
toga prezir je najpametnija osveta. Čvrsto je na¬ 
čelo mudrih ljudi, da se ne brane perom, jer takva 
t obrana ostavlja iza sebe trag, i češće proslavi pro¬ 
tivnika, nego što kazni njegovu drzkost. Nedostojni 
se služe tom glupavošću, da se iztaknu kaoi protiv¬ 
nici znamenitih ljudi, da stranputicom steknu slavu, 
koje ne b ! i nikada postigli pravim putem, to jest 
zaslugama. Mi za mnoge ne bi nikada doznali, da¬ 
še nisu o njima brinuli njihovi glasoviti neprijatelji. 
Za njih je najbolja osveta zaborav, jer tako ostaju 
zakopani u prahu svoje ništetnosti. Takvi bezobraz¬ 
nici misle, da će postati bezismrtni tim, što će pod- 


paliti svjetska vjekovna čudesa. Tko hoće da ušutka 
klevetu, najbolje će učiniti, ako* se na nju i ne osvrće. 
Borba protiv nje nanosi štetu, a već to, što, moramo 
uzpoistavljati ugled, koji nam se zatire, pribavlja ne¬ 
prijatelju zadovoljstvo, budući da i sjena kakve lja¬ 
ge oduzima sjaj našoj slavi, iako je ne može sasvim 
pomračiti. 

205. 

TREBA ZNATI, DA SVUDA IMA PROSTAKA, 
pa i u samome liepom Korintu, u najodabranijoj po¬ 
rodici. To izkustvo stiče svatko u svom rođenom do¬ 
mu. No uz obične prostake postoje i specialni pros¬ 
taci, koji su, još gori. Oni diele s obćim prostacima 
sva svojstva kao komade razbijenog ogledala, ali su 
još štetniji. Oni govore ludo i kude, što bi se moralo 
hvaliti; oni su pravi đaci neznanja, miljenici i zaš¬ 
titnici gluposti i saveznici -svakog ogovaranja. Čov¬ 
jek se ne smije osvrtati ni na ono, što> govore, a još 
manje na ono, što misle. Vriedno je poznavati ih, 
da ih se riešimo; jer je svaka glupost prostota, a 
(Svaka prostota glupost. 

206. 

UMJERI SE. Promisliti valja u svakoj prilici, a 
osobito u neprilici Navala strasti je poleiica za 
mudrost, na kojoj postoji opasnost, da ćemo- ,se sru¬ 
šiti u propast. Jedan časak bjesnila ili veselja vodi 
nas dalje nego mnogi i mnogi sati ravnodušnosti, a 
često nam samo- jeđ&n tren nanese sramotu za cieli 
život. Tuđa lukavo-st često' dovodi hotimice naš um 
u takvo izkušenje, pomoću koga može izpitati, u kak¬ 
vom se stanju nalazi naša duša, pa kad je to izpitajo, 

oiida je pronašlo i ključ naših tajni, pomoću koga 
može natjerati u skrajnost i najrazbori'tijiu glavu. 
Zato ,kao obrnuta lukavost neka nam bude umjere¬ 
nost, osobito u iznenadnim slučajevima. Ako ne 
želimo, da nam strast otme uzde iz ruku, potrebno 
je, da napa duh bude nadmoćan 1 , jelr silno mudar 
mora biti onaj, koji 1 ostane na konju (vidi bilježku 
br. 154.). Tko je pojmio opasnost, neka ide oprezno 
svojim putem. Kolikogod se laka čini rieč onom, 
kome se izmakla, toliko je ( težka za onoga, kome je 
namienjena i tko je mjeri. 

207. 

NEMOJ UMRIETI OD BOLESTI, KOJA SE 
ZOVE BOLEST LUDOSTI. Mudri umiru ponajčešće, 
kad su .već izgubili razum, a ludi, kad su već puni 
dobrih savjeta. Umrieti kao luda ,— znači umrieti 
od prevelikog mišljenja,. Neki umiru, jer misle i osje¬ 
ćaju', a neki žive, jer pe misle i ne osjećaju. I jedni 
i drugi Su .lude: prvi, što umiru, a potonji, eto ne 
umiru od bola. ; Luda je, tko umre radi prevelikog 
razuma; po tome neki .umiru zbog toga, što su pa¬ 
metni, a drugi žive, jer nisu pametni. Pa ipak, prem¬ 
da mnogi umru kao lude, ipak umire malo luda. 

208. 

SUZDRŽATI SE OD SVEOBCIH GLUPOSTI 
riedka je vještina. One imaju veliku moć, jer su 
uobće svuda uvedene, i mnogi, kojega nije mogla 
svladati ni jedna posebna glupost, nije se ipak mo¬ 
gao ukloniti pred obćom glupošću. Među obće glu¬ 
posti spadaju obće predrasude, kao: nitko nije za¬ 


dovoljan sa svojom sudbinom, pa bila ona i najbolja, 
a nema ga, koji bi bio nezadovoljan sa svojim ra¬ 
zumom, pa biio on i najslabiji; dalje: svi su nezado¬ 
voljni sviojom srećom, a za vide tuđoj sreći; onda: 
ljudi današnjeg daha hvale jučerašnja djela, a ovi 
odavde hvale ono, što je tamo; sve, što je prošlo, 
čini se bolje, a sve, što je udaljeno, uvažava se više. 
Tko se svačemu smije, isto je tako velika luda kao i 
onaj, koji se raztuži radi svačega. 

209. 

ISTINOM SE TREBA ZNAH SLUŽITI. Istina je 
opasna stvar, ali je pravedan čovjek ne može ne ka¬ 
zati. Zato tu treba vještine. Neki umni liečnici duše 
razmišljah s,u o načinima, kako da je zaslade, jer je 
ona jezgra, u kojoj leži sva gorčina, ako ide za tim', 
da razbije neku obmanu. Ovdje dolazi do upotrebe 
pristojno ponašanje i razboritost. Pomoću ovog 
dvoga moguće je, da jedna ista istina jednome laska, 
a drugoga porazi. O predmetu, koji postoji danas, 
razpravljaj pomoću predmeta, koji je bio i prošao. 
Onome, koji je u stanju razumjeti, dovoljan je je¬ 
dan mig; kome pak ne bi ništa bilo dovoljno', nastupi 
mu slučaj, od koga može zaniemiti. Vladari se ne 
smiju liečiti gorkim liekovima; zato; treba vještine, 
da se pozlati ono, što razočarava. 

210 . 

U RAJU JE SVE MILINA, u paklu sve jad, a 
na svietu, kao u nečem osrednjem, i jedno i drugo. 
Mi stojimo između dvie protivnosti, pa nas s'toga 
može zapasti i jedno i drugo. Udes se mienja; zato 


112 


Izvor mudrosti 8 


113 


neka ne bude ni sve sreća ni sve nevolja. Ovaj je 
sviet jedno ništa; on je ništa sam za sebe, ali u sa¬ 
vezu s Nebom znaci mnogo. Pametno je biti ravnodu¬ 
šan pri njegovoj promjeni, jer novost i nije stvar 
mudraca. Naš se život zapleće pri svome razvijanju 
kao kazalištni komad, pa se naposljedku ipak raz- 
plete. Zato imajmo na umu dobar svršetak. 

' 211 . 

ZADRŽI UVIEK ZA SEBE, ŠTO JE NAJLJEP¬ 
ŠE U ONOM, U CEM SI VJEŠT. Pravilo velikih uči¬ 
telja, koji primjenjuju svoju mudrost i onda, kad je 
sami uče, glasi: treba uviek ostati nadmoćan i uviek 
učitelj. Vještina se mora predavati vještinom i nika¬ 
da se ne smije izcrpsti izvor poučavanja kao ni izvor 
davanja. Time se održava naš ugled i tuđa zavisnost. 
U uslužnosti i poučavanju treba se držati onog ve¬ 
likog pravila: druge uviek održati krotke i u divlje¬ 
nju, a savršenosti uviek dalje razvijati. Imati nešto 
u pričuvi za svaku priliku — veliko je pravilo za 
život i za pobjedu, a ponajviše na visokim položajima. 

212 . 

ZNATI PROTUSLOVITI. To je velika mudrolija, 
koja je potrebna za proučavanje ljudi, a ide za tim, 
da zapletemo ne Sebe, već drugoga. Najbolji ćemo 
učinak polučiti, ako ga dovedemo u škripac, koji će 
uzkolebati njegove strasti; zato jedno od sredstava, 
pomoću koga će nam neko odkriti sve svoje tajne, 
leži u tome, da pokažemo, kao da u te njegove tajne 
slabo vjerujemo; to je ključ za najzatvorenije grudi, 
koji ujedno s velikom finoćom izpituje i volju i ra¬ 


zum. Lukavo omalovažavanje tajanstvene rieči, koju 
netko izusti, izgoni i najskrovitije tajne, dovodi ih 
kao sladak zalogaj do usta, pa do jezika, dok odatle 
ne padnu u mrežu vješte prevare. Hladnoća pažljiva 
čovjeka rađa neoprez kod drugoga i tako se obje¬ 
lodani njegovo mišljenje i onda, kada mu se srdce 
ne.bi moglo izpitati na drugi način. Najbolji ključ, 
kojim se radoznalost može poslužiti, da dozna, što 
hoće, jest izvještačeno sumnjanje. I u samom učenju 
nije loša mudrolija, da đak protuslovi učitelju, jer, 
povučen većom revnošću, upušta se tada učitelj dub¬ 
lje u odkrivanje razloga svojih istina tako, da umje¬ 
reno opovrgavanje uvjetuje savršeniju pouku. 

213. 

NE PRAVI OD JEDNE LUDOSTI DVIE. Često 
se zbiva, da se počine četiri druge pogrješke, da bi 
se jedna popravila ili da se počini još veća nepri¬ 
stojnost, da bi se njome izgladila ona, koju smo već 
počinili. Sad ili je glupost iz porodice laži ili laž 
iz porodice gluposti, jer je kod obih to zajedničko, 
da su za svaku pojedinu, da bi se održale, potrebne 
mnoge druge. Uviek je bilo gore uzimati u zaštitu 
Učinjenu ludoriju, nego je osuđivati, a gore je od 
samog zla ne znati sakriti takvo što. U prirodi je 
nesavršenosti, da svaka od njih ukamaćuje mnoge 
druge. I najpametniji čovjek može počiniti jednu, ali 
ne i dvie pogrješke; pa i onu počini on u trku, a ne 
u mirnom razsuđivanju. 

214. 

PAZI NA ONOG, KOJI DOLAZI S DRUGOM 
NAMJEROM. Mudrolija onih, koji pregovaraju o ne- 

čem, sastoji se u tome, da uspavaju tuđu volju, da 
bi je onda napali; jer ako je uspavaju, onda je i obi¬ 
đu, a kad je obiđu, onda je ona i svladana. Oni kriju 
svoju namjeru, da bi je postigli i stavljaju je na¬ 
trag, da bi pri izvršivanju došla napried, pa im pođ- 
hvat i polazi za rukom, ako ne bude primiećen. Zato 
neka pažnja ne spava, jer je namjera previše budna, 
povuče li se namjera natrag, da se sakrije, neka 
pažnja odmah izkoči napried, da je upozna. Oprez 
neka spazi one vještine, s kojima mu se približuje 
čovjek s dvie namjere, pa neka progleda one izgo¬ 
vore, koje on upotrebljava, da postigne svoj pravi 
cilj. Takav čovjek preporučuje jedno, a želi nešto 
sasvim drugo; no najedanput se vješto okrene i po¬ 
godi svoj cilj u pravo središte. Zato treba znati, što 
mu se može dopustiti, a dobro je, da mu tu i tamo 
damo razumjeti, da smo ga razumjeli. 

215. 

BITI VJEŠT U IZRAŽAVANJU. Vještina se izra¬ 
žavanja ne sastoji samo u razgovjetnosti, već i u 
živahnosti predavanja. Jedni imaju dar, da lako 
razumievaju, ali se tezko izražavaju, a misli i za¬ 
ključci — ta djeca čovječjeg duha — ne mogu se 
bez jasnoće donieti na sviet. Po snazi svoga shva¬ 
ćanja mnogi su slični onom posudu, koje doista mno¬ 
go prima, ali samo malo daje. Drugi opet kazuju 
više nego što misle. Što je kod volje odlučnost, to 
je kod razuma dar saobćavanja i to su dvie visoke 
odlike. Ljudi, koji imaju dara, pa su jasni i razgo- 
vjetni, svima se sviđaju, dok zbunjene kadkada štuju, 
jer ih nitko ne razumije. S vremena na vrieme dobro 


je biti tajanstven, da ne bi postao običan. Ali kako 
da slušaoci razumiju onoga, koji s onim, što govori, 
ne veže nikakva pojma? 

216. 

NITI LJUBI, NITI MRZI DO VIEKA. Povjera¬ 
vati se svojim skorašnjim prijateljima treba tako, 
kao da bi sutra mogli postati neprijatelji, i to naj- 
grđi. Pošto se to uistinu može i dogoditi, neka se 
onda i pazi na to. Ne treba dati uskocima prijatelj¬ 
stva oružje u ruke, kojim bi poslije mogli voditi 
protiv nas najkrvaviju borbu. Naprotiv, neprijatelju 
treba uviek ostaviti otvorena vrata za pomirenje, a 
ta vrata neka budu plemenitost duše, jer su ona 
najplemenitija. Mnogome se njegova prijašnja osveta 
pretvorila u mučenje, a radost zbog učinjene zlobe 
u tugu i žalost. 

217. 

NE ČINI NIŠTA ZBOG TVRDOGLAVOSTI, VEČ 
ZBOG UVIĐAVNOSTT. Svaka je tvrdoglavost rugo¬ 
ba duha; ona je tvorevina strasti, koja nije još ni¬ 
kada ništa vodila pravim putem. Ima ljudi, koji iz 
svačega stvaraju mali rat; oni su prave društvene 
pustahije; oni bi htjeli, da sve što čine, postane po¬ 
bjeda; miran način postupka njima je nepoznat. Oni 
su opasni, ako zapoviedaju ili vladaju, jer prave od 
uprave fakciju, a neprijatelje od onih, koje bi tre¬ 
balo držati za svoju djecu. Oni čine sve pomoću sple¬ 
taka, pa to onda prikazuju kao plod svoje premu- 
drosti. Ali kad drugi upoznaju njihovu opaku na¬ 
mjeru, svi im se odupru i razruše njihove himerne 
namjere tako, da tada ne samo ne postižu ništa, već 

čak nose još i teret neugodnosti, jer se svi stiču, da 
im uvećaju bol. Takvi su ljudi veliki smetenjaci, a 
osim toga im- je i srdce odpadno. Protiv strašila 
takve vrsti ne preostaje uraditi ništa drugo, već ih 
se kloniti, pa makar bježali sve do antipoda, jer 
ćemo lakše moći podnositi i okrutnosti ovih potonjih 
nego odvratne spletke onih prvih. 

218. 

NE DAJ DA TE DRŽE ZA ČOVJEKA, KOJI 
SE PRETVARA, premda se današnjim danom bez 
pretvaranja ne da živjeti. Neka nas drže za oprezne, 
ali ne za lukave. Svima je ugodno, ako smo skromni 
u svome radu, premda to svatko ne će da bude. Neka 
iskrenost ne prelazi u glupost, a razboritost u luka¬ 
vost. Bolje je, da nas štuju radi naše mudrosti, nego 
da nas se boje radi naše lukavosti. Bezazlene svi 
vole, ali ih i varaju. Najveća se vještina treba sa¬ 
stojati u tome, da sakrije ono, što bi se moglo držati 
za prevaru. U staro zlatno doba bila je na dnevnom 
redu iskrenost i otvorenost, a u današnjem željez¬ 
nom dobu na redu je podmuklost. Imati glas čovje¬ 
ka, koji zna, što radi, častno je, i takav glas stiče 
povjerenje; ali glas čovjeka, koji se pretvara, može 
nas obmanuti i zato stvara nepovjerenje. 

219. 

TKO SE NE MOŽE OBUĆI U LAVLJU KOŽU, 
NEKA SE OGRNE LISIČJIM KRZNOM. Popustiti 
vremenu znači nadletiti vrieme. Tko izvrši, što je na¬ 
mjerio, ne će nikad izgubiti svoga ugleda. Gdje ne 


ide silom, nekad ide vještinom: ili putem hrabrosti 
ili stranputicom dosjetljivosti. Više je izvršila vješ¬ 
tina nego sila, a češće su bistroumni nadvladali hra¬ 
bre, nego obrnuto. Ako se nešto ne može postići, 
može se prezirati. 

220 . 

NE TRAŽI OLAKO POVODA, DA ZAPLETEŠ 
SEBE ILI KOGA DRUGOGA. Ima ljudi, koji se 
stalno ogrješuju o dobar odgoj, vrieđajući pristojnost 
u sebi ili u drugima. S njima se dolazi u dodir lako, 
a razstaje se s kojom neugodnošću. Po stotinu put 
na dan dosađuju nam koječim, pa im je još malo. 
Njihova je ćud takva, da su uviek na protivnoj stra¬ 
ni, zbog čega protuslove svima i svačem; svoj ra¬ 
zum obukli su naopako, zbog čega sve proklinju. No 
najviše kušaju tuđu razboritost oni, koji ne čine 
ništa dobro, a o svima govore loše. Ta mnogo je stra¬ 
šila u prostranom carstvu nepristojnosti! 

221 . 

SVLADAVANJE SAMA SEBE POUZDAN JE 
DOKAZ RAZBORITOSTI. Jezik je divlja životinja, 
koju je, kad se jedanput odrieši, težko opet svezati. 
On je bilo duše, po kome mudri upoznaju njezino sta¬ 
nje; po tome bilu osjeća pažljiv čovjek svako kucanje 
srdca. Najgore je, što se najmanje svladavaju baš 
oni, kojima bi to najviše trebalo. Mudar ušteđuje 
sebi kojekakve neugodnosti i zaplete te pokazuje, da 
vlada nad sobom. On ide svojim putem oprezno; on 
je Janus po pravilnom prosuđivanju, a Argus po 
oštrom oku. Momus bi zaista mogao biti prije bez 
očiju na rukama, nego bez prozorčića na prsima. 

222 . 

NEMOJ IMATI NA SEBI NIŠTA SASVIM PO¬ 
SEBNO NI ZBOG IZTICANJA NI ZBOG NEPAŽ¬ 
NJE. Neki imaju na sebi osobine, koje padaju u oči 
i ponašaju se kao budale. Takvo nešto više je po¬ 
grješka nego odličje. I kao što su neki poznati zbog 
osobito ružnog lica, tako su drugi zbog bilo čega 
drugog, nezgodnog u vanjskom ponašanju. Takve 
osobitosti služe samo kao znakovi kakvog nepristoj¬ 
nog svojstva i uzrokuju ili podsmijavanje ili odvrat¬ 
nost. 

223. 

NE LAĆAJ SE NIKADA NIČEGA NAOPAKO, 
PA DOŠLO BILO KAKO. Sve ima svoje lice i svoje 
naličje; pa i najbolje i najugodnije prouzrokuje bol, 
kad se uhvati za oštrac, dok nam i najneugodnije 
može poslužiti kao oružje za obranu, ako se uhvati 
za držak. Nas je raztužilo mnogo štošta, radi čega 
smo se mogli veseliti, da smo upoznali korist od toga. 
U svačemu leži zgodno i nezgodno; vještina se sa¬ 
stoji u odkriću probitačnoga. Jedno te isto, gledano 
u raznoj svietlosti, izgleda sasvim drugčije; proma¬ 
traj ga zato u ugodnoj svietlosti i nemoj zamieniti 
dobro s lošim. Odatle biva, da jedni iz svačega crpe 
zadovoljstvo, a drugi iz svačega tugu. Tako je pro¬ 
matranje velika zaštita protiv raznih neugodnosti 
sudbine i važno pravilo za život u svako doba i za 
sve staleže. 

224. 

POZNAJ SVOJU GLAVNU POGRJEŠKU. Nema 
toga, koji ne bi nosio u sebi i nešto, što je baš pro¬ 
tivno od onog, što ga najvećma odlikuje; a ako se 


poklanja više naklonosti onom protivnom, nego' 
onom, što odlikuje, onda ono dobiva tiransku moć. 
Protiv njega valja ratovati pozivajući brižljivost u 
pomoć. Prvi korak u toj borbi neka bude ođkriće 
svoje glavne pogrješke, jer kad je jednom poznamo, 
lako ćemo je savladati, osobito ako je onaj, koji je 
ima, isto onako jasno shvati, kao što je shvaća pro¬ 
matrač. Tko hoće da postane gospodar nad sobom, 
mora se sam temeljito poznavati. Ako smo svladali 
glavnog vođu svojih nesavršenosti, pokorit ćemo 
lako i sve ostale. 

225. 

UVIEK GLEDAJ DA OBVEŽEŠ DRUGE. Veći¬ 
na ne govori savjestno, već prema tome, kako je 
gdje manje ili više obvezana. Svako je u stanju loše 
načiniti vjerojatnim, jer se sve loše lako vjeruje, 
pa makar se privremeno činilo i nevjerojatnim. Naj¬ 
više i najbolje, što imamo, ovisi o mišljenju drugih. 
Neki se zadovoljavaju time, što je pravda na nji¬ 
hovoj strani, ali to nije dovoljno: nju treba podu¬ 
pirati napornim radom, često nas malo stoji, da ne¬ 
koga sebi obvežemo, a mnogo nam pomaže. Riečima 
može čovjek kupovati djela. U ovoj velikoj svjetskoj 
kući nema nikakva posuđa, koje bi bilo tako nedo¬ 
stojno, da nam makar jedanput u godini ne bi tre¬ 
balo, i tada se osjeća, da ga nema, pa bilo kako inače 
imalo malu vriednost. Svatko govori o predmetu pre¬ 
ma svojoj naklonosti. 

226. 

NE PODAJ SE SASVIM PRVOM DOJMU. Ima 
ih, koji se, na neki način, vjenčaju s prvom viešću, 
koja im dođe do ušiju tako, da sve, koje dođu po- 

slije, mogu biti samo suložnice. Budući da je laž 
uviek prva, to poslije zaista kraj nje nema nikakva 
mjesta. Niti smije prvi predmet zauzeti našu volju 
ni prvi glas naš razum, jer je to malodušje. Mnogi 
su kao novi sudovi, koji zadrže miris od prve teku¬ 
ćine, pa bila dobra ili loša. To malodušje postaje 
opasno, ako se za nj dozna, jer u tome slučaju po¬ 
staje otvoreno polje za zlobnu namjeru; zluradi se 
požure, da lakovjerne namažu svojom bojom. Neka 
se zato uviek ostavi mjesta za ponovno izpitivanje. 
Aleksandar je uviek štedio jedno uho i za drugu 
stranku. Neka ostane mjesta za drugi, pa i za treći 
glas. Olako primanje dojma znak je male sposobno¬ 
sti i nije daleko od strastvenosti. 

227. 

NE BUDI HULITELJ niti dopuštaj, da te za 
takvog drže, jer to znači imati glas onoga, koji uni¬ 
štava tuđi glas. Ne provodi šale na tuđu štetu, jer 
to nije toliko težko, koliko je omraženo. Takvom je¬ 
dnom svi se osvećuju time, što i oni o njemu loše. 
govore: budući da je njih mnogo, a on sam, to će 
oni lakše svladati njega, nego što će on nadmudriti 
njih. Loše ne smije nikada biti naša radost, pa stoga 
ni predmet našeg razgovora. Klevetnik ostaje uviek 
omražen, pa ako se kadkada koja uvažena ličnost i 
upusti s njim u razgovor, to biva stoga, što ga nje¬ 
govo klevetničko ruganje zabavlja, a ne zato, što 
tobože cieni njegovu mudrost. Tko govori zlo, morat 
će slušati još — gore. 


228 . 

SVOJ ŽIVOT TREBA ZNATI PAMETNO RAZ- 
DIELITI; ne kako slučaj donese, već s pogledom 
u budućnost i po izboru. Bez odmora život je težak 
kao dug put bez gostionice; raznovrstna znanja čine 
ga ugodnim. Prvi dan putovanja liepoga života neka 
se upotriebi za razgovor s pokojnicima, jer mi živi¬ 
mo, da upoznamo i da sami sebe upoznamo; ljudima 
nas dakle čine istinite knjige. Drugi dan putovanja 
valja provesti sa živima, promatrajući i bilježeći sve, 
što je dobro na svietu, jer se u jednoj zemlji ne može 
naći sve: nebeski je otac razdielio svoje darove i 
često je ružne obdario najbogatije. Treći dan puto¬ 
vanja posveti sam sebi sasvim, jer se zadnja sreća 
sastoji u mogućnosti filozofiranja. 

229. 

OTVORITI ZA VREMENA OČI. Nisu svima, koji 
gledaju, otvorene oči, niti vide svi, koji okolo gle¬ 
daju. Kasno se dosjetiti — ne vodi do pomoći, ali 
vodi do tuge. Neki počnu gledati istom onda, kad 
se nema što vidjeti, pošto su upropastiti kuću i 
kućište prije nego su i postali ljudi. Težko je uliti 
u glavu pamet onome, koji nema volje, a još je teže 
uliti volju onome, koji nema pameti. Njihova se oko¬ 
lina igra s- njima kao sa sliepcima na podsmieh osta¬ 
lima;' jer su gluhi, pa ne čuju, to ne otvaraju ni 
očiju, da bi vidjeli. A ima i takvih, koji zabavljaju 
one, čija sjetila driemaju, jer njihov obstanak po¬ 
čiva na tome, da onih ne bude. Nesretan je onaj 
konj, čiji gospodar nema očiju, jer jedva da će ode- 
bljati! 

230. 

SVOJA DJELA NIKAD NE DAJ GLEDATI, 
KAD SU ISTOM NA POLA GOTOVA: njih treba 
dati na uživanje u njihovoj savršenosti. Svi su po¬ 
četci bez oblika, pa ta nakaza ostaje poslije u mašti. 
Sjećanje, da se vidjelo nešto, nepodpuno, kvari uži¬ 
vanje u njemu, kad bude gotovo. Jedan veliki pred¬ 
met uživati u jedanput — zbuni doduše sud o poje¬ 
dinim dielovima, ali on i nije stvoren ni za što dru¬ 
go, već samo za ukus. Jedna stvar nije još ništa 
prije nego što je sve, a kad istom postaje bivati, još 
je duboko obvijena onom svojom ništetnošću. Naj¬ 
ukusnije jelo, kad se gleda, kako se sprema, pobu¬ 
đuje više gađenje nego tek. Zato neka svaki veliki 
majstor pazi, da mu se djela ne gledaju u stanju 
začeća; neka uči od same prirode i ne iznosi ih na 
svietlost prije nego postanu vriedna za gledanje. 

231. 

TREBA IMATI MALO I TRGOVAČKOG SVOJ¬ 
STVA. Neka ne bude sve samo promatranje, — uza 
nj mora biti i radnje. Vrlo mudre ljude često je lako . 
prevariti, jer, premda im je poznato ono, što je iz¬ 
vanredno, nepoznato im je ono, što je u životu obično 
i svakidašnje; a što je uzvišeno, ne ostavlja im vre¬ 
mena za promatranje onog, što se događa u životu 
svakodnevno. Pošto pak ne znaju, što bi najprije 
morali znati i što je svima poznato, kao da je na 
dlanu, to im se ili dive ili ih bezumna gomila drži 
za neznalice. Mudar čovjek neka se zato brine, da 
ima u sebi i nečeg trgovačkog, ali samo toliko, ko¬ 
liko je dovoljno, da ga ne varaju ili čak da ga ne 


Izsmijavaju. Neka bude čovjek i za dnevni rad i za 
dnevne događaje, što doduše nije najuzvišenije, ah 
je u životu najpotrebnije, čemu služi znanje, kad 
nije praktično? A znati živjeti, to je današnji dan 
pravo znanje. 

232. 

GLEDAJ DA POGODIŠ TUĐI UKUS; inače mu 
mjesto radosti možeš izazvati jad. Neki, želeći da 
učine uslugu, pobuđuju negodovanje, jer nisu mogli 
pojmiti razne načine mišljenja. Mnogo je štošta za 
nekoga laskanje, a za drugoga uvreda, a mnogo je 
postalo uvredom, što bi htjelo biti uljudnost. Često 
je mnogo skuplje stajalo nekoga ozlovoljiti, nego što 
bi bilo stajalo, da ga je čovjek udobrovoljio; tako, 
izgubivši zviezdu, koja, vodi tuđoj dobrohotnosti, gu¬ 
bi čovjek i zahvalnost i dar. Tko ne poznaje razpo- 
loženje drugoga, težko će ga zadovoljiti. Odatle je 
i dolazilo, da je mnogi nekoga ukorio misleći, da će 
ga time pohvaliti; to mu je kazna, koju je baš i 
zaslužio. Drugi opet misle, da će svojom rječitošću 
zabavljati, a kad tamo, oni gnjave duh svojim brblja¬ 
njem. 

233. 

NIKADA NE DAJ SVOJE ČASTI U RU KE 
DRUGOME, DOK NEMAŠ NJEGOVE U ZALOGU. 
U podhvate se treba upuštati tako, da se šuti o ono¬ 
me, što ide obojici u korist, a saobćava ono, što im 
je na štetu. Gdje je upletena čast, mora se posao 
uviek obavljati u družtvu tako, da se svaki od obo¬ 
jice već radi svoje vlastite časti mora brinuti za čast 
drugoga. Časti ne treba nikada povjeravati drugom'e; 
dogodi li se to ipak jedanput, to se mora tako vje- 

štački učiniti, da mudrost može uzmaknuti pred 
oprezom. Opasnost neka bude zajednička, a pad uza¬ 
jaman, da ne bi možda svjedokom postao onaj, koji 
zna, da je bio sudionik. 

234. 

ZNATI MOLITI. Kod nekih nema ništa teže, kod 
drugih ništa lakše od toga. Ta ima ljudi, koji ne 
mogu ništa odbiti; njih je lako predobiti. No ima 
ih i takvih, kod kojih je u svako doba prva rieč: 
»ne«; kod takvih treba vještine, a kod svih potrebno 
je pravo vrieme. Treba ih iznenaditi, kad su veselo 
razpoloženi, kad ih je razveselio predhodni objed tje¬ 
lesni ili duševni; — samo ako njihovo mudro pred¬ 
viđanje nije tu preteklo lukavost onog, koji poku¬ 
šava. Dani veselja, dani su milosti, jer veselje kipi 
i prekipi iz unutrašnjosti van. Ne stupaj napried, 
kad vidiš, da je baš izpred tebe netko odbijen, jer 
je tu već prestalo strahovanje od »ne«. Poslije tuž¬ 
nih događaja nema dobre prilike. Drugoga unapried 
obvezati — znači izmieniti s njime neko dobro, ako 
čovjek nema posla s prostačkim dušama. 

235. 

ŠTO ĆEŠ POSLIJE MORATI DATI ZA NAGRA¬ 
DU, PODAJ UNAPRIED ZA OBVEZU. To je vješti¬ 
na mudrih glava. Ljubav, ukazana poslije zasluge, 
pokazuje čovjeka, koji ima smisla za obveze. Takva 
unapried izkazana milost ima dvie velike odlike: 
brzina onoga, koji daje, to više obvezuje onoga, koji 
prima; a isti dar, koji bi poslije bio dužnost, postaje, 
ako se dade unapried, obvezom za onoga drugoga. 


To je vrlo liep način, kojim se izmjenjuju obveze, 
jer na taj način mienjamo svoju obvezu prema ono¬ 
me, koga treba nagraditi, u njegovu obvezu prema 
nama, koji smo ga obvezali. Prirodno je, da se to 
razumije samo među ljudima, koji imaju osjećaja 
za obveze, dok bi za sitne duše nagrada, dana una¬ 
pried na obraz, služila više kao uzda nego kao ostru¬ 
ga. 

236. 

NE TREBA NIKADA ZNATI ZA TAJNE VIŠIH 
I MOĆNIJIH, ćini nam se, da s njima jedemo treš¬ 
nje, a dobivamo samo koščiee. Mnogima je prisjelo, 
što su bili povjerenici; oni su slični žlici od kruha 
i podvrgnuti su istoj opasnosti kao i ona. Saobćenje 
jedne tajne od strane koga vladara nije milost, već 
nagon njegova srdca. Već su mnogi razbili ogledalo, 
jer ih je podsjećalo na njihovu ružnoću. Mi ne ma¬ 
rimo vidjeti onoga, koji je nas mogao vidjeti, a ne 
gledamo rado onoga, koji je kod nas vidio nešto 
loše. Nitko nam ne smije biti previše obvezan, po- 
najmanje onaj, koji je moćan; pa i onda, neka bude 
prije zbog nečeg dobrog, što smo mu učinili, nego 
zbog dobra, do koga je došao tek našim povodom. 
Osobito su opasne prijateljski povjerene tajne. Tko 
drugome saobći svoju tajnu, postaje njegovim robom. 
Za jednog vladara značilo bi to toliko, koliko i pri¬ 
silno stanje, koje ne može trajati dugo: on će na¬ 
stojati opet steći svoju izgubljenu slobodu, pa da bi 
to postigao, pogazit će sve, pa i samu pravdu i ra¬ 
zum. Po tome ne treba tajnu ni slutiti ni saobćavati. 

237 . 


ZNATI, KOJE NAM SVOJSTVO NEDOSTAJE. 
Mnogi bi bili podpuni ljudi, da im ne manjka nešto, 
bez čega nikako ne mogu stići do vrhunca savršeno¬ 
sti. Na nekima se može primietiti, da bi mogli biti 
vrlo mnogo, kad bi se popravili samo u jednoj ma¬ 
lenkosti. Na primjer: neki nemaju ozbiljnosti i to 
može pomračiti inače velike sposobnosti; drugima 
manjka prijaznost naravi, jedno svojstvo, čiju će 
odsutnost njegova najbliža okolina brzo primietiti, 
osobito ako su službenici; trećima opet nedostaje 
radinosti, a četvrtima umjerenosti. Svakoj od tih ne¬ 
volja lako bi se pomoglo, kad bi ih dotični sam za¬ 
pazio, jer pažnja može iz običaja napraviti drugu 
prirodu. 

238. 

NE BITI DOSKOČLJIV, već mudar; to je bolje. 
Tko više zna nego je potrebno, sličan je preoštrom 
vrhu, a takav se lako prelomi. Savršena istina daje 
veću sigurnost. Dobro je imati razijma, ali ne valja 
biti brbljavae. Razvučena razlaganja već su srodna 
prepiranju. Bolja je solidna glava, koja ne misli više 
nego je za stvar potrebno. 

239. 

I GLUPOST ZNATI UPOTRIEBITI. Najveći mu¬ 
drac izigrava kadkad tu kartu, a ima slučajeva, gdje 
se najbolje znanje sastoji u tome, da se pričinja- 
vamo kao da ne znamo. Ne valja biti neznalica, ali 
je slobodno prikazivati se neznalicom. Biti mudar 
među glupima, a pametan među ludama, malo bi po¬ 
moglo. Sa svakim dakle treba govoriti njegovim jezi¬ 


kom. Nije glup onaj, koji afektira glupost, već onaj, 
koji pati od nje. Stvarna glupost jest prava glupost, 
a lažnu je vještina tako daleko dotjerala. Da posta¬ 
nemo omiljeni, kadkad je jedino sredstvo, da se uvu- 
čemo u kožu najgluplje životinje. 

240. 

ZADIRKIVANJA PODNOSITI, ALI NE PRO¬ 
VODITI. Prvo je neka vrst uljudnosti, a drugo može 
dovesti do zapleta. Tko se razljuti na svečani dan, 
ima u sebi mnogo nečeg životinjskog, a pokazuje još 
više. Drzko podraživanje razveseljava. Tko ga može 
podnositi, dokazuje, da ima mozga, a tko pokazuje, 
da ga ono ljuti, daje povoda da se i drugi ljuti. Naj¬ 
bolje je dakle ne podraživati, a najsigurnije i ne 
obraćati pozornosti na nj. Najozbiljnije svađe poro¬ 
di 16 su se često u šali. Prema tome nema ničega, što 
bi iziskivalo više pažnje i vještine. Prije nego se 
počne šaliti, treba već znati, dokle će moći podno¬ 
siti šalu ćud onoga, koga se tiče. 

241. 

POVOLJAN USPJEH GONI DO KRAJA. Neki 
upotriebe svu svoju snagu na početak i ne svrše 
ništa; oni pronalaze, ali ne izvršavaju. To je nestal¬ 
nost duha. Pa i nikakvu slavu ne steknu, jer ništa 
ne produljuju, već puštaju da se sve zaustavi. To 
proizlazi kod nekih svakako od nestrpljivosti, što je 
mana Španjolaca, kao što je naprotiv strpljivost od¬ 
lika Belgijanaca. Ovi savlađuju stvari, a stvari sa¬ 
vlađuju one. Sav znoj utroše, dok ne suzbiju težkoće, 
no onda se zadovolje svojom pobjedom i ne znaju 

je tjerati do kraja. Oni dokazuju, da mogu, ali da 
ne će. No to ipak leži ili u nemoći ili u lakomisle- 
nosti. Je li podhvat dobar, zašto da se ne svrši? Je 
li loš, zašto se počinjao? Mudar neka obori zvierku, 
koju je krenuo, a neka se ne zadovoljava time, što 
ju je samo krenuo. 

242. 

NE BUDI SASVIM GOLUBINJE ĆUDI, već 
oprezan kao zmija, a bezazlen kao i golub. Nije ništa 
lakše nego prevariti čestita čovjeka. Mnogo vjeru¬ 
je, tko nikad ne laže, i mnogo povjerava, tko nikad 
ne vara. Glupost nije uviek povod, da nas varaju, već 
je povod često dobrota. Dvie vrsti ljudi znaju se od 
štete dobro čuvati: izkusni, koji su to izkustvo skupo 
platili, i oprezni, koji se od nje čuvaju i sačuvaju na 
tuđi račun. Mudrost neka ide tako daleko sa sum¬ 
njom, koliko lukavost s podmetanjem zamke; i neka 
nitko ne bude u tolikoj mjeri čestit, da dade drugo¬ 
me prilike, da bude nepošten. Ujedini u sebi goluba 
i zmiju, ali ne kao kakvo čudovište, već kao kakvo 
čudo. 

243. 

ZNATI ZADUŽITI. Ima ih, koji svoju obvezu 
pretvore u obvezu drugoga i znaju učiniti ili dati na 
razumievanje, da oni nekome čine milost, a zapravo 
se njima čini milost. Iz svoje vlastite koristi prave 
Čast za drugoga i okreću stvari tako vješto, te se 
čini, kao da oni nekome čine uslugu, dok međutim 
oni primaju nagradu od njega. Tom čudnovatom lu- 
kavošću izmjenjuju oni red obveza ili učine tako, da 
se bar sumnja, tko je kome učinio' ljubav. Što je 
najljepše i najbolje, to oni kupuju time, što hvale i 


uzvisuju stvar do neba, pa izkazujući svoju radost 
prema toj stvari, čine laskavu čast onome, čija je. 
Tako zadužuju uljudnost i prave dug od onog, za što 
bi trebali biti veoma zahvalni. Na taj način preobra¬ 
ćaju dug u tražbinu, pri čemu su bolji političari nego 
gramatičari. To je velika finoća, ali bi još veću fi¬ 
noću pokazao onaj, koji bi tu igru razumio, pa takvu 
obješenjačku trgovinu osujetio, vraćajući im čast, 
koju su mu odavali, a pridržavajući za sebe, što je 
njegovo. 

244. 

IZRAŽAVATI ORIGINALNE I OBIČNOM ČOV¬ 
JEKU NEPRISTUPAČNE MISLI, znak je visokog 
duha. Mi ne smijemo uvažavati onoga, koji nam ni¬ 
kad ne protuslovi, jer time ne pokazuje ljubavi pre¬ 
ma nama, već samo prema sebi. Ne dajmo se obma¬ 
njivati laskanjem i još plaćati za nj, već ga odbaci¬ 
mo. Isto tako uračunajmo sebi u čast, kad nas neki 
kude, osobito onakvi, koji loše govore o svima odlič¬ 
nima. Nasuprot tome mora nas raztužiti, ako se naša 
djela sviđaju svima, jer je to znak, da nisu ni za što, 
budući da je sve, što je izvanredno, pristupačno samo 
malom broju. 

245. 

NIKAD NE POLAGATI RAČUNA ONOME, 
KOJI TO NIJE ZAHTIEVAO, pa čak i kad se zahtie- 
va, bila bi neka vrst pogrješke, kad bi se u tome prav¬ 
cu učinilo više nego je potrebno. Opravdavati se prije 
nego je dan povod, znači obtuživati se; a puštati 
sebi krv, premda smo sasvim zdravi, znači namigi¬ 
vati ili zlu ili zlobi. Opravdavanje učinjeno samo od 
sebe budi uspavano nepovjerenje. Zato neka se, tko 

je mudar, pričinja, da ne primjećuje tuđu sumnju, jer 
bi to značilo tražiti uvredu, već neka tu sumnju pos¬ 
lije opovrgne svojim poštenim radom. 

246. 

NEŠTO VIŠE ZNATI, A NEŠTO MANJE ŽIV¬ 
JETI. Drugi govore obrnuto. Dobar odmor je bolji 
nego zanimanje. Ništa ne pripada nama, do li samo 
vrieme, u kojem živi i onaj, koji ni stana nema. Pro¬ 
voditi skupocjeno vrieme u mehaničkom radu ili ga 
provoditi u uzvišenom zanimanju, ali preko mjere, 
ne vodi sreći. Ne treba se pretovariti poslom i zaviscu, 
jer se time razara život i ugušuje duh. Neki bi htjeli 
to protegnuti i na znanje, no tko ništa ne zna, taj 
i ne živi. 

247. 

NEKA KOD NAS »ZADNJI« NEMA SVAKI 
PUT PRAVO. Ima ljudi, koji bi se mogli nazvati 
»ljudi zadnjeg nagovora«. Njihova nestalnost ide do 
skrajnosti. Njihovo mišljenje i njihova volja kao da 
su od voska: zadnji pritisne na nj svoj pečat i pomr¬ 
si sve pređašnje. Nikada ne možemo reći, da smo ih 
zadobili, jer ih isto tako lako izgubimo. Njih svatko 
boji svojom bojom. Nisu sposobni biti povjerenici i 
cielog svog vieka ostaju djeca. Bacani između pro¬ 
mjenljivosti u mišljenju i u htienju, hramlju uviek 
i u volji i u razumu i kolebaju s jedne strane na 
drugu. 

248. 

NE POČINJI SVOJ ŽIVOT ONIM, ČIM BI SE 
TREBAO ZAVRŠITI. Mnogi se odmaraju na počet¬ 
ku, dok trud ostavljaju za svršetak, a treba najprije 


doći glavno, a istom onda sporedno, ako za nj bude 
mjesta. Drugi bi htjeli triumfirati prije nego što su 
se borili. Treći opet počinju tim, što uče ono, što nije 
od važnosti, a odlažu za svršetak svoga života one 
nauke, od kojih se nadaju, da će im donieti čast i 
korist. Taj nije još ni počeo stvarati svoju sreću, a 
već mu se od utvaranja vrti mozak. Prieko je potreb¬ 
na metoda, po kojoj će se sticati znanje i po kojoj 
će se živjeti. 

249. 

KADA TREBA OBRNUTI MISLI? Kad govori 
lukava podlost. Kod nekih treba razumjeti sve obrat¬ 
no: njihovo »da« znači »ne«, a njihovo »ne« — »da«. 
Govore li o jednoj stvari nepovoljno, onda to znači 
da je ciene, jer: tko je hoće steći za se, mora je 
ocrniti kod drugih. Ne govori o jednom predmetu 
dobro svatko, tko ga hvali, jer ih je mnogo, koji će 
hvaliti i što je loše, samo da ne hvale što je dobro. 
No za koga nije nitko loš, za toga nije nitko ni do¬ 
bar. 

250. 

NEKA SE UPOTREBLJAVAJU ČOVJEČANSKA 
SREDSTVA, KAO DA NEMA BOŽANSKIH, A BO¬ 
ŽANSKA, KAO DA NEMA ČOVJEČANSKIH. To je 
pravilo nad svima pravilima, za koje ne treba razla¬ 
ganja. 

251. 

NE PRIPADATI NI SASVIM SEBI NI SASVIM 
DRUGIMA, jer je oboje podlo nasilničtvo. Iz toga, 
što netko hoće sam sebi sasvim pripadati, sliedi na¬ 
skoro, da bi htio pod svoje i sve ostalo, što je oko 

njega. Takvi ljudi ne će da popuste ni najmanje ni 
u čem niti hoće da žrtvuju ma i najmanje od svoje 
udobnosti. Oni se ne obvezuju, već se oslanjaju na 
sretan slučaj, a ta se podpora obično slomi pod nji¬ 
ma. Nužđno je tu i tamo pripadati i drugima, da bi 
oni nama pripadali. Tko je pak u javnome zvanju, 
taj mora biti rob javnosti ili neka položi i dostojan¬ 
stvo i breme, kao što bi rekla ona Hadrijanova sta¬ 
rica 1 ). Naprotiv ima ljudi, koji sasvim pripadaju 
drugima, jer ludost uviek pretjeruje; a u ovom slu¬ 
čaju baš na svoju nesreću. Oni nemaju ni dana ni 
časa za se, već su se predali drugima u tolikoj mjeri, 
da je jedan od njih bio već nazvan slugom svih. To 
se proteže čak i na razum, jer oni znaju za sve i za 
svakoga, samo za se ne znaju. Tko je pažljiv, neka 
pojmi, da nitko ne traži njega, već svoju korist u 
njemu ili pomoću njega. 

252. 

NIJEDNO PREDAVANJE, KOJE DRŽIŠ, NEKA 
NE BUDE SASVIM JASNO. Najviše ih je, koji ne 
uvažuju ono, što razumiju, a poštuju ono, što .ne 
mogu pojmiti. Da nešto postane uvaženo, potrebno 
je, da stoji truda; odatle i dolazi, da slave onoga, 
kojega ne razumiju. Uviek se treba činiti mudrijim 
i pametnijim, nego to smatra potrebnim onaj, s kim 
imamo posla. To treba zato, da izazovemo štovanje 
prema sebi. Ali se ni tu ne smije pretjerivati, već se 
valja ravnati prema razmjeru. Premda kod uviđavnih 
ljudi smisao i razum uviek mnogo vriede, ipak je 
- 1 - 

J ) Ona je, kao što je poznato, kad ju je car odibio rieči- 
ma: »nemam kada«, viknula »a ti ne budi car!« 


kod mnogih potrebna neka vrst nakita. Treba svietu 
dati mnogo posla oko razumievanja, da mu ne pre¬ 
ostane vremena za kuđenje. Mnogi hvale nešto, a 
pitamo li ih, ne znaju navesti razloga. Odakle to? 
Sve, što je duboko skriveno, poštuju oni kao tajan- 
stvo i hvale ga, jer čuju, da se hvali. 

253. 

NIKAKVO ZLO, MAKAR KAKO MALO, NE 
SMIJE SE DRŽATI ZA NEZNATNO, jer nikada ne 
dolazi jedno samo, već su skopčana kao i slučajevi 
sreće. Sreća i nesreća idu obično tamo, gdje ih već 
ima najviše. Uz to još biva, da nesretnoga svi izbje¬ 
gavaju, a sretnome se pridružuju. Čak i sami go¬ 
lubovi, u svojoj bezazlenosti, lete prema najbjeljem 
predmetu. Nesretnika ostavljaju svi, i on sam sebe, 
i misli, i zviezđa vodilja. Ne budi nesreće kad spava. 
Ako se čovjek malo oklizne pa padne, to još ne mora 
prouzročiti veliko zlo. Ah se to nesretno padanje 
može još ponoviti, pa se tu onda ne zna, dokle još 
može na kraju dovesti. Jer kao što ni jedno dobro 
nije savršeno u svakom pogledu, tako nije pođpuno 
ni jedno zlo. Za ona zla, što dolaze s Neba, dana nam 
je strpljivost, a za ona, koja sa zemlje, dana nam je 
razboritost. 

254. 

ZNATI ČINITI DOBRO: po malo odjedanput, ali 
po često. Nikada se ne smije drugome natovariti to¬ 
liko obveza, da mu postane nemoguće odazvati im se., 
Tko vrlo mnogo daje, ne daje, već prodaje. Isto tako 
ne treba zahtievati najpodpunije priznanje, jer ako 
onaj primieti, da ono prelazi njegovu snagu, on će 

prekinuti svaki ođnošaj. Kod mnogih, da ih izgubimo, 
nije ništa više potrebno nego obvezati ih preko mjere: 
tada, da ne moraju izplatiti svoj dug, povuku se i 
postaju od dužnika neprijatelji. Idol ne bi nikada 
htio vidjeti pred sobom kipara, koji ga je napravio. 
Isto tako gleda pred očima nerado svoga dobročini¬ 
telja onaj, kojemu se dobro činilo. Velika se finoća 
pri davanju sastoji u tome, da davanje ne bude skupo, 
a da se ipak željno očekuje, jer se zbog ovog poto¬ 
njeg i cieni mnogo. 

255. 

BUDI UVIEK NA OPREZU PREMA NEULJUD- 
NIMA, TVRDOGLAVIMA, BEZOBZIRNIMA I DU¬ 
DAMA SVAKE VRSTI. Na mnogo se njih naiđe, i 
treba mudrosti, da se izbjegne sukob s njima. U to¬ 
me pogledu treba — razmišljajući o svima moguć¬ 
nostima — naoružati se svaki dan sa svim onim, 
što će se možda morati poduzeti, da se sukob izbjeg¬ 
ne. Tako ćemo svladati opasnosti, koje nam lude 
stavljaju na put. O tome treba premišljati zrelo, pa 
onda ne ćemo izlagati svoj ugled običnim slučajnos¬ 
tima. Nepristojni ne će napadati čovjeka obskrblje- 
na razboritošću. Naš put u druženju s ljudima težak 
je zato, jer je pun prepona, o koje se naš ugled može 
razbiti. Najsigurnije je, imajući za ugled Odisejevu 
lukavost, držati se u daljini. Od velike je koristi u 
takvim prilikama i to, da se činimo nevješti. Takav 
nam postupak uz pomoć uljudnosti omogućuje, da 
prebrodimo sve neprilike. To je uostalom jedini put, 
koji i inače izvodi iz svih zapleta. 


256. 

NIKADA NE DAJ DA DOĐE DO PRELOMA, 
jer će pri tome svaki put štetovati naš ugled. Svatko 
je od značenja, kad je neprijatelj, ako i nije, kad je 
prijatelj. Malo ih je, koji nam mogu dobro činiti, a 
zlo mogu gotovo svi. Ni u samim Jupiterovim grudi¬ 
ma ne može se mirno leći ni orao od onoga dana, 
kada se zavadio s jednim kukcem. Noktima nepri¬ 
jatelja, koji se proglasio kao takav, potiču vatru po¬ 
tajni neprijatelji, vrebajući samo na priliku. Od po¬ 
kvarenih prijatelja postaju najgori neprijatelji. Tu¬ 
đim pogrješkama hoće oni da u očima gledalaca po¬ 
kriju svoje pogrješke. Svatko govori, kako se njemu 
čini, a čini mu se, kako želi. Svi nas osuđuju ili zato, 
što nam je u početku nedostajalo predviđanja ili 
strpljivosti na kraju, ali uviek zato, što nismo bili 
dosta mudri. A ako je udaljavanje među prijateljima 
neizbježno, onda se ono mora oprostiti; no valja ga 
pripremiti tako, te se vise čini, da je prijateljstvo 
ohladnilo, nego da je među prijateljima izbio bies. 
Ovdje nalazi zgodnu primjenu ona poznata izreka 
o liepom povlačenju. 

257. 

TREBA TRAŽITI NEKOGA, KOJI ĆE POMA¬ 
GATI SNOSITI NESREĆU. Tako ne ćemo nikada 
biti sami, osobito ne u opasnostima, i nikada ne ćemo 
navući na se svu mržnju. Neki misle, da će sami 
odnieti svu čast glavnog činbenika, a kad tamo, oni 
odnesu sve javno nezadovoljstvo. U protivnom slu¬ 
čaju imamo nekoga, tko će nas opravdati ili tko će 
nam pomoći podnositi zlo. Ni sudbina ni svjetina ne 
usuđuju se tako lako na dvoje. Zbog toga i lukavi 

liečnik, kad promaši liek, ne će propustiti, a da ne 
potraži jednog drugog, koji će mu pod imenom sa¬ 
vjetovanja pomoći iznieti mrtvački sanduk. Sa svojim 
drugom treba dieliti i teret i tugu, jer onome, koji 
stoji sam, nesreća je dvostruko nesnosna. 

258. 

UVREDE TREBA PREDUSRESTI I PRETVO¬ 
RITI IH U ULJUDNOST. Pametnije je kloniti se 
uvreda nego ih osvećivati. Neobična je vještina na¬ 
činiti povjerenika od onog, koji je na putu postati 
nam suparnik, ili učiniti braniteljima svoje časti one, 
koji su prietili napadajima na nju. U tome pravcu 
mnogo će pomoći, ako znamo zadužiti, jer onaj, koji 
učini da se vrieme izpuni zahvalama, oduzima vrieme 
za uvrede. Pretvoriti u ugodnost ono, što hoće da po¬ 
stane nezgoda, znači živjeti. Zato se treba povjer¬ 
ljivo družiti i s onima, koji su nam zluradi. 

259. 

NIKOME NE ĆEMO MI, I NITKO NE ĆE NA¬ 
MA SASVIM PRIPADATI. Za takvo što nije do¬ 
voljno ni sredstvo, ni prijateljstvo, a ni najnuždnija 
obveza. Jer pokloniti sve svoje povjerenje ili svu 
svoju ljubav, to je dvoje sasvim različno. I najbliža 
veza dopušta još uviek izuzetke, a da se radi njih 
ne vrieđaju zakoni prijateljstva. Prijatelj će uviek 
zadržati za se po koju tajnu, pa što više u nečemu 
će se sakriti i sin pred otcem. Neke tajne tajimo 
jednome, a saobćujemo ih drugima i obratno. Tim 


dolazimo do toga, da sve saobćujemo i sve za se 
zadržavamo prema tome. u kakvom odnosu stoji 
koja osoba prema nama. 

260. 

NE TJERAJ GLUPOSTI DO KRAJA. Ima ljudi, 
koji misle, da im podhvat, i kad ne uspije, nameće 
dužnosti raditi na njemu, pa jer su već pošli krivim 
putem, drže, da jačina značaja traži od njih ići tim 
putem i dalje. Sami u sebi okrivljuju svoju po¬ 
grješku, a pred drugima je opraštaju. Tako se do¬ 
gađa, da ih u početku njihova ludog rada kude kao 
nepromišljene, a poslije, kad na istom poslu i dalje 
uztraju, izdaju im svjeđočbu da su prave lude. Ni- 
kakovu obvezu ne nameće ni nepromišljeno obećanje 
ni pogrješna odluka. No neki nastavljaju svoju prvu 
glupost i hoće po što — po to biti tvrdoglavi. 

261. 

MOĆI ZABORAVITI. To je više sreća nego 
vještina. Mi se najbolje sjećamo onoga, što je naj¬ 
zgodnije zaboraviti. Pamćenje je ne samo neukroti¬ 
vo, jer nas ostavlja, kad nam najviše treba, već i 
ludo, jer dotrči, kad se ni najmanje ne dolikuje. 
Obsežno je u svačem, što nam nanosi bol, a nemarno 
za sve, što nas može razveseliti. Zaborav je često 
jedini liek protiv naših bolova, a mi zaboravljamo 
taj liek. čovjek pak mora svoje pamćenje naviknuti 
na ono, što je ugodno, jer nam je ono u stanju stvo¬ 
riti raj ili pakao. Ovdje se moraju izuzeti oni, koji 
su sami od sebe uviek zadovoljni, pa u svojoj naivno¬ 
sti uživaju svoje naivno blaženstvo. 

262 . 

NEKE SE STVARI NE MORAJU IMATI U 
VLASTITOJ IMOVINI. U njima se više uživa, kad 
su tuđe, nego kad su vlastite. Što je na njima do¬ 
bro, samo je prvog dana za držaoca, a sve ostale 
dane za druge. U tuđim se stvarima uživa dvostruko, 
i to, jer smo bez brige, da li će ih pogoditi kakva 
šteta, a onda, jer u svačem novom leži čar. Sve, bez 
čega smo bili dugo, godi bolje, pa nam se i tuđa 
voda čini nektar, što posjedujemo, ne samo da uma¬ 
njuje naše uživanje, već umnožava i naše nezado¬ 
voljstvo, bilo da ga pozajmljujemo ili ne pozajmlju¬ 
jemo. Od njega nemamo ništa, osim što ga uzdr¬ 
žavamo za druge, čime se prije stiču neprijatelji 
nego ljudi, koji će nam odati priznanje. 

263. 

NEKA NEMA DANA, U KOJI BISMO BILI 
NEMARNI. Sudbina ima volju, da nam priredi ka¬ 
kvu komediju, i upotriebit će svaku zgodu, da nas. 
iznenadi. Glava, mudrost i hrabrost moraju biti 
spremne na svaki njezin pokušaj; pa što više i lje¬ 
pota, jer će dan, u koji se bude bezbrižno pouzda¬ 
vala u se, postati dan, u koji će se zbiti pad njezina 
ugleda. Kad je pažnja najpotrebnija, onda je nikad 
nema; a ne paziti i ne misliti znači toliko, koliko 
i sam sebi podmetati nogu i požurivati svoj vlastiti 
pad. Osim toga neprijateljska namjera obično upo¬ 
trebljava ratnu lukavost, da strogo izpita savrše¬ 
nosti i njihovu vriednost onda, kada su bezbrižne. 
Dani parade već se znaju, zato ih lukavost pušta 

da prođu; ali dan, kad je najmanje očekujemo, upo- 
triebi ona i podvrgava nas izkušenju, da izpita ko¬ 
liko vriedimo. 

264. 

SVOJIM PODREĐENIM TREBA ZNATI PRI¬ 
KAZATI NUŽDNOST RADA. Prilikama stvorena 
nužda, da se radi, učinila je mnoge najedanput čita¬ 
vim ljudima, kao što je opasnost, da se utope, učinila 
mnoge plivačima. Tako su mnogi odkrili svoju hra¬ 
brost, pa i znanje i uviđavnost, a to bi sve bez takve 
prilike ostalo zakopano pod njihovom malođušnošću. 
Opasnost je prilika, da se steče ime, a vidi li ple¬ 
menit čovjek, da mu je čast u pitanju, radit će za 
tisuću. Ovo, kao i sva druga životna pravila, naj¬ 
bolje je razumjela kraljica Isabela Katolička, čijem 
mudrom pomaganju u tom pravcu zahvaljuje Veliki 
Vodja 1 ) svoj glas, a mnogi drugi svoju bezsmrtnu 
slavu. Na tako liep i nježan način stvarala je ona 
slavne ljude. 

265. 

NEMOJ ZBOG SAME DOBROTE POSTATI NE- 
VALJAO, a takav je onaj, koji se nikada ne na¬ 
ljuti. Ti neosjetljivi ljudi jedva zaslužuju, da vriede 
kao ljudi. To ne biva uviek zbog lienosti, već često 
zbog nesposobnosti. Osjetljivost je pri zgodnoj pri¬ 
lici djelo osobnosti: ptice se ubrzo stanu smijati 
strašilu. Pustiti, da se mieša sladko s gorkim, po- 


l ) Ovaj naslov (»Gran Capitan«) dobio je slavni Gonsalvo 
di Cordoba, kada je 1498. god. osvojio kraljevinu Napulj. 

kazuje dobar ukus. Sladko, samo za se, jeste za 
djecu i za budale. Veoma je zlo, kad se zbog puke 
dobrote padne u takvu neosjetljivost. 

266. 

SLADKE RIEČII PRIJAZNA BLAGOST. Striele 
probijaju tielo, a opake rieči dušu. Mirisavo tiesto 
uzrokuje ugodno disanje. Velika je mudrost života 
znati prodavati zrak. Najviše se što-šta plaća rie- 
čima, a pomoću njih mogu se postići i nemogućno¬ 
sti. Tako se trguje po zraku sa zrakom: kraljevski 
dah može uliti i hrabrost i snagu. Uviek treba imati 
puna usta meda, da njime toliko zasladimo svoje 
rieči, da gode i samom neprijatelju. Da bismo bili 
ljubezni, glavno je, da smo miroljubivi. 

267. 

RAZUMAN NEKA ODMAH NA POČETKU RA¬ 
DI ONO, ŠTO CE GLUP ISTOM NA KONCU. I jedan- 
i drugi radi isto, samo je razlika u vremenu. Prvi 
radi u prav«, a potonji u nepravo vrieme. Tko je 
odmah u početku ogrnuo razum naopako, radi tako 
i nadalje. Što treba postaviti na glavu, to meće na 
noge, od lievog pravi desno, i tako je dalje nezgra¬ 
pan u svemu svome radu. Samo je jedan dobar na¬ 
čin izvesti takvog čovjeka na pravi put, a taj je, 
da se on sam prisili raditi ono, što bi mogao raditi, 
kad bi htio raditi. Razborit čovjek uviđa odmah, što 
se prije ili poslije mora dogoditi, pa to svršava do¬ 
brovoljno i pošteno. 

TREBA UPOTRIEBITI U SVOJU KORIST ČI¬ 
NJENICU, DA SMO NOVACI NA NEKOM MJE¬ 
STU, jer dokle je netko nov, dotle se i uvažava. Uobće 
se novo sviđa već radi promjene, jer se na njemu 
osvježava ukus. Nešto osrednje, ako je novo, uva¬ 
žava se više, nego nešto izvrstno, ako smo već navikli 
na nj, jer se i dolično iztroši postepeno i postane 
staro. No treba znati, da onaj sjaj novosti traje 
kratko i da već poslije nekoliko dana prestaje što¬ 
vanje. To treba znati, pa se tim prvim uvažavanjem, 
kojeg naglo nestaje, koristiti i gledati, da se po¬ 
stigne sve, za čim se teži. Jer kad jednom prođe 
groznica, koju je izazvala novost, ohladi se i strast, 
pa mjesto da nas pomaže, što smo nekad bili novaci, 
postajemo dosadni kao i svi, koji su postali obični. 
Po tome trebamo znati, da je isto tako sve imalo 
svoje vrieme, koje je proteklo. 

269. 

NE ODBACUJ ONO, ŠO SE MNOGIMA SVIĐA, 
jer već zato, što zadovoljava mnoge, mora imati u 
sebi nešto dobro. U njemu se uživa i onda, ako se 
ne može razumjeti. Osamljenost je uviek omražena 
i smiešna, pa makar se dogodila i nehotice. Osamlje¬ 
ni će više štete nanieti ugledu, što ga uživa njegova 
sposobnost shvaćanja, nego samom predmetu, a uz 
to će još ostati osamljen sa svojim lošim ukusom. 
Stoga, ako već ne možemo pronaći, što je na pred¬ 
metu dobro, a mi gledajmo sakriti svoju nespo¬ 
sobnost i ne osuđujmo ga posve.' Loš ukus potječe 
obično iz neznanja. Što svi kažu, ili jest — ili će 
biti. 

270. 

ONAJ, KOJI MALO ZNA, NEKA SE U SVA¬ 
KOJ STRUCI DRŽI SAMO ONOG, U ČEM JE 
NAJSIGURNIJI, pa ako ga i ne će smatrati oštro¬ 
umnim, smatrat će ga barem solidnim. Tko je pak 
učen, taj se može upuštati i dublje i raditi po svom 
slobodnom mišljenju. Ali, malo znati, pa se ipak 
upuštati u opasnost, znači hotimice tražiti svoju 
propast. Treba se dakle uviek držati plota, jer u 
onom, što znamo, ne možemo pogriešiti. Za one, koji 
malo znaju, pravi je onaj put, kojim prolazi većina. 
U svakom pak slučaju, bio učen ili neuk, uviek je 
pametnije držati se sigurnosti nego se udaljivati od 
nje. ■;!*: 

271. 

STVARI VALJA PRODAVATI POD CIENU 
PRISTOJNOSTI, jer tako možemo najviše zadužiti. 
Tražbina zanimanoga nije nikada tolika, kolika je 
ona, što se popusti plemenitom dužniku. Pristojnost 
u cieni ne poklanja, već obvezuje, a obveza je to_ 
veća, što je postupanje plemenitije. Čestitom čovjeku 
nije ništa skupocjenije od onog, što mu se pokloni, 
jer mu se time prodaje dva put i uz dvie ciene, od 
kojih je prva: ciena vriednosti, a druga: ciena, koju 
će platiti za pažnju, koja mu je poklonom učinjena. 
Međutim je istina, da je nizkim dušama plemenitost 
samo pust pojam, jer one ne razumiju jezika etike. 

272. 

TREBA POZNAVATI PRIRODU ONIH, S KO¬ 
JIMA IMAMO POSLA, da uzmognemo dokučiti nji¬ 
hove namjere. Jer ako smo uočili povod, uočit ćemo 


i djelovanje, i to prvo iz povoda, a onda iz pobude. 
Turoban predviđa uviek nesreću, a zloban zločin, jer 
uviek slute najgore, pa jer ne primjećuju sadašnjeg 
dobra, predviđaju zlo, koje može doći. Tko je pun 
strasti, taj govori stranim jezikom, koji se udaljuje 
od onog, što je na stvari. Iz njega govori strast, 
a ne razum. Tako govori svatko po svome razpo- 
loženju ili po svojoj volji, a svi sve, samo ne istinu. 
Treba se naučiti razpoznavati svako lice i iz njego¬ 
vih crta čitati dušu. Neka se u onom, koji se uviek 
smije, upozna luda, a u onome, koji se nikad ne smije, 
pretvaralica. Valja se čuvati onog, koji mnogo pro¬ 
pitkuje, jer ili je lakouman ili je čovjek, koji nas 
vreba. Malo dobra očekujemo od iznakaženih, jer se 
oni obično osvećuju prirodi, pa jer je ona njima 
izkazala malo časti, to oni njoj ne izkazuju nikakve. 
Koliko je velika ljepota jednoga čovjeka, toliko je 
obično velika i njegova glupost. 

273. 

TREBA IMATI PRILIČNU SNAGU, jer je ona 
čarolija onoga, tko je mudar i uljudan. To je magnet 
naših ugodnih svojstava i treba ga upotriebiti više 
na sticanje naklonosti nego u pravu korist, ali ipak 
i za jedno i za drugo. Nije dosta imati zasluga, ako 
ih ne podupire naklonost, jer samo od ove zavisi 
priznanje. Najmoćnije oruđe, kojim se vlada nad 
drugima i kojim se održava na kormilu, ovisi o sre¬ 
ći. Ali tome se može pomoći vještinom, jer gdje su 
izvrstne prirodne sposobnosti, tamo se i izvješta- 
čeno lakše ukorjenjuje. Onim se predobivaju srdca 
i dolazi postupno do posjeda sveobće naklonosti. 

274 . 

RADI, ŠTO I DRUGI RADE, U KOLIKO TO 
DOPUŠTA PRISTOJNOST. Nemoj se uviek činiti 
važan i odvratan, jer to zabranjuje plemenitost. Ne¬ 
što od svog dostojanstva može se ostaviti, da bi se 
stekla sveobća naklonost: kadkad treba sebi dopu¬ 
stiti ono, što većina sebi dopušta, ali ipak nipošto i 
ništa, što bi bilo nepristojno. Tko javno vriedi za lu¬ 
du, ne će ga nitko tajno držati za pametna. U jednom 
dami veselja može se izgubiti više nego se dobilo u 
sve dane, kad su nas štovali. No ipak se ne treba 
uviek ni izključivati, jer odvajanjem osuđujemo osta¬ 
le. Još manje se smijemo kicošiti i kočoperiti; osta¬ 
vimo to spolu, kojem je to svojstveno. Smiešno je 
što više i vjersko pretjerivanje. Čovjeku ne dolikuje 
ništa bolje nego izgledati kao čovjek. Žena može 
savršeno afektirati mužka svojstva, ali ne i obratno. 

275. 

SVOJ UM TREBA ZNATI OBNAVLJATI PO¬ 
MOĆU PRIRODE I UMJETNOSTI. Govori se, da se 
priroda ljudska mienja svake osme godine. Ako je 
tako, onda neka to bude poboljšavanje i oplemenji¬ 
vanje ukusa. Poslije prvih sedam godina dolazi nam 
razum, a onda se treba svake godine postupno pri¬ 
družiti razumu po jedna nova savršenost. Proma¬ 
trajmo tu prirodnu promjenu i pomažimo je i na¬ 
dajmo se popravku i drugih ljudi. Odatle dolazi, da 
su mnogi s položajem i sa zvanjem promienili i svoje 
ponašanje. To se često i ne primjećuje, dok se ne 
pokaže u najvećoj mjeri, čovjek je s dvadeset godina 


paun, s trideset lav, s četrdeset deva, s petdeset 
zmija, sa šestdeset pas, sa sedamdeset majmun, a 
s osamdeset — ništa. 

276. 

ZNATI SE POKAZATI U SJAJU. To znači: svo¬ 
je prirodne darove znati pokazati u svoj njihovoj 
svietlosti. Svaki prirodni dar ima svoje vrieme i ono 
se mora upotriebiti, jer svaki dan ne će biti dan 
slave. Ima tako krasnih ljudi, kod kojih jako sja i 
ono, što je maleno, a što je veliko, sja toliko, da 
mu se moramo diviti. Pridruži li se izvrstnim pri¬ 
rodnim darovima sposobnost, koja im daje moguć¬ 
nost da sjaju, tada oni steku glas kakvog čuda. Ima 
i naroda, koji su sjajni, a španjolski je u najvećoj 
mjeri. Samo je svietlost učinila, da se iztakne kra- 
sota stvorenog svieta. Sjaj izpunjava mnogo, nado¬ 
knađuje mnogo i daje svačemu drugi život, osobito, 
ako se oslanja na stvarni sadržaj. Nebo, koje daje 
savršenosti, daje tima savršenostima i nagon da sja¬ 
ju, jer jedno bez drugog ne može biti. Pokazivati 
sjaj nije lako; tu se traži vještina. I ono, što je 
uzorno, ovisi o prilikama i nema uviek svoj dan. 
Pokazivanje sjaja ne dovodi do uspjeha, ako se čini 
u nevrieme. Više nego ikakva druga odlika treba 
biti čisto od afektacije. Ono se uviek razbije o tu 
nezgodu, jer tada graniči s taštinom, a ova s onim, 
što je za prezir. Ono mora biti vrlo umjereno, da ne 
postane prostačko, jer je svako pretjerivanje u nje¬ 
mu na slabom glasu kod razboritih ljudi. Tu i tamo 
sastoji se i ono više u niemoj rječitosti, čineći da 
naše savršenosti slučajno i zbog nemarnosti izbiju 
na vidik, jer s njima najuspjelije paradiramo baš 

onda, kad ih mudro skrivamo, budući da se takvim 
skrivanjem najživlje pobuđuje radoznalost. Veoma 
je pametno i to, da ne odkrivamo svu savršenost od 
jedanput, već da kradomice odkrivamo samo poje¬ 
dine njezine dielove kao za pokus, a onda sve vise 
i više. Svako sjajno djelo mora biti zalog za drugo 
još veće i još sjajnije, a u oduševljenju za prvo djelo 
mora biti sadržana čežnja za onim, koje će tek doći. 

277 . 

KLONI SE OBILJEŽJA, MA KAKVA BILA, jer 
i sama odličja gube značaj, čim se njima hoće ozna¬ 
čiti odlikovanje. Obilježja nastaju iz sposobnosti,. a 
osobenost se uviek osuđuje: osobenjaka ostavljaju 
osamljena. I sama ljepota, ako je preobilna, šteti na¬ 
šem ugledu, jer ga vrieđa vec tim, sto privlači sva 
čije oči na se; koliko će nam tek više štetne biti 
osobenosti, koje su i tako na lošem glasu. Pa ipak 
neki bi htjeli postati svuda poznati makar i po po.- 
roku, pa se nastoje odlikovati u pokvarenosti, ne bi 
li postali dionici kakve god, makar i bezcastne časti. 
I pri samoj uviđavnosti može se pretjeranost izopa¬ 
čiti u koješta. 

278 . 

NEMOJ PROTUSLOVITI ONOME, KOJI PRO¬ 
TUSLOVI. Mora se razlikovati, da li protuslovlje 
dolazi od lukavosti ili od nevaljalstva. Ono nije tvrdo¬ 
glavost, već kadkad i majstorija (uzporedi 212.), pa 
moramo biti oprezni, da nas prvo ne povuče u za¬ 
plete, a potonje u propast. Najoprezniji trebamo biti 
prema uhodama. Protiv lukavosti, koja služi lopo¬ 


vima kao ključ pri otvaranju duša, najbolje je, ako 
upotriebimo protulukavost, pa ključ svoga opreza 
ostavimo unutra. 

279 . 

BUDI POŠTENJAK. Poštenom postupku došao 
je kraj: obveze se ne priznaju; riedko se nailazi na 
međusobno hvalevriedno ponašanje, što više, najbo¬ 
lja se usluga najslabije nagrađuje. Takav je danas 
običaj na cielome svietu. Ima čitavih naroda, koji 
su skloni opačini. Kod jednog se uviek treba bojati 
izdaje, kod drugog nestalnosti, a kod trećeg preva¬ 
re. Ali loše ponašanje drugih neka ne bude za nas 
predmet, u koji ćemo se ugledati, već predmet, pre¬ 
ma kome ćemo biti oprezni. Pri tome postoji opas¬ 
nost, da se pri promatranju nekog nevaljalog po¬ 
našanja ne uzdrma i naše poštenje. Ali poštenjak ni 
među drugima ne zaboravlja nikada, tko je on. 

280 . 

GLEDAJ NAĆI MILOSTI KOD UVIĐAVNIH 
LJUDI. Slabačko »da« jednog izvrstnog čovjeka mo¬ 
ra se uvažavati Više nego podpuno odobravanje svje¬ 
tine. Jer iz mudrih govori uviđavnost, pa nam odatle 
njihova pohvala donosi neizcrpno zadovoljstvo. Ra¬ 
zumni Antigon usredotočio je svu svoju slavu u je¬ 
dnom Zenonu, a Platon nazivaše Aristotela svojom 
čitavom školom. Neki idu samo za tim, da napune 
svoj želudac, pa bilo to i s najprostijim smećem. I 
samim vladarima potrebni su ljudi književnici i boje 
se njihova pera više nego ružna žena slikara. 

281 . 

SVOJU ČAST I POŠTOVANJE UVELIČAJ OD- 
SUTNOŠČU. Kao što prisutnost umanjuje slavu, ta¬ 
ko je odsutnost uvećava. Tko je, bivši odsutan, vne- 
dio za lava, postao je često u prisutnosti samo smie- 
šan majmun. Veliki talenti gube dodirom svoj .sjaj, 
jer je lakše primietiti koru na površini nego veličinu 
duševnog sadržaja. Moć utvaranja dopire dalje nego 
vid, a obmana, koja obično ulazi kroz uši, izlazi kroz 
oči. Tko se drži mirno u sredini kruga svoje slave, 
održat će svoj ugled. I sam Feniks živi osamljen 
zato, da osamljenošću pobuđuje čežnju za sobom i 
da radi te čežnje ostane štovan i cienjen. 

282 . 

IMATI DARA ZA IZUM. Ovaj prirodni dar po¬ 
kazuje najvećeg genija. Ali gdje je genij, koji bi 
bio makar bez malo ludila? Ako je pronalaženje . 
stvar genijalnih, onda je dobar izbor pri tome stvar 
razumnih. Prvo je osobiti dar neba i mnogo je rje 
đe, jer je pravi izbor uspio već mnogima, a dobar 
izum samo malome broju, i to prvima po vriednosti 
i po vremenu. Svaka novost laska, a je li bila sretna, 
to daje onome, što je dobro, dvostruki sjaj. U stva¬ 
rima izbora novost je opasna radi paradoksa, ali u 
stvarima genija ona je pohvalna. No, ako je uspjela, 
zaslužuje priznanje i u jednom i u drugom slučaju. 

283 . 

NE NAMEĆIMO SE, pa nas ne će nitko obilaziti. 
Ako hoćemo, da nas drugi uvažavaju, mforamo i mi 
sami sebe uvažavati. Sa svojom ličnošću treba biti 


štedljiv, a ne izdašan. Trebamo doći, kad nas se 
zažele, pa ćemo imati dobar doček. Nikada ne smi¬ 
jemo doći nezvani, a otići valja samo, kad nas po¬ 
šalju. Tko poduzme nešto sam od sebe, taj će, ako 
mu ne pođe za rukom, svu nevolju natovariti na 
sebe; uspije li pak u svom podhvatu, nitko mu ne 
će reći: hvala. Nametljivoga zasipavaju svakojakim 
omalovažavanjem i prezirom; njega sramotno guraju 
van upravo zato, što se bezobrazno upleće. 

284 . 

NE TREBA UMRIETI ZBOG TUĐE NESREĆE. 
Treba poznavati onoga, koji se zaglibio, i znati, da 
će nas zvati u pomoć, kako bi se poslije mogao tje¬ 
šiti patnjom tobože nas obojice. Takvi ljudi traže 
nekoga, koji bi im pomogao snositi nesreću, pa u 
nesreći pružaju ruku i onome, kojem su u sreći 
leđa okretali. Veliki je oprez potreban, ako hoćemo 
bez opasnosti za se pomoći onima, koji se počinju 
utapljati. 

285 . 

NE SMIJEMO NIKADA BITI OBVEZANI SVIMA, 
NITI IKOME ZA SVE, jer inače postajemo robovi, 
ili još gore, robovi sviju. Jedni se rađaju u sretni¬ 
jim prilikama nego drugi: oni, da čine dobra, a ovi, 
da ih primaju. Sloboda je mnogo vriednija od po¬ 
klona, za koji je prodajemo. Veću važnost treba po¬ 
lagati na to, da mi ne ovisimo ni o kome, nego da 
mnogo drugih ovisi o nama. Jedina odlika vladanja 
sastoji se u tome, što se vladanjem može učiniti 
više dobra. Osobito ne treba smatrati milošću onu 

uslugu, koja se nekom nameće, jer tuđa lukavost zna 
hotimice tako udesiti, da nam tuđa usluga mora biti 
od potrebe. 

286 . 

NE RADI NIKAD NIŠTA, KAD SI RAZDRA- 
ŽEN, inače ćeš sve pokvariti. Ne može za sebe raditi, 
tko nije pri sebi; a strast uviek protjera razum. 

U takvim prilikama neka nas zastupa kakav razbo¬ 
rit posrednik, a takav će biti svatko, koga nije obu¬ 
zela strast. Gledaoci vide uviek više nego igrači, jer jj 

nisu razdraženi. Čim opazimo, da dolazimo izvan se¬ 
be, neka naša razboritost odmah zasvira odstup, jer 
tek što će krv sasvim uzavreti, mi ćemo se već okr- j 

vaviti i za tren oka steći ćemo gradiva, radi koga 
ćemo se dugo i dugo morati stidjeti i koje ce slu¬ 
žiti drugima za ogovaranja. 

287 . 

ŽIVJETI PREMA PRILIKAMA. Naša djela, naše 
mišljenje i sve mora se upravljati prema prilikama. 

Treba htjeti, kad se može, jer vrieme i prilike ne 
čekaju ni na koga. Ne treba živjeti po načelima, koja 
se stvaraju jednom za uviek, izuzevši ona, koja idu 
vrlini u prilog. Isto tako ne smijemo svojoj volji 
propisivati točne zakone, jer ćemo već sutra morati 
piti vodu,-za koju danas nismo marili. Ima takvih 
zadrtih tvrdoglavaca, koji zahtievaju, da se u ka¬ 
kvom podhvatu sve okolnosti podrede njihovim bu¬ 
dalastim mušicama i nikako drugčije. Naprotiv! Mu¬ 
dar zna, da se razboritost sastoji u upravljanju pre¬ 
ma prilikama. 


288 . 

NIŠTA NE PONIŽAVA ČOVJEKA VIŠE NEGO 
KAD DOPUSTI, DA VIDE, KAKO JE SAMO ČO¬ 
VJEK. Onoga dana, kad vide, da je na čovjeku sve 
samo čovječje, prestaju ga smatrati nečim božan¬ 
skim. Lakoumnost je najveća zapreka, da dođemo do 
ugleda. Kao što se smotren čovjek drži nečim višim 
od čovjeka, tako se lakouman drži za nešto niže od 
čovjeka. Nema pogrješke, koja više ponižava, jer je 
lakoumnost prava protivnost smotrene i težke ozbilj¬ 
nosti. Lakouman čovjek ne može imati osobitog sa¬ 
držaja, osobito, ako je star, kad ga već i godine sile, 
da bude smotren. Iako tu manu imaju mnogi, ipak 
ona nije zato ništa manje nego nešto, što do skraj- 
nosti ponižava. 

289 . 

VEOMA JE SRETAN, TKO JE UZ POŠTOVA¬ 
NJE STEKAO I LJUBAV. Čovjek obično ne smije 
biti veoma omiljen, ako hoće sačuvati štovanje pre¬ 
ma sebi. Ljubav je smjelija od mržnje. Naklonost 
i štovanje nije lako spojiti. Istina, ne trebaju nas 
se previše bojati, ali nas ni previše voljeti. Ljubav 
uvodi intimnost, a ukoliko intimnost napreduje, uto¬ 
liko štovanje nazaduje. Bolje je imati ljubav, koja 
štuje, nego koja se sasvim predaje, jer je kao takova 
pristala za svakoga. 

290 . 

ZNATI IZPITIVATI. Pažnja mudra čovjeka neka 
se utrkuje s uzdržljivošću opreznoga. Mnogo je ra¬ 
zuma potrebno, da se izmjeri tuđ. Važnije je po- 

znavati ćudi i svojstva ljudi nego raznih biljaka i 
kamenja, jer je to jedno od najoštroummjih zani¬ 
manja u životu. Rude se poznaju po zvuku, a^ ljudi 
po govoru, Rieči označuju poštenje, ali ga jos^vise 
označuju djela. Pri izpitivanju rieči i djela traže se 
izvanredan oprez, duboko promatranje, fino pojima- 
nje i pravilno prosuđivanje. 


291 . 

OSOBNA SVOJSTVA MORAJU NADILAZITI 
DUŽNOSTI ZVANJA, a ne smije biti obratno. Ma 
kako veliko bilo zvanje, uviek se čovjek mora po¬ 
kazati, da ga nadvisuje. Duh, koji obuhvaća mnogo, 
širi se u svom zvanju sve to više, i sve vise i vise 
izbija na površinu. Naprotiv, će malen duh ubrzo- 
pokazati svoju slabost i na kraju krajeva propast 
će i u dužnostima i u ugledu. Veliki August zala¬ 
gao je svoju čast u to, da bude veći kao čovjek nego 
kao vladar. Ovdje doprinosi inteligencija, a mnogo 
može pomoći i dobro promišljeno samopouzdanje. 

292 . 

O ZRELOSTI. Zrelost se iztiče u vanjskom po¬ 
našanju, a još više u moralu. Materialna težina crni 
v skupocjenim zlato, a moralna čovjeka. Zrelost ra¬ 
zastire preko svih svojih sposobnosti neku vrst uljud¬ 
nosti i izaziva štovanje. Ozbiljnost čpvjeka okvir je. 
njegove duše. Ona se ne sastoji iz nepokretljivosti 
glupana, kao što bi željeli lakomisleni, nego iz nekog 
veoma mirnog autoriteta. Njezin govor su sentence, 
a njezin rad djela, koja uspievaju. Ona zahtieva vrlo 


savršena čovjeka, jer je svatko u onoj mjeri podpun 
čovjek, ukoliko je zreo. Prelazeći iz djetinjstva po¬ 
činje se zadobivati ozbiljnost i autoritet. 

293 . 

UMJERITI SE U SVOM MIŠLJENJU. Svatko 
stvara svoje nazore po svom probitku i drži, da za 
■š i, to ima i suviše razloga. Kod većine mora presuda 

prepustiti mjesto sklonosti. No lako se dogodi, da 
se sukobe dva sasvim protivna mišljenja, pa svako 
misli, da je razboritost na njegovoj strani, premda 
razboritost, koja se ne da falsificirati, nije nikada 
imala dva lica. Tko je mudar treba u jednoj takvoj 
težkoj prilici raditi promišljeno, pa će onda nepo¬ 
vjerenje prema samom sebi popraviti njegov sud, što 
ga on ima o ponašanju svoga protivnika. On se treba 
postaviti jednom i na protivno stanovište i odatle 
izpitati razloge drugoga, pa onda ne će tako sliepo 
onoga osuđivati, a sebe opravdavati. 

294 . 

NE TREBA SE ČINITI, VEĆ BITI DJELO¬ 
TVORNI. Mnogi daju sebi izgled, kao da vrše važne 
poslove, a bez i najmanjeg razloga. Iz svega prave 
nešto tajanstveno, i to na najgluplji način. Pretva¬ 
raju se kao kameleoni, samo da se drugima svide, 
a za sve su neizcrpiv predmet podsmievanja. Taština 
je svuda odvratna, a ovdje i smiešna. Oni su mravi, 
koji prosjačenjem skupljaju velika djela, i pomoću 
njih dolaze do časti. Mi naprotiv ne trebamo ni naj¬ 
manje afektirati svoje najveće odlike, već se zado¬ 
voljiti radom, a drugima ostaviti da govore o njemu. 

297 . 


Svoja djela trebamo predavati, a ne prodavati ih. 

A ne trebamo ni najmiti zlatna pera, koja pišu takav 
gad,’da se mudri moraju gnjušati na nj. Bolje je 
nastojati, da budemo junaci, nego se graditi juna¬ 
cima. 

295 . 

ČOVJEK S UZVIŠENIM SVOJSTVIMA. Svojstva 
prvog reda čine ljude prvog reda, a jedno jedino od 
ovih vriedi više nego veliki broj osrednjih. Bijaše 
neki čovjek, koji je volio, da mu sve stvari budu 
neobično velike, pa čak i pokućtvo. Koliko se tek 
više mora velik čovjek brinuti za to, da svojstva nje¬ 
gova duha budu velika. U Bogu je sve bezkrajno 
i neizmjerno, pa i u junaku mora sve biti veliko i 
veličanstveno tako, da se sva njegova djela, pa i 
njegovi govori, pokažu odjeveni u raskošnu, veli¬ 
čanstvenu uzvišenost. 

296 . 

RADI UVIEK, KAO DA TE NETKO GLEDA. 
Ono je oprezan čovjek, koji vidi, da ga vide, ili da 
će ga vidjeti. On zna, da i zidovi čuju i da loša dje¬ 
la hoće puknuti, dok ne izađu na vidjelo. I kad je 
sam, radi on kao da je pred očima čitava svieta. Bu¬ 
dući da zna, da će se jedan dan saznati sve, on vec 
sada gleda kao svjedoke one, koji će to morati biti 
poslije, kad prodre glas o njegovu radu. Onaj, koji 
je želio, da ga cieli sviet uviek'može gledati, nije 
se nikada brinuo o tome, da li ga je tko mogao gle¬ 
dati u njegovoj kući iz neposredne blizine. 


TROJE SAČINJAVA ČUDO OD ČOVJEKA, i to 
troje najveći je dar božanstvene blagodati. Plodan 
duh, dubok razum i u isti mah uzvišen i ugodan 
ukus. Pravilno pojimati velika je prednost, no još 
je veća pravilno misliti i moći razabrati, što je do¬ 
bro. Razum ne smije biti u hrbtenjači, jer bi tu bio 
više tegoban nego oštar. Pravilno mišljenje plod je 
razumne naravi. U dvadesetoj godini prevlađuje vo¬ 
lja, u tridesetoj duh, a u četrdesetoj sud. Ima glava, 
koje svietle kao risove oči, i mogu sasvim točno 
razpoznati predmete i tamo, gdje je najveća pomr¬ 
čina. Drugi su stvoreni za priliku i uviek padnu na 
ono, što najbolje služi sadašnjoj svrsi; njima se daje 
i mnogo i dobro. Krasna je to plodnost! Međutim 
dobar ukus začini čitav život. 

ČOVJEK SE NE TREBA ZASITITI. I samu kupu 
s nektarom treba trgnuti s usana, jer se po žudnja¬ 
ma mjeri poštovanje. Pa i kod same je tjelesne žeđi 
liepo, kad se ona samo utaži, ali ne sasvim ugasi. 
Dobro, ako ga je malo, dvostruko je dobro; čim se 
pak obnavlja, gubi znatno u vriednosti. Opasno je 
zasititi se onim, što se sviđa, jer zasićenost može 
prezreti ono, što je najizvrstnije, pa čak i što je 
bezsmrtno. Da bi se nekome svidjeli, glavno je pra¬ 
vilo, da njegov apetit za nama zatečemo razdražen 
onom istom glađu s kojom smo ga ostavili. Moramo 
li pobuditi nečije nezadovoljstvo prema sebi, onda ga 

je bolje pobudili tim, što ćemo učiniti, da nas s ne¬ 
strpljenjem želi i traži, nego da nas se zasiti. Tezko 
stečena sreća dvostruko se uživa. 

JEDNOM RIECI — TREBA BITI SVETAC i ti¬ 
me je rečeno sve odjedanput. Vrlina je zajednička 
sveza svih savršenosti i središte svakog blaženstva. 
Ona čini čovjeka razumnim, opreznim, mudrim, raz¬ 
boritim, sređenim, hrabrim, nadmoćnim, čestitim, 
sretnim, dobrim, čovjekom istine i junakom u sva¬ 
kom pogledu. Troje, što u španjolskom jeziku poči¬ 
nje sa »s«, čini čovjeka sretnim: svetost, zdravlje i 
mudrost. Vrlina je sunce mikrokozma ili malog, si¬ 
ćušnog svieta, a njegova je hemisfera čista savjest 
Vrlina je tako liepa, da nalazi milosti i pred Bo¬ 
gom i pred ljudima. Ništa nije tolike ljubavi vriedno 
kao vrlina,, a ništa tako odvratno kao porok. Sve 
je drugo šala, samo je vrlina zbilja. Sposobnost i 
veličinu treba mjeriti po vrlini, a ne po prilikama, 
koje nanese sreča. Samo je vrlina sama sebi dosta, 
ona čini čovjeka u životu dostojnim ljubavi, a po 
smr ti dostojnim spomena. 

POGOVOR 


»Izvor mudrosti« prievod je knjige, koju je godine 1653. 
sastavio Don Vincencij Huan de Lastanosa, kao izbor odlomaka 
iz dvanaest filozofskih djela Baltazara Graciana (1604.—1658.), 
rektora isusovačkoga kolegija u Taragoni. Od godine svoga 
izlazka preveden je »Izvor mudrosti« na sve važnije europske 
jezike, a u njemačkoj je književnosti najviše poznat po prie- 
vodu filozofa Artura Schopenhauera, On je mogao toliko pro- 
drietii izvan granica Španjolske i održati se živim kroz više 
stoljeća zbog svoga sadržaja i zbog piščeva izraza. 

»Izvor mudrosti« nije djelo, koje bi poteklo iz kakva 
apriorističkog filozofskog pogleda na sviet, i u kome bi bila 
uglavnom razvijena jedna, podpuno određena ideja, sa svim 
njezinim posljedicama. To je niz međusobno nepovezanih misli, 
koje su nastale u različitim zgodama i napisane u različitim 
prilikama, ali ih u jednu cjelinu veže ličnost samoga pisca. On 
nije bio toliko abstraktan filozof, koliko čovjek, koji je vrlo 
dobro poznavao život i ljude, proniknuvši duboko u njihove 
tajne, u skrovite izvore njihovih težnja. Pripadajući ujedno 
redu, koji se uviek odlikovao stegom, jasnoćom ciljeva i po¬ 
znavanjem ljudskih naravi, pisac se iztiče sigurnošću, kojom 
iznosi svoje refleksije. Cielo je njegovo djelo niz opažanja o 
tome, kakav bi morao biti čovjek u različitim položajima života 
i ‘kako bi morao stajati prema različitim pitanjima, pred ko'jima 
se može naći. Knjiga nije zanimljiva i vriedna samo u dielovima, 
iz kojih se dadu crpsti dobre pouke o tome, kako bi pojedinac 
imao udesiti svoj život, nego još više tamo, gdje se vidi, kakav 
život jest. Zato se neka mjesta u njoj doimaju gotovo grubom 
iskrenošću. Kad Baltazar Gracian na pr. tvrdi, da čovjek mora 
kriti svoje namjere, da ne smije pred višima pokazati svoju 
premoć, da mora izkoristiti tuđe slabosti i t. d., onda to na prvi 
pogled ne može privući čitaoca, koji je navikao na zahtjev 
moralista, da ćudoredna načela treba vršiti, makar što se do¬ 
godilo. Ali to ne umanjuje točnosti njegovih tvrdnja. 

»Izvor mudrosti« nije napisan kao cjelovito filozofijsko iii 
moralističko djelo. U njemu nije iznesen nikakav sustav, koji 
bi pisac dokazivao logičkom povezanošću misli. To je vrlo 
velik broj aforizama, izrečenih sažeto, uviek vrlo književno, sa 
sigurnošću, s osobitim smislom za prelive fraze, kao i za ono, 
što se ne izriče izravno, već se iz rečenica dade osjetiti. Knjiga 
privlači čitaoca svojom nabijenošću, šarenilom. Pripada onoj 
vrsti spisa, koji — kao Pascalove »Misli«, Labruyereove i La- 
rcchefoucauldove maksime i opažanja, pa Schopenhauerovi 
aforizmi o životnoj mudrosti — ne sadržavaju određen sklop 
misli, ali su umjesto toga puni zapažanja o vječnim svojstvima 
čovjekovim. Ona je naoko daleko od svake stručnjačke filo¬ 
zofije, ali zato svojom jasnoćom, određenošću i prodirnošću 
opažanja pruža u mnogome više od velikog broja knjiga, koje 
smatraju čistom filozofijom. 

Sadržajne i stilske odlike »Izvora mudrosti« još su prema 
tome uviek tolike, da opravdavaju, nakon tolikih prievoda na 
druge jezike, i njegov pojav na hrvatskome. 

